ജീവനക്കാരുടെ പിഎഫ് വിവരങ്ങൾ ചോർന്നു | EPFO temporarily shuts Aadhaar seeding portal after reports of data theft - Malayalam Goodreturns\n» ജീവനക്കാരുടെ പിഎഫ് വിവരങ്ങൾ ചോർന്നു\nPublished: Wednesday, May 2, 2018, 16:40 [IST]\nരാജ്യത്തെ ജീവനക്കാരുടെ പി.എഫ് വിവരങ്ങൾ ചോർന്നെന്ന് ഇപിഎഫ്ഒ. ജീവനക്കാരുടെ ആധാർ ഉൾപ്പടെയുള്ള വിവരങ്ങൾൾ ചോർന്നതായി കേന്ദ്ര ഇലക്ട്രോണിക് മന്ത്രാലയത്തിന് ഇപിഎഫ്ഒ പരാതി നൽകി.\naadhaar.epfoservise.com എന്ന വെബ്സൈറ്റ് ഹാക്ക് ചെയ്താണ് വിവരങ്ങൾ ചോർത്തിയതെന്നാണ് സൂചന. മാർച്ച് 23ന് വെബ്സൈറ്റ് ഹാക്ക് ചെയ്തുവെന്നും വിവരങ്ങൾ ചോർത്തിയെന്നുമാണ് ഇപിഎഫ്ഒ ഇലക്ട്രോണിക് മന്ത്രാലയത്തിന് സമർപ്പിച്ചിരിക്കുന്ന പരാതി. നിലവിൽ ഈ വെബ്സൈറ്റ് ഇപ്പോൾ പ്രവർത്തിക്കുന്നില്ല. ജീവനക്കാരുടെ ആധാർ നമ്പർ, പേര്, ജനന തീയതി, പിതാവിന്റെ പേര്, പാൻ, തൊഴിൽ വിശദാംശങ്ങൾ തുടങ്ങിയവ ഉൾപ്പെടെയുള്ള വിവരങ്ങൾ ചോർന്നതായാണ് വിവരം.\nഎന്നാൽ ഈ വാർത്തകളോട് ഒൗദ്യോഗികമായി പ്രതികരിക്കാൻ ഇപിഎഫ്ഒ തയാറായിട്ടില്ല. പി.എഫ് വിവരങ്ങൾ ചോരാൻ സാധ്യതയുണ്ടെന്ന് ഇൻറലിജൻസ് എജൻസി ഇപിഎഫ്ഒയ്ക്ക് മുന്നറിയിപ്പ് നൽകിയിരുന്നു.\nനിലവിൽ 4.6 കോടി ജീവനക്കാരാണ് ഇപിഎഫ്ഒക്ക് കീഴിൽ രജിസ്റ്റർ ചെയ്തിരിക്കുന്നത്. ഇതിൽ 2.75 കോടി പേർ ആധാർ വിവരങ്ങൾ നൽകിയിട്ടുണ്ട്. ഇതിൽ 1.25 കോടി ആധാർ അക്കൗണ്ട് വിവരങ്ങൾ ഇപിഎഫ്ഒ വെരിഫൈ ചെയ്തിട്ടുമുണ്ട്. ഇപിഎഫ്ഒയിൽ നിന്ന് ലഭ്യമാകുന്ന പല ഫീച്ചറുകൾക്കും നിലവിൽ ആധാർ കാർഡ് നിർബന്ധമാക്കിയിട്ടുണ്ട്. എന്നാൽ എത്ര പേരുടെ വിവരങ്ങൾ ചോർന്നിട്ടുണ്ടെന്ന കാര്യത്തിൽ വ്യക്തതയില്ല.\nConfidential data of formal sector employees enrolled under the Employees’ Provident Fund Organisation (EPFO) have been stolen by hackers, forcing it to temporarily shut the Aadhaar-seeding portal.\nStory first published: Wednesday, May 2, 2018, 16:40 [IST]


ആരോടും മിണ്ടുന്നില്ല, തൂവലുകൾ കൊത്തിപറിച്ചു; ഉടമയുടെ മരണം താങ്ങാനാവാതെ തത്ത…\nനമ്മുടെ വീട്ടിലെ അരുമകളാണ് വളർത്തുമൃഗങ്ങൾ. നമ്മളോടൊപ്പം എപ്പോഴും സമയം ചെലവഴിച്ച്, നമുക്കായി കാത്തിരുന്ന്, നമ്മളെ ഏറെ സ്നേഹിക്കുന്ന പ്രിയപ്പെട്ടവർ. ഇവർക്ക് എന്തെങ്കിലും പറ്റിയാൽ നമുക്ക് ഉണ്ടാകുന്ന വിഷമം പറഞ്ഞറിയിക്കാൻ പറ്റാത്തതാണ്. ആ വേദനയിൽ നിന്ന് പുറത്തുകടക്കൽ വളരെയധികം പ്രയാസമേറിയതാണ്. മൃഗങ്ങൾക്ക് തിരിച്ചും അങ്ങനെയാണെന്ന് പഠനങ്ങളിൽ പറയുന്നുണ്ട്. തങ്ങളുടെ പ്രിയപ്പെട്ട ഉടമകളെ പിരിയേണ്ടി വരുന്നത് വളർത്തുമൃഗങ്ങളെയും ഏറെ വിഷമിക്കുന്ന ഒന്നാണ്. അങ്ങനെയൊരു വാർത്തയാണ് ഇന്ന് പറയുന്നത്.\nതന്റെ ഉടമയുടെ മരണത്തെ തുടർന്ന് വിഷാദരോഗം ബാധിച്ച തത്തയെയാണ് പരിചയപ്പെടുത്തുന്നത്. പേര് ജെസ്സെ. വടക്കുപടിഞ്ഞാറൻ ഇംഗ്ലണ്ടിലെ ഡോർസെറ്റിലാണ് ആഫ്രിക്കൻ ഗ്രേ പാരറ്റ് ഇനത്തിൽപ്പെട്ട ജെസ്സെ ഉടമയ്ക്കൊപ്പം കഴിഞ്ഞിരുന്നത്. ഉടമ മരിച്ചതിനെ തുടർന്ന് റോയൽ സൊസൈറ്റി ഫോർ ദ പ്രിവൻഷൻ ഓഫ് ക്രൂവൽറ്റി ടു അനിമൽസ് എന്ന സംഘടന ജെസ്സെയുടെ സംരക്ഷണം ഏറ്റെടുത്തു. പക്ഷെ ജെസ്സെയെ ഒട്ടും ഉത്സാഹമില്ലാതെയാണ് എന്നും കണ്ടത്. മറ്റു തത്തകൾ പോലെ കൂട്ട് കൂടാനോ സംസാരിക്കാനോ ജെസ്സെയ്ക്ക് താത്പര്യമില്ലായിരുന്നു. ഉടമയെ പിരിഞ്ഞതാണ് കാരണമെങ്കിലും അത് ദിവസങ്ങൾക്കുളിൽ ശരിയാകുമെന്നാണ് കരുതിയത്. പക്ഷെ ദിവസങ്ങൾ കഴിയുന്തോറും ജെസ്സെയുടെ സ്ഥിതി വഷളായി കൊണ്ടിരുന്നു.\nഏറ്റവും ഒടുവിൽ സ്വന്തം ശരീരത്തിൽ നിന്ന് തൂവലുകൾ കൊത്തിയടർത്തി കളയുന്ന അവസ്ഥയിലെത്തി. ആദ്യം എന്തെങ്കിലും രോഗാവസ്ഥയാകുമോ എന്ന് സംശയിച്ചെങ്കിലും ഉടമയുടെ മരണത്തെ തുടർന്നുള്ള മാനസിക ആഘാതമാണിതെന്ന് കണ്ടെത്തുകയായിരുന്നു. ഉടമയും വീടുമായി പൊരുത്തപെട്ട ജെസ്സെയ്ക്ക് വേറെയൊരു അന്തരീക്ഷവുമായി പൊരുത്തപ്പെടാൻ സാധികുന്നില്ലായിരുന്നു. ഇതിനൊരു പരിഹാരം തേടാൻ ജെസ്സെയ്ക്ക് വേണ്ടി പുതിയ ഉടമയെ അന്വേഷിച്ച് തുടങ്ങി സംഘാടകർ. ഒടുവിൽ കഴിഞ്ഞ മാസം ഉടമയെ കണ്ടെത്തിയെങ്കിലും സൗത്ത് വെയ്ൽസിൽ നിന്നുള്ള റേച്ചൽ ലെതർ എന്ന യുവതി ജെസ്സെയെ ഏറ്റെടുക്കുകയായിരുന്നു.\nRead Also : ഇതൊരു കിടിലൻ ചോദ്യമെന്ന് ബിടിഎസ് ആരാധകർ; സിബിഎസ്ഇ പരീക്ഷ പേപ്പറിലെ ചോദ്യത്തിന് കയ്യടിച്ച് വിദ്യാർഥികൾ…\nഅഞ്ച് പൂച്ചകൾക്കും രണ്ടു നായകൾക്കുമൊപ്പം റേച്ചൽ ജെസ്സെയെ വളർത്തുന്നത്. അവിടെ ജെസ്സെയ്ക്കായി വലുപ്പമുള്ള ഒരു കൂടുണ്ട്. ജെസ്സെയ്ക്ക് പ്രത്യേക പരിചരണവും നൽകുന്നുണ്ട്. ജെസ്സെ പതിയെ സാധാരണ ജീവിതത്തിലേക്ക് തിരിച്ചുവരുന്നുണ്ട് എന്നാണ് പുറത്തുവരുന്ന റിപ്പോർട്ടുകൾ. ഇപ്പോൾ നായയും പൂച്ചയുമായി ജെസ്സെ കളിക്കാൻ തുടങ്ങിയെന്നും കൂടുതൽ വാക്കുകൾ സംസാരിക്കാൻ തുടങ്ങിയെന്നും റേച്ചൽ പറയുന്നു. എങ്കിലും തൂവലുകൾ കൊത്തിപ്പറിക്കുന്ന ശീലത്തിൽ നിന്ന് പൂർണമായും മോചിതനാകാൻ ജെസ്സെയ്ക്ക് പറ്റിയിട്ടില്ല. വീട്ടിലുള്ളവർക്കും ഇപ്പോൾ ജെസ്സെ ഏറെ പ്രിയപെട്ടവളാണ്.\nStory Highlights: Depressed parrot who plucked out his own feathers after owner died finds new loving home in Aberdare\nRead more on: Depressed parrot | trending | Viral Story


Guidelines For Employees Post Coronavirus Lockdown : ലോക്ക്ഡൗണ് ശേഷം ഓടിപ്പിടിച്ച് ഓഫീസിലേക്കോ, അറിയണം - Malayalam BoldSky\n1 hr ago വൃശ്ചികം രാശി: സാമ്പത്തിക പ്രശസ്തി വര്‍ധിക്കും കാലം\n3 hrs ago ഒന്നില് കൂടുതല് പേരക്ക കഴിക്കുന്നോ ദിനവും; അപകടം അടുത്തുണ്ട്\n4 hrs ago എപ്പോഴും ദാഹം തോന്നുന്നോ? ഈ രോഗങ്ങളാകും കാരണം\n5 hrs ago കൈമുട്ടിലെ കറുപ്പിന് പരിഹാരം കറിവേപ്പില; ഉപയോഗം ഇങ്ങനെ\nNews കൊവിഡ് പ്രതിരോധം: വൻ വെല്ലുവിളിയായി ഓക്സിജൻ ക്ഷാമം, ഭോപ്പാലിൽ6രോഗികൾ മരണപ്പെട്ടതായി റിപ്പോർട്ട്\n| Updated: Monday, May 18, 2020, 15:21 [IST]\nലോകം മുഴുവന് മരണത്തിന്റെ പുതപ്പ് പുതച്ച് കൊറോണവൈറസ് എന്ന ഭീകരന് അതിന്റെ മരണ നൃത്തം തുടരുകയാണ്. അതിനെ പ്രതിരോധിക്കുന്നതിനും രോഗം പകരാതിരിക്കുന്നതിനും ഇല്ലാതാക്കുന്നതിനും വേണ്ടി രാജ്യമാകെ സര്‍ക്കാര് ലോക്ക്ഡൗണ് പ്രഖ്യാപിച്ചിരിക്കുകയാണ്. ഇത് നാലാം ഘട്ട ലോക്ക്ഡൗണ് ആണ് ഇപ്പോള് രാജ്യത്ത് നിലനില്‍ക്കുന്നത്. കോവിഡിന്റെ പശ്ചാത്തലത്തില് ലോക്ക്ഡൗണില് പല വിധത്തിലുള്ള ഇളവുകള് സര്‍ക്കാര് അനുവദിക്കുന്നുണ്ട്. എന്നാല് ഒരുമിച്ച് ഇളവുകള് നല്‍കുന്നത് പലപ്പോഴും ശ്രദ്ധിച്ച് വേണം എന്നാണ് ലോകാരോഗ്യ സംഘടന പറയുന്നത്.\nമിക്കയിടങ്ങളിലും ഇത്തരത്തിലുള്ള ഇളവുകള് അനുവദിച്ച് തുടങ്ങിയിട്ടുണ്ട്. എന്നാല് ഇളവുകള് ഉള്ളത് കൊണ്ട് വൈറസ് ബാധ കുറയും എന്ന ധാരണയില്ല. രോഗികളുടെ എണ്ണം വര്‍ദ്ധിക്കുന്നതിനുള്ള സാധ്യതയെ തള്ളിക്കളയാനും സാധിക്കുകയില്ല. ഇത്തരത്തിലുള്ള സാഹചര്യങ്ങളില് ഇളവുകള് അനുവദിച്ചവര് അല്‍പം ശ്രദ്ധിക്കേണ്ടതാണ്. പ്രത്യേകിച്ച് ഓഫീസുകളില് പോവുന്നവര് വളരെയധികം ശ്രദ്ധിക്കേണ്ടതാണ്. എന്തൊക്കെയാണ് ശ്രദ്ധിക്കേണ്ട കാര്യങ്ങള് എന്ന് നമുക്ക് നോക്കാം. ലോക്ക്ഡൗണ് ഇളവുകള്‍ക്ക് ശേഷം ഓഫീസില് പോവുന്നവര് ശ്രദ്ധിക്കേണ്ട ചില കാര്യങ്ങള് ഉണ്ട്. എന്തൊക്കെയെന്ന് നമുക്ക് നോക്കാവുന്നതാണ്.\nലോക്ക്ഡൗണ് കഴിഞ്ഞു അതുകൊണ്ട് ഇനി പഴയതു പോലെ നടക്കാം എന്ന് വിചാരിക്കുന്നുണ്ടോ നിങ്ങള്? എന്നാല് അതൊരു തെറ്റിദ്ധാരണയാണ്. കാരണം മാസ്‌ക് ധരിക്കുന്നത് നിങ്ങളുടെ സുരക്ഷിതത്വത്തിന് വേണ്ടി മാത്രമല്ല മറ്റുള്ളവരുടെ സുരക്ഷിതത്വത്തിന് കൂടി വേണ്ടിയാണ്. അതുകൊണ്ട് തന്നെ വളരെയധികം ശ്രദ്ധയോടെ തന്നെ മാസ്‌ക്ക ധരിക്കേണ്ടത് അത്യാവശ്യമാണ്. ഇതോടൊപ്പം തന്നെ സാമൂഹിക അകലം പാലിക്കുന്നതിനും ശ്രദ്ധിക്കേണ്ടതാണ്. ഇത്തരം കാര്യങ്ങള് വളരെയധികം ശ്രദ്ധിച്ച് വേണം എല്ലാ ദിവസവും മുന്നോട്ട് പോവുന്നതിന്.\nകൈകള് ഇടക്കിടക്ക് കഴുകുക\nകൈകള് ഇടക്കിടക്ക് കഴുകുന്നതിന് ശ്രദ്ധിക്കേണ്ടതാണ്. ഏതെങ്കിലും പ്രതലത്തില് സ്പര്‍ശിച്ചാലുടന് തന്നെ കൈകള് സാനിറ്റൈസര് ഉപയോഗിച്ച് വൃത്തിയാക്കുന്നതിനും അല്ലെങ്കില് ഹാന്‍ഡ് വാഷ് ഇട്ട് കഴുകുന്നതിനും ശ്രദ്ധിക്കേണ്ടതാണ്.ഇത്തരം കാര്യങ്ങളില് വീഴ്ച വരുത്തിയാല് അത് അപകടത്തിലേക്കാണ് നിങ്ങളെ എത്തിക്കുന്നത്. ഇത്തരം കാര്യങ്ങള് വളരെയധികം ശ്രദ്ധിക്കേണ്ടതാണ്. ഓരോ അവസ്ഥയും നിങ്ങളെ വളരെയധികം ആരോഗ്യത്തിലേക്ക് നയിക്കുന്നതിന് കാരണമാകുന്നുണ്ട്. അതുകൊണ്ട് തന്നെ ഇത്തരം കാര്യങ്ങള് വളരെയധികം ശ്രദ്ധിക്കണം.\n20 സെക്കന്റ് കൈകഴുകുക\n20 സെക്കന്റ് എങ്കിലും ഇടക്കിടക്ക് കൈ കഴുകുന്നതിന് ശ്രദ്ധിക്കേണ്ടതാണ്. ഓരോ പതിനഞ്ച് മിനിട്ടിലും കൈകള് സാനിറ്റൈസര് ഇടുകയോ അല്ലെങ്കില് കൈകള് നല്ലതു പോലെ സോപ്പ് ഉപയോഗിച്ച് കഴുകുന്നതിനോ ശ്രദ്ധിക്കുക. കൈകള് കഴുകുന്നതാണ് വൈറസിനെ തുരത്തുന്നതിനുള്ള ഏറ്റവും നല്ല വഴി. അതുകൊണ്ട് തന്നെ ഇത്തരം കാര്യങ്ങള് വളരെയധികം ശ്രദ്ധിച്ച് മുന്നോട്ട് പോവുന്നതിന് ശ്രദ്ധിക്കണം. ഇത് നിങ്ങളില് വൈറസ് ഉണ്ടെങ്കിലും മറ്റുള്ളവരിലേക്ക് പകരാതിരിക്കുന്നതിന് സഹായിക്കുന്നുണ്ട്.\nലിഫ്റ്റ് ഉപയോഗിക്കുമ്പോള് അല്‍പം ശ്രദ്ധിക്കേണ്ടതാണ്. കാരണം പരമാവധി ലിഫ്റ്റ് ഉപയോഗിക്കാതിരിക്കുന്നതിന് ശ്രദ്ധിക്കണം. പടികള് ഉപയോഗിക്കാവുന്നതാണ് ലിഫ്റ്റിന് പകരം. ഓഫീസിനുള്ളിലെ മേശപ്പുറവും മറ്റും സാനിറ്റൈസ് ചെയ്ത് സൂക്ഷിച്ചതാണ് എന്ന് ഉറപ്പ് വരുത്തേണ്ടതാണ്. ഇത്തരം കാര്യങ്ങള് അല്‍പം ശ്രദ്ധിച്ച് മുന്നോട്ട് പോവുന്നതിലൂടെ വൈറസ് വ്യാപനത്തെ ഇല്ലാതാക്കുന്നതിന് സാധിക്കുന്നുണ്ട്. ഇത്തരം കാര്യങ്ങള് ശ്രദ്ധിക്കണം.\nപല വട്ടം ഓഫീസില് നിന്ന് പുറത്ത് പോവുന്നത്\nഇടക്കിടെ ഓഫീസില് നിന്ന് പുറത്ത് പോവുന്നത് വളരെയധികം അപകടം പിടിച്ചിട്ടുള്ളതാണ്. ഇത് അല്‍പം കൂടുതല് ശ്രദ്ധിക്കേണ്ടതാണ്. ഇത് നിങ്ങള് വൈറസ് വാഹകരായി മാറുന്നതിനുള്ള സാധ്യതയെ വര്‍ദ്ധിപ്പിക്കുകയാണ് ചെയ്യുന്നത്. ഒരിക്കല് മാത്രം കയറുകയും ഒരിക്കല് മാത്രം ഇറങ്ങുകയും ചെയ്യുക. അതുപോലെ തന്നെ വീട്ടില് നിന്ന് ഭക്ഷണം കൊണ്ട് വരുകയും കഴിക്കുകയും ചെയ്യുക. ഒരിക്കലും പുറത്തുള്ളവരുമായി സമ്പര്‍ക്കം വരാതിരിക്കുന്നതിന് ശ്രദ്ധിക്കണം. ഇത്തരത്തില് സംഭവിച്ചാല് സാനിറ്റൈസര് ഉപയോഗിക്കുന്നതിന് ശ്രദ്ധിക്കണം.\nതിരിച്ച് വീട്ടിലെത്തിയാലും വളരെയധികം ശ്രദ്ധ അത്യാവശ്യമാണ്. നിങ്ങള് ഓഫീസില് നിന്ന് തിരിച്ച് വീട്ടിലെത്തിയാലും മാസ്‌ക് ഉപയോഗിച്ച് തന്നെ വീട്ടുകാരോട് വാതില് തുറക്കാന് ആവശ്യപ്പെടുക. പിന്നീട് വീട്ടിലേക്ക് കയറാതെ ഷൂസും ബാഗും ബെല്‍റ്റും മൊബൈല് ഫോണും എല്ലാം പുറത്ത് തന്നെ വെക്കാന് ശ്രദ്ധിക്കുക. അതിന് ശേഷം കൈകള് വൃത്തിയാക്കി അണുവിമുക്തമാക്കുക. പിന്നീട് ബാക്കി വസ്തുക്കള് എല്ലാം തന്നെ അണുവിമുക്തമാക്കുന്നതിന് ശ്രദ്ധിക്കണം. നിങ്ങള് ധരിച്ച വസ്ത്രങ്ങളും ആഭരണങ്ങളും എല്ലാം അണുവിമുക്തമാക്കി കുളിക്കുന്നതിന് ശ്രദ്ധിക്കണം.\nകോവിഡ് വൈറസിനെ ചെറുക്കാന് സൂര്യപ്രകാശത്തിന് സാധിക്കുമെന്ന് പഠനം\nകോവിഡ് വൈറസ്; വകഭേദങ്ങളിലെ അപകടം ഇതാണ്\nകോവിഡ് ഇങ്ങനെ ബാധിച്ചാല് ശരീരം കഷ്ടത്തിലാകും; ഈ ലക്ഷണങ്ങള് അറിയൂ\nRead more about: coronavirus tips improvement പൊടിക്കൈ കൊറോണവൈറസ്\nGuidelines For Employees Post Coronavirus Lockdown\nHere in this article we are discussing about the guidelines for employees post coronavirus lockdown. Takealook.


വഴിവെട്ടിയപ്പോള് കണ്ട നീരുറവയെ ദേശാടനപ്പക്ഷികള് വിരുന്നെത്തുന്ന3ഏക്കര് തടാകമാക്കി മാറ്റിയ 'കിറുക്കന്'! ചുറ്റും ആയിരക്കണക്കിന് മരങ്ങളും നടുവിലൊരു ദ്വീപും - ദ് ബെറ്റർ ഇൻഡ്യ\nറബര് വെട്ടി തടാകമുണ്ടാക്കാന് പുറപ്പെട്ടപ്പോള് നാട്ടുകാരും വീട്ടുകാരുമൊക്കെ സിറിയക്കിന് കിറുക്കാണെന്ന് പറഞ്ഞു. എന്നാല് ഇപ്പോള് ആ കിറുക്കുകാണാന് ദൂരദിക്കുകളില് നിന്നുപോലും ആളെത്തുന്നു.\nവീട്ടുവളപ്പിലൊരു തടാകം. അതിനു നടുവിലൊരു തുരുത്ത്. ചുറ്റും ആയിരക്കണക്കിന് വന്മരങ്ങള്… ഈ തണലില് ഇത്തിരി നേരമിരുന്ന് കാറ്റുകൊള്ളണമെന്നു തോന്നിയാല് നേരെ കല്‍മണ്ഡപത്തിലേക്ക് നടക്കാം. ദേശാടനപ്പക്ഷികളടക്കം വിരുന്നിനെത്തുന്ന തടാകത്തിന് നടുവില് കിളികളുടെ പാട്ടുകേട്ട് മലയിറങ്ങിവരുന്ന കാറ്റേറ്റ് മണ്ഡപത്തിലിരിക്കാം.\nകോഴിക്കോട് പുതുപ്പാടിക്കടുത്ത് ഈങ്ങാപ്പുഴക്കാരന് സിറിയക്കിന്‍റെ തോട്ടത്തിലെ കാഴ്ചകളാണിതൊക്കെയും.\nഒമ്പത് ഏക്കര് ഭൂമിയില് തടാകവും തുരുത്തും ആയിരത്തിലേറെ മരങ്ങളും 30- ലേറെ ഇനം മുളകളും പനകളുമൊക്കെയായി മലയടിവാരത്ത് സുന്ദരഭൂമിയാണിവിടം. പാരമ്പര്യസ്വത്തായി കിട്ടിയ മണ്ണില് സിറിയക്ക് ആദ്യം നട്ടത് റബര് തൈകളാണ്.\nസിറിയക് നിര്‍മ്മിച്ച തടാകത്തിന് നടുവിലെ തുരുത്ത്\nപിന്നെ നേരത്തെ ഇവിടെ കുറച്ച് തെങ്ങുകളും ചില മരങ്ങളും മാത്രമേ ഉണ്ടായിരുന്നുള്ളൂ. പറമ്പിനു ചുറ്റും റോഡുണ്ടാക്കണമെന്ന തീരുമാനമാണ് ഈ സുന്ദരമായ തടകാത്തിലേക്കും ദ്വീപിലേക്കും സിറിയക്കിനെ എത്തിച്ചത്.\nഎ ബി സി ജെല് പുതുപ്പാടി എന്ന ദ്വീപും തടാകവും കല്‍മണ്ഡപങ്ങളുമൊക്കെയുള്ള ഭൂമിക സിറിയക് കളപ്പുര എന്ന മനുഷ്യന്‍റെ ശ്രമഫലമാണ്.\nകോടികള് ചെലവഴിച്ച് തടാകവും ദ്വീപുമൊക്കെ നിര്‍മ്മിച്ച സിറിയക്കിന് വട്ടാണെന്നാണ് നാട്ടുകാരില് പലരും പറയുന്നത്. പക്ഷേ, സിറിയക്ക് അത്ര നിസ്സാരക്കാരനല്ല. നാലു ബിരുദാനന്തര ബിരുദങ്ങള്, എല്‍എല്‍ബി ഒക്കെ പഠിച്ചെടുത്ത ഒരു പ്രകൃതിസ്നേഹിയാണ് ഇദ്ദേഹം.\nഎ ബി സി ജെല്ലിലെ കാഴ്ചകള്\n“എല്ലാര്‍ക്കും ഞാനൊരു ഭ്രാന്തനായിരുന്നു. അവനോട് പറഞ്ഞിട്ടൊന്നും കാര്യമില്ല, അവന് ഒരിക്കലും നന്നാകില്ല… എന്നൊക്കെയാണ് നാട്ടുകാരും ബന്ധുക്കളുമൊക്കെ എന്നെക്കുറിച്ച് പറഞ്ഞിരുന്നത്. പക്ഷേ അവരൊക്കെ പറഞ്ഞ എന്‍റെ കിറുക്കുകള് കാണാനിപ്പോള് ദൂരേദേശത്തു നിന്നു പോലും ആളുകള് വരുന്നുണ്ട്,” സിറിയക് കളപ്പുര ചിരിക്കുന്നു.\nമക്കളുടെ പേരിന്‍റെ ആദ്യാക്ഷരങ്ങള് കൊണ്ട് ദ്വീപ് നിര്‍മിച്ചതും തടാകമുണ്ടാക്കിയതും വന്‍മരങ്ങള് കൊണ്ടുവന്നു വീട്ടുമുറ്റത്ത് നട്ടുപിടിച്ചതും ഒന്നിനുപുറകെ മറ്റൊന്നായി ബിരുദങ്ങള് വെട്ടിപ്പിടിച്ചതുമൊക്കെയുള്ള രസകരമായ കിറുക്കുകള് സിറിയക് ദ് ബെറ്റര് ഇന്‍ഡ്യയോട് പങ്കുവയ്ക്കുന്നു.\nതോമസ് മാത്യുവിന്‍റെയും റോസമ്മയുടെയും ഒമ്പത് മക്കളില് ആറാമനായാണ് സിറിയക് ജനിക്കുന്നത്. എം എസ് സി കഴിഞ്ഞു കുറച്ചുകാലം കൃഷിയും ബിസിനസുമൊക്കെയായിരുന്നു സിറിയക്കിന്.\n“കോഴിക്കോട് ഈങ്ങാപ്പുഴയില് പുതുപ്പാടി പഞ്ചായത്തിലെ ഒമ്പതേക്കര് ഭൂമിയാണ് പൈതൃകസ്വത്തായി എനിക്ക് കിട്ടിയത്,” സിറിയക് പറയുന്നു. “കുന്നിന് പ്രദേശം പോലുള്ള ഇടമായിരുന്നു.\n“എനിക്കും സഹോദരങ്ങള്‍ക്കുമൊക്കെ ഇതുപോലുള്ള ഇടം തന്നെയാണ് പാരമ്പര്യസ്വത്തായി കിട്ടിയത്. പക്ഷേ ഞാനും ഒരനിയനുമൊഴികെ ബാക്കിയെല്ലാവരും അതൊക്കെ വിറ്റു.\n“ആ പറമ്പില് കുറച്ച് തെങ്ങുകളുണ്ടായിരുന്നു, കുറച്ച് റബര് തൈകളും നട്ടുപിടിപ്പിച്ചിരുന്നു. കുറച്ചുകാലം അങ്ങനെ പോയി. പിന്നീടാണ് ആ പറമ്പിലൂടെ റോഡ് നിര്‍മ്മിക്കാന് തീരുമാനിച്ചത്.\n“റബര് വെട്ടിയപ്പോ തന്നെ നാട്ടുകാരും വീട്ടുകാരുമൊക്കെ പലതും പറഞ്ഞു, റബര് ആദായമാണല്ലോ, അതില്ലാതാക്കുന്നത് കണ്ടപ്പോ പലര്‍ക്കും തോന്നി കാണും എനിക്ക് കിറുക്കാണെന്ന്.\n“അങ്ങനെ റോഡുണ്ടാക്കുന്നതിന് മണ്ണ് വെട്ടിയപ്പോ ഉറവ വരുന്നു. ജലസാന്നിധ്യം കണ്ടതോടെ വീണ്ടും മണ്ണെടുത്ത് തടാകമുണ്ടാക്കുകയായിരുന്നു. നീളമുള്ള, പ്രായമായ കുറേ തെങ്ങുകള് പറമ്പിലുണ്ടായിരുന്നു.\n“അതൊക്കെ മുറിച്ചിട്ട് അതിന് മുകളില് ഹിറ്റാച്ചി കയറ്റി നിറുത്തിയൊക്കെ കുറേ കഷ്ടപ്പെട്ടാണ് തടാകത്തിന്‍റെ പണികളൊക്കെ ചെയ്തത്. വയനാട്ടില് നിന്നു ആദിവാസികളാണ് തടാകനിര്‍മാണത്തിനും ദ്വീപുണ്ടാക്കാനുമൊക്കെ വന്നത്.\nതടാകനിര്‍മ്മാണത്തിന്‍റെ വിവിധ ഘട്ടങ്ങള്\n“ഞാനും അവര്‍ക്കൊപ്പം നിന്നു പണിയെടുത്തു, മണ്ണെടുക്കാനും വരമ്പ് കെട്ടാനുമൊക്കെ. പണിക്കാരെ ഇവിടെ താമസിപ്പിച്ചായിരുന്നു നിര്‍മാണ ജോലികള്.\n“കൈ കൊണ്ട് മണ്ണ് കോരിയിട്ടാണ് റോഡുണ്ടാക്കിയത്. തടാകത്തിന് വേണ്ടിയെടുത്ത മണ്ണ് ഉപയോഗിച്ചാണ് തടാകത്തിനകത്ത് ദ്വീപുണ്ടാക്കിയത്. കുറേ കഷ്ടപ്പെട്ടാണ് ഈ രൂപത്തിലാക്കിയെടുത്തത്.\n“പതിനെട്ടോ ഇരുപതോ പ്രായമുള്ള ഒരു തമിഴ്നാട്ടുകാരന് പയ്യനുണ്ടായിരുന്നു. അവന്‍റെ പേര് സാമുവല്. അവന്‍റെ ഹിറ്റാച്ചിയുമായുള്ള തലകുത്തി മറിഞ്ഞുള്ള പരിശ്രമങ്ങളാണ് ഈ കാണുന്ന തടാകവും ദ്വീപുമൊക്കെയുണ്ടാക്കിയെടുത്തത്. ഇത്രേം ഗംഭീരമാകുമെന്നു കരുതിയില്ല,” എന്ന് സിറിയക്.\n2010 മുതല് നാല് വര്‍ഷത്തെ പരിശ്രമം ഈ തടാകത്തിന് പിന്നിലുണ്ടെന്ന് സിറിയക്. ഈ തടാകത്തില് വെള്ളം നിറഞ്ഞാല് പുറത്തേക്കൊഴുകാനുള്ള സംവിധാനവും ഉണ്ടാക്കിയിട്ടുണ്ട്. എന്നാല് ഇതുവരെ നിറഞ്ഞുകവിയാന് മാത്രം വെള്ളമെത്തിയിട്ടില്ലെന്ന് അദ്ദേഹം കൂട്ടിച്ചേര്‍ക്കുന്നു.\n“വെള്ളം ഈ ഭൂമിയിലുണ്ടാകുമെന്നു പോലും പ്രതീക്ഷിച്ചിരുന്നില്ലല്ലോ. ഇപ്പോഴും തടാകത്തില് വെള്ളമുണ്ട്. സമീപമുള്ള വീടുകളിലെ കിണറുകളില് കടുത്ത വേനലില് പോലും നിറയെ വെള്ളമുണ്ടെന്നാ അവര് പറയുന്നത്,” സിറിയക് സന്തോഷത്തോടെ പറയുന്നു.\nസര്‍ക്കാര് ഏജന്‍സികളെ കൊണ്ടുവന്ന് മണ്ണിന്‍റെ ബലവും ഉറപ്പുമൊക്കെ ശാസ്ത്രീയമായി പരിശോധിച്ച് ഉറപ്പുവരുത്തിയിട്ടുണ്ടെന്ന് അദ്ദേഹം പറഞ്ഞു.\n“അഞ്ച് അടി ആഴമുള്ള തടാകത്തില് ബോട്ടിങ്ങിനും സൗകര്യമുണ്ടിപ്പോള്. പെഡലിങ് ബോട്ടും തുഴയുന്ന ബോട്ടുമൊക്കെയുണ്ട്. ആലപ്പുഴയില് നിന്നാണ് ഇവിടേക്കാവശ്യമായ ബോട്ട് കൊണ്ടുവന്നത്.\n“അതൊക്കെ കണ്ടപ്പോ തന്നെ നാട്ടുകാരില് പലര്‍ക്കും ഇതത്ര നിസ്സാരമല്ലെന്നു തോന്നിയിരുന്നു. 16 മീറ്റര് വീതിയും അഞ്ചടി ആഴവുമുണ്ട് തടാകത്തിന്. വയനാട് പൂക്കോട്ട് തടാകം ഇവിടെ നിന്ന് ഏറെ അകലെയല്ല. അവിടെ വരുന്ന ദേശാടനപക്ഷികള് ഇവിടേക്കും വരുന്നുണ്ട്.”\nഈ ജലാശയത്തില് മീനിനെയും വളര്‍ത്തുന്നുണ്ട്. പ്രധാന തടാകത്തിനോട് ചേര്‍ന്ന് വേറെയും ജലാശയങ്ങളുണ്ട്. കുന്നിന് മുകളില് നിന്നും റോഡില് നിന്നുമൊക്കെ മഴക്കാലത്ത് ഒലിച്ചിറങ്ങുന്ന വെള്ളം ഇവിടേക്ക് ഒഴുകിയെത്തും.\nതടാകത്തിന് വേണ്ടിയെടുത്ത മണ്ണ് ഉപയോഗിച്ചാണ് A,B, C ആകൃതികളിലാണ് ദ്വീപ് ഉണ്ടാക്കിയെടുത്തിരിക്കുന്നത്– മക്കളുടെ പേരിന്‍റെ ആദ്യാക്ഷരങ്ങള്.\nഇതുകൂടി വായിക്കാം:‘ഈ കൊച്ചെന്താണീ തുരുത്തില്’ ചെയ്തത്!? വഴിയും കറന്‍റുമില്ലാതിരുന്ന ദ്വീപില് മനീഷ നന്നാക്കിയെടുത്ത പഴയ വീട്ടിലേക്ക് വര്‍ഷവും 1,200 സഞ്ചാരികളെത്തുന്നു\nഎമി റോസ്, തോമസ് ബെന്, സെന് എന്നിവരാണ് മക്കള്. എമി ഹോട്ടല് മാനെജ്‍മെന്‍റ് കഴിഞ്ഞ് ബഹ്റിനില് മാരിയറ്റ് ഹോട്ടലില് ജോലി ചെയ്യുന്നു. ബെന് ഡിഗ്രിക്കും സെന് പത്താം ക്ലാസിലും പഠിക്കുന്നു.\nലീല മാത്യുവാണ് ഭാര്യ. എല്ലാവരും കൂടിയാണ് എബിസി ജെല്ലിന്‍റെ കാര്യങ്ങളൊക്കെ നോക്കുന്നതെന്ന് സിറിയക്.\nറൂഷ് എന്ന കുതിരയ്ക്കൊപ്പം സിറിയക്. വലത്: എ ബി സി ജെല്ലിലെ മണ്ഡപങ്ങള്\nപറമ്പ് നിറയെ മരങ്ങളും വെച്ചിട്ടുണ്ട്. “വലിയ മരങ്ങള് ബെംഗളൂരുവില് നിന്നും ഹൈദരാബാദില് നിന്നുമൊക്കെ കൊണ്ടു വന്നു നടുകയായിരുന്നു.\n“അവിടുത്തെ നഴ്സറികളില് നിന്നാണ് ഈ വൃക്ഷങ്ങളൊക്കെ വാങ്ങിക്കുന്നത്. ആ മരങ്ങള് ജെ സി ബിയില് ഉയര്‍ത്തിപ്പിടിച്ച്, ജെസിബി കൊണ്ടു തന്നെ വലിയ കുഴിയുണ്ടാക്കി നടുകയായിരുന്നു,” എന്ന് സിറിയക്ക് വിശദമാക്കുന്നു.\n“വൃക്ഷങ്ങള് നട്ടിട്ട് നാല‍ഞ്ച് വര്‍ഷമാകുന്നതേയുള്ളൂ. പക്ഷേ ഈ മരങ്ങള് കണ്ടാല് പതിമൂന്നും പതിനാലും വര്‍ഷം പ്രായമുള്ള മരങ്ങളാണെന്നേ പറയൂ. റംബൂട്ടാനും മാങ്കോസ്റ്റിനും സപ്പോട്ടയും തുടങ്ങി ഒരുപാട് ഫലവ‍ൃക്ഷങ്ങളുണ്ട്.\n“പേരറിയുന്നതും പേരറിയാത്തതുമൊക്കെയായി ഒരുപാട് പൂമരങ്ങളും വനവൃക്ഷളുമുണ്ട്. 32-ഇനം മുളകളും നട്ടുപിടിപ്പിച്ചിട്ടുണ്ട്. ബുദ്ധ ബാംബൂ, പെയ്ന്‍റിങ് ബാംബൂ, ഭീമ ബംബൂ, ഗോള്‍ഡന് ബാംബൂ, ഡാര്‍ക് ബാംബൂ തുടങ്ങി ഒരുപാട് വെറൈറ്റി മുളകള് ഇവിടെയുണ്ട്.\n“ഇതൊക്കെ പുറംനാടുകളില് നിന്നൊക്കെ വാങ്ങിയാണ് നട്ടത്. മുളകളില് നിന്നു തൈയുണ്ടാക്കി വില്‍ക്കുന്നുണ്ടിപ്പോള്. ഇതിനൊരു നഴ്സറിയും ഇവിടുണ്ട്. വ്യത്യസ്ത ഇനം മുളകള് മാത്രമല്ല തടാകത്തിന് ചുറ്റും 60 ഇനം പനകള് നട്ടിട്ടുണ്ട്. പനകളൊക്കെ കായ്ച്ചിട്ടുമുണ്ട്.”\nഎ ബി സി ജെല്ലില് റംബുട്ടാന് വിള‍ഞ്ഞപ്പോള്\nവൃക്ഷങ്ങള് നട്ടുപിടിപ്പിച്ചതില് പിന്നെയാണ് ദ്വീപില് മണ്ഡപങ്ങള് പണിതത്. കല്‍മണ്ഡപം പണിയാന് കന്യാകുമാരിയില് നിന്നും ശില്‍പ്പികളെ കൊണ്ടുവന്നു.“എന്‍റെ അപ്പച്ചന് തോമസ് മാത്യൂവിന്‍റ ഓര്‍മ്മയ്ക്കായാണ് ഈ മണ്ഡപം പണിതത്.\nഅപ്പച്ചനും അമ്മയും ഇന്നില്ല,” സിറിയക് പറഞ്ഞു.\nദ്വീപും തടാകവുമൊക്കെ കാണാന് നിരവധിയാളുകള് എ ബി സി ജെല് പുതുപ്പാടിയിലേക്ക് വരുന്നുണ്ട്. തടാകത്തിലെ മീനും പറമ്പില് നട്ടുവളര്‍ത്തുന്ന പച്ചക്കറികളുമൊക്കെ ഉപയോഗിച്ച് നല്ല രുചിയുള്ള ഭക്ഷണവും വിനോദസഞ്ചാരികള്‍ക്കായി നല്‍കുന്നുണ്ട്.\nക്യാംപിങ്ങിനും ടെന്‍റ് അടിച്ച് താമസിക്കുന്നതിനുമെല്ലാം സിറിയക്കിന്‍റെ ദ്വീപില് സൗകര്യമുണ്ട്. ഇതിനോട് ചേര്‍ന്നുള്ള കോട്ടേജുകളുടെ നിര്‍മ്മാണവും പുരോഗമിക്കുന്നുണ്ട്.\nസിറിയക് റിയല് എസ്റ്റേറ്റ് ബിസിനസ് നടത്തിയിരുന്നു. ആ വരുമാനവും ലോണുമൊക്കെ ചേര്‍ത്താണ് തടാകവും ദ്വീപുമൊക്കെ നിര്‍മ്മിച്ചതെന്നു സിറിയക് പറയുന്നു.\n“50 കോടി പ്രൊജക്റ്ററാണിത്. പണിയൊക്കെ ചെയ്തു വന്നപ്പോ അത്രയും തുകയിലെത്തി. നിര്‍മ്മാണങ്ങളൊക്കെ ഇനിയും പൂര്‍ത്തിയാകാനുണ്ട്. തടാകത്തില് ആറു ദ്വീപുകളാണ് നിര്‍മ്മിക്കുന്നത്. അക്കൂട്ടത്തില് നാലെണ്ണം ഇനിയും പൂര്‍ത്തിയാകാനുണ്ട്.\n“ഇതിനിടയില് ഫിഷറീസ് വകുപ്പിന്‍റെ അക്വാ ടൂറിസം പ്രൊജക്റ്റിന്‍റെ ഭാഗമായി കോഴിക്കോട് ജില്ലയില് നിന്നു തെരഞ്ഞെടുത്തിരിക്കുന്നത് എബിസി ജെല്ലിനെയാണ്. ജില്ല പഞ്ചായത്ത് സ്കീം ആണിത്. കൂടുതല് വിവരങ്ങളൊന്നും അറിയിച്ചിട്ടില്ല.” ഇനിയിപ്പോ ലോക്ക്ഡൗണ് കഴിഞ്ഞിട്ട് അതേക്കുറിച്ചൊക്കെ അറിയാമെന്ന പ്രതീക്ഷയിലാണ് സിറിയക്.\nതടാകത്തില് നിന്ന് പിടിച്ച മത്സ്യങ്ങള്\nകോഴിക്കോട് ദേവഗിരി കോളെജിലാണ് സിറിയക് പ്രീഡിഗ്രി പഠിച്ചത്. അന്നുമുതല് തുടങ്ങിയതാണ് കുറേ ബിരുദങ്ങള് സ്വന്തമാക്കണമെന്ന്. “അവിടെ ഞങ്ങളെ സുവോളജി പഠിപ്പിച്ചിരുന്ന അധ്യാപകനാണ് പ്രൊഫ.കെ.ടി വിജയമാധവന്. സാറിന്‍റെ പേരിനൊപ്പം എം എസ് സി, എംഫില് എന്നാണെഴുതിയിരിക്കുന്നത്. അത് കണ്ട കാലം തൊട്ടേ മനസിലെ ആഗ്രഹമാണ് സാറിനെപ്പോലെ പിജിയൊക്കെ എനിക്കും വേണമെന്ന്.\n“പിന്നീട് എം എസ് സിയൊക്കെ കഴിഞ്ഞ് കുറേക്കാലത്തിന് ശേഷമാണ് നിയമവും മറ്റു പിജിയുമൊക്കെ നേടുന്നത്. കോഴിക്കോട് ഗവണ്‍മെന്‍റ് ലോ കോളെജില് നിന്നാണ് എല് എല് ബി പൂര്‍ത്തിയാക്കിയത്.\n“പ്രാക്റ്റീസിനൊന്നും പോയില്ല. ഇഷ്ടം കൊണ്ട് പഠിച്ചെന്നേയുള്ളൂ. പബ്ലിക് അഡ്മിനിസ്ട്രേഷന്, എംബിഎ, ടൂറിസം മാനെജ്മെന്‍റ് തുടങ്ങിയവയില് ബിരുദാനന്തരബിരുദമെടുത്തിട്ടുണ്ട്. എംഎസ് സി സൈക്കോളജി പഠിച്ചുകൊണ്ടിരിക്കുകയാണ്,”\nഈ വര്‍ഷം ഇംഗ്ലീഷ് ലിറ്ററേച്ചറില് എം എ എടുക്കണമെന്ന തീരുമാനത്തിലാണ് അദ്ദേഹം. “ഇതിനൊപ്പം എ ബി സി ജെല്ലും കൂടുതല് വിപുലമാക്കണമെന്നാണ് ആഗ്രഹം,” പ്രതീക്ഷയോടെ സിറയക് പറഞ്ഞു.\nകോഴിക്കോട് മൈസൂര് റോഡില് പുതുപ്പാടിയിലെത്തി ഇടത്തോട്ട് തിരിഞ്ഞ് ഈങ്ങാപ്പുഴ റോഡിലാണ് ഈ സ്ഥലം. മാപ്പ് കാണാം. ഫോണ്: 081369 02442\nചിത്രങ്ങള്‍ക്ക് കടപ്പാട്: ABC GEL Puthuppady\nഇതുകൂടി വായിക്കാം:ലോക്ക്ഡൗണ് ദുരിതത്തില്‍പ്പെട്ട 650 കുടുംബങ്ങള്‍ക്ക് സഹായമെത്തിച്ച് മേസ്തിരിപ്പണിക്കായി 17-ാം വയസ്സില് കേരളത്തിലെത്തിയ രാജസ്ഥാന്‍കാരന്


Sheriff Kottarakara: മൂട്ട എവിടെ പോയി\nമൂട്ട എവിടെ പോയി\nമൂട്ട എന്ന ജീവി എവിടെ പോയി മറഞ്ഞു . ഒരു കാലഘട്ടത്തില് മലയാളിയുടെ ഉറക്കം നഷ്ടപ്പെടുത്തിയിരുന്ന ഈ വീരന് വീടുകളിലും ആഫീസുകളിലും സിനിമാ തീയേറ്ററിലും ആശുപത്രിയിലും നിറഞ്ഞു നിന്നു ആടി. ഇന്നത്തെ തലമുറക്ക് കക്ഷിയുടെ ഉപദ്രവം അനുഭവിക്കേണ്ടി വന്നിട്ടില്ല രാത്രി ആകുമ്പോള് തലയിണയുടെ മടക്കുകളില് നിന്നും പണക്കാര പാവപ്പെട്ട വ്യത്യാസമില്ലാതെ ചോര കുടിക്കാന് ഇറങ്ങി വരും. സിനിമാ തീയറ്ററില് ബാല്‍ക്കണി എന്നോ ലോ ക്ലാസെന്നോ വകഭേദമില്ലാതെ മൂട്ട മേഞ്ഞു നടന്നു.\n.ആദ്യം ഡി.ഡി.ടി ആയിരുന്നു ഇവനെ നേരിടാന് ഉപയോഗിച്ചിരുന്നത്. കാലം കഴിഞ്ഞപ്പോള് അവന് അത് തിരിഞ്ഞിരുന്നു ആഹരിക്കാന് തുടങ്ങി. പിന്നീട് ടിക്ക് 20 വന്നു, കില്‍ബെഗ് വന്നു, അങ്ങിനെ പലതും വന്നു. കുറച്ച് കാലമാകുമ്പോള് അവന് പ്രതിരോധ ശക്തി ആര്‍ജിച്ച് വീണ്ടും നമ്മളെ കടിക്കാനായി വരും.\nആയിടെ രസകരമായ തട്ടിപ്പുകളും മൂട്ടയെ കൊല്ലാനെന്ന വ്യാജേനെ ഇറങ്ങ്ങ്ങിയിരുന്നു. മൂട്ടയെ കൊല്ലാന് എളുപ്പ മാര്‍ഗം എന്ന പരസ്യവുമായി ജലന്ധര് കമ്പനി വന്നു. അഞ്ച് രൂപയായിരുന്നു വില. പലരും പോസ്റല് വഴി പാഴ്സല് വരുത്തി. തുറന്നപ്പോള് ഒരു ചെറിയ അടകല്ല് , ഒരു ചവണ, ചെറിയ ചുറ്റിക കൂട്ടത്തില് നിര്‍ദ്ദേശം നല്‍കുന്ന പേപ്പറും. ചവണ കൊണ്ട് മൂട്ടയെ പിടിക്കുക അടകല്ലില് വെക്കുക, ചുറ്റിക കൊണ്ട് ചെറുതായി മേടുക, മൂട്ട ചത്തിരിക്കും എന്നു ഉറപ്പ്. ഇതായിരുന്നു നിര്‍ദ്ദേശം.\nഏതായാലും ഇപ്പോള് മൂട്ട നമ്മളെ ഉപേക്ഷിച്ച് പോയി . അതോ ഇനി എവിടെയെങ്കിലും ജീവിച്ചിരിപ്പുണ്ടോ?!!!\nPosted by ഷെരീഫ് കൊട്ടാരക്കര at 9:55 AM


Emalayalee.com - ജല്ലി ഫിഷുകള് കൂട്ടത്തോടെ തീരത്തേയ്ക്ക്; ഓസ്‌ട്രേലിയയില് ബീച്ചുകള് അടച്ചു\nകാന്‍ബറ: ബ്ലൂബോട്ടില് എന്നറിയപ്പെടുന്ന ജല്ലി ഫിഷുകള് കൂട്ടത്തോടെ തീരത്തണഞ്ഞതോടെ ഓസ്‌ട്രേലിയയിലെ ബീച്ചുകള് താത്കാലികമായി അടച്ചു. ശക്തമായ കാറ്റിനെ തുടര്‍ന്നാണ് ഇവ തീരത്തണഞ്ഞത്.\n15 സെന്റീ മീറ്റര് നീളമുള്ള ഇവയുടെ സാന്നിധ്യം ജനങ്ങളുടെ സ്വൈര്യ ജീവിതത്തെ തന്നെ ബാധിച്ചു. ആളുകളുടെ ജീവന് ഭീഷണി അല്ലെങ്കിലും ക്യൂന്‍സ് ലാന്‍ഡ് സംസ്ഥാനത്ത് ഇതുവരെ ജല്ലിഫിഷുകളുടെ ആക്രമണത്തില് 2600 ഓളം പേര് ചികിത്സ തേടിയിട്ടുണ്ട്. ജനവാസ കേന്ദ്രങ്ങളായ ഗോള്‍ഡ് ഗോസ്റ്റ്, സണ്‍ഷൈന് കോസ്റ്റ് എന്നിവിടങ്ങളിലാണ് ഇതു സംബന്ധിച്ച കൂടുതല് റിപ്പോര്‍ട്ടുകള് പുറത്തുവന്നുകൊണ്ടിരിക്കുന്നത്.


ഐജി ശ്രീജിത്തിന്റെ നേതൃത്വത്തിലുള്ള അന്വേഷണ സംഘത്തെ മാറ്റി; പാലത്തായി പീഡനക്കേസ് പുതിയ സംഘം അന്വേഷിക്കും | News Moments | The world in your palm top\nഐജി ശ്രീജിത്തിന്റെ നേതൃത്വത്തിലുള്ള അന്വേഷണ സംഘത്തെ മാറ്റി; പാലത്തായി പീഡനക്കേസ് പുതിയ സംഘം അന്വേഷിക്കും\nകണ്ണൂര്: ബിജെപി നേതാവായ അധ്യാപകന് പ്രതിയായ പാലത്തായി പീഡനക്കേസില് അന്വേഷണത്തിന് പുതിയ സംഘത്തെ നിയോഗിച്ചു. ഐജി എസ്.ശ്രീജിത്തിന്റെ നേതൃത്വത്തിലുള്ള സംഘത്തെ മാറ്റിയാണ് പുതിയ സംഘത്തെ നിയമിച്ചത്. എഡിജിപി ജയരാജിന്റെ മേല്‍നോട്ടത്തില് തളിപറമ്പ് ഡിവൈഎസ് പി രത്‌നകുമാര് അന്വേഷണം നടത്തും. പീഡനത്തിന് ഇരയായ പെണ്‍കുട്ടിയുടെ അമ്മയുടെ പരാതിയിലാണ് നടപടി.\nശ്രീജിത്തിന്റെ നേതൃത്വത്തിലുള്ള അന്വേഷണ സംഘം കേസ് അട്ടിമറിക്കാന് ശ്രമിക്കുകയാണെന്നും അന്വേഷണ സംഘത്തില് വിശ്വാസമില്ലെന്നും അമ്മ നല്‍കിയ പരാതിയില് പറഞ്ഞിരുന്നു. ഇതനുസരിച്ച് പുതിയ സംഘത്തെ നിയോഗിക്കാന് ഹൈക്കോടതി ഉത്തരവിട്ടിരുന്നു. പഴയ സംഘത്തിലെ ആരെയും പുതിയ അന്വേഷണ സംഘത്തില് നിയോഗിക്കരുതെന്നും ഉത്തരവില് പറഞ്ഞിരുന്നു.\nബിജെപി നേതാവായ അധ്യാപകന് പദ്മരാജന് നാലാം ക്ലാസ് വിദ്യാര്‍ത്ഥിനിയെ പീഡിപ്പിച്ചെന്നാണ് കേസ്. കേസില് ഇയാള്‍ക്ക് ഹൈക്കോടതി ജാമ്യം അനുവദിച്ചിരുന്നു. പിന്നാലെ ഇയാളെ അനുകൂലിച്ച് ഐജി ശ്രീജിത്ത് നടത്തിയ ഫോണ് സംഭാഷണത്തിന്റെ ശബ്ദരേഖ പുറത്തു വന്നിരുന്നു. ഈ ഓഡിയോയും ഹൈക്കോടതിയില് പെണ്‍കുട്ടിയുടെ അമ്മ സമര്‍പ്പിച്ചിരുന്നു.


സുനില് പി. മതിലകം: July 2012\nPosted by സുനില് പി.മതിലകം at 6:43 AM2comments\nവാതിലിന് പുറത്ത് ഒരാളുണ്ട്\n''നാട്ടിലിക്കിപ്പൊ പോണ്ടാന്ന് വച്ച്‌ടോ..''\nഎങ്ങനെയെങ്കിലുമൊന്ന് ചാഞ്ഞാല് മതിയെന്നു കരുതി, കിടക്കവിരി കുടഞ്ഞിടുമ്പോഴാണ് കൃഷ്‌ണേട്ടന്റെ ശബ്ദം കേട്ടമ്പരന്നത്. ഇപ്പറഞ്ഞത് കൃഷ്‌ണേട്ടന് തന്നെല്ലേന്ന് ആദ്യമൊന്ന് സംശയിക്കാതിരുന്നില്ല.\nലീവിന് നാട്ടില് പോകുന്നതിന്റെ ഒരുക്കങ്ങള് ആറു മാസം മുമ്പേ അയാള് തുടങ്ങിയിരുന്നുവല്ലോ.\nവെള്ളിയാഴ്ച സിറ്റിയിലേക്കിറങ്ങിയാല്, എന്തെങ്കിലുമൊന്ന് വാങ്ങിയേ തിരിച്ചെത്തു, കൂട്ടിന് തന്നെയും കൂട്ടാറുണ്ട്. ആ ചെലവില് ഒരു വടപ്പാവും കുടിക്കാന് തണുത്തതെന്തെങ്കിലും കൃഷ്‌ണേട്ടന് വാങ്ങിത്തരും. തിരിച്ച് നടക്കുമ്പോ നാട്ടിലേക്ക് പോകുന്നതിന്റെ ഒരാവേശപ്പറച്ചിലായിരിക്കും മൂപ്പര്. അന്നേരം അയാള്‍ക്ക് ആയിരം നാവാണ്.\nഇരുപതുകൊല്ലത്തെ മസ്‌ക്കത്തിലെ പ്രവാസ ജീവിതവും പ്രാരാബ്ധങ്ങളും ഓരോന്ന് അഴിക്കുന്തോറും മറ്റൊന്നായി മുറുകുന്ന ജീവല്‍പ്രശ്‌നങ്ങളൊക്കെ അന്നേരം കടന്നുവരും. നാട്ടിലേക്കുള്ള തിരിച്ചുപോക്കിന്റെ മനസ്സൊരുക്കത്തിലാണ് അതെല്ലാം ഒരുവേള മറവിയാകുന്നത്. രണ്ടു വര്‍ഷം കൂടുമ്പോഴാണ് രണ്ടുമാസത്തെ ലീവ് കിട്ടുന്നത്.\n''വീട്ടിലെത്തിയിട്ട് വേണം മതിയാവോളമൊന്ന് ഉറങ്ങാന്, മനസ്സിന് പിടിച്ചതെെന്തങ്കിലും കഴിക്കാന്..''\nകൃഷ്‌ണേട്ടന് ഇടയ്ക്കിടെ, ഒരുവലിയ ആഗ്രഹം പോലെ പറയാറുണ്ട്.\n''സതിയേച്ചിയോടുള്ള രണ്ടു വര്‍ഷത്തെ കടവും വീട്ടണമെന്നുകൂടി പറയ്യെന്റെ കൃഷ്‌ണേട്ടാ..''\nകൂട്ടത്തിലുള്ള ഒരുത്തന്റെ കുസൃതി കമന്റ് കൂടി കേള്‍ക്കുന്നതോടെ ഒരു കള്ളച്ചിരിയുമായി അയാള് മുന്നില്‍നിന്നും മാറിക്കളയും.\nഎന്താ ഇപ്പൊ, കൃഷ്‌ണേട്ടന് സംഭവിച്ചത്?\nഷോപ്പോണര് എന്തെങ്കിലും തടസ്സം പറഞ്ഞിട്ടുണ്ടാകുമോ?\nഅങ്ങിനെ പറയാന് വഴിയില്ലല്ലൊ. കൃഷ്‌ണേട്ടന് പോയാലും പകരം ആളുണ്ട്. അര്‍ഹതപ്പെട്ട ലീവ് അനുവദിക്കുന്ന കാര്യത്തില് യാതൊരു അമാന്തവും കാണിക്കുന്ന ആളല്ല ഷോപ്പ്ഓണര്. പിന്നെന്താണാവോ കാര്യം?\nവീട്ടില് ഇനി പുതിയ ചെലവുകളെന്തെങ്കിലും?\nവീടിന്റെ ലോണ് നിലവിലുള്ളതാണ്. അത് അതാത് മാസം വീഴ്ചയില്ലാതെ തിരിച്ചടയ്ക്കുന്നുണ്ടെന്ന് അറിയാം.\nഹോസ്പിറ്റല് കേസ്സൊന്നുമല്ലെന്ന് കൃഷ്‌ണേട്ടന്റെ സ്വരത്തില് നിന്നു തന്നെ തിരിച്ചറിയാം.\nഇനി, സതിചേച്ചിയായിട്ട് വല്ല പ്രശ്‌നവും?\nഫോണ് ചെയ്യുമ്പോ, ഒന്നും രണ്ടും പറഞ്ഞ് ഒടുവില് തെറ്റുന്നത് പതിവാണ്. അതിലും പുതുമയൊന്നുമില്ല.\n'' കൃഷ്‌ണേട്ടാ, പുറത്ത് തണുത്ത കാറ്റുണ്ട്. വാ, എഴുന്നേല്‍ക്ക്''\nകട്ടിലില് മലര്‍ന്നു കിടന്ന് നെഞ്ച് തടവിക്കൊണ്ടിരുന്ന അയാളെ പുറത്തേക്ക് ക്ഷണിച്ചു.\nപുറത്തുള്ള ആര്യവേപ്പിന്റെ ചുവട്ടിലെ കോണ്‍ക്രീറ്റ് ബെഞ്ചില് ചെന്നിരുന്നു.\n''സതി വിളിച്ചിരുന്നു.. അങ്ങോട്ടിപ്പൊ ചെല്ലണ്ടാന്ന് പറഞ്ഞു.''\nകൃഷ്‌ണേട്ടന്റെ പതറിയ വാക്കുകള്. നനഞ്ഞ കണ്ണുകള്.\n''അങ്ങോട്ട് ചെല്ലെണ്ടാന്നോ? സതിയേച്ചി എന്താ അങ്ങ്‌നെ പറയ്ണത്!?''\n''അവ്‌ടെ രണ്ട് പെയിംഗ് ഗസ്റ്റുകളെ കിട്ടിയിട്ടുണ്ടത്രെ. മാസാമാസം നല്ലൊരു തുക കിട്ടോന്ന്.. ഉള്ള രണ്ട് ബെഡ്‌റൂം അവര്‍ക്ക് കൊടുത്തു. ബാക്കിയുള്ളിടത്താണ് അമ്മയും അവളും കുട്ടികളും കഴിയുന്നതത്രെ. താന്‍കൂടി അങ്ങോട്ടിപ്പൊ ചെന്നാ കൂടുതല് അസൗകര്യമാകുമെന്നാ സതി പറയ്ണ്ത്..''\nനനഞ്ഞ ചിരിയോടെയുള്ള കൃഷ്‌ണേട്ടന്റെ ആ വാക്കുകള്‍ക്ക് മുമ്പില് ഒന്നും ഉരിയാടാതെ എത്ര നേരമങ്ങിനെ ഇരുന്നതെന്നറിയില്ല.\nPosted by സുനില് പി.മതിലകം at 7:33 AM 1 comments


ആലപ്പുഴയില് ഒരു കുടുംബത്തിലെ മൂന്നു പേരെ മരിച്ച നിലയില് കണ്ടെത്തി - Express Kerala\nCrime Kerala November 28, 2021 | Published by : Express Kerala Network\nആലപ്പുഴ: ആലപ്പുഴ കോര്‍ത്തുശ്ശേരിയില് ഒരു കുടുംബത്തിലെ മൂന്നു പേരെ മരിച്ച നിലയില് കണ്ടെത്തി. ആനി രഞ്ജിത്ത് (60), മക്കളായ ലെനിന് (35) സുനില് (30) എന്നിവരെയാണ് മരിച്ച നിലയില് കണ്ടെത്തിയത്. ആനിയെ തൂങ്ങിമരിച്ച നിലയിലും മക്കളെ മുറിക്കുള്ളില് നിലത്ത് മരിച്ച നിലയിലുമാണ് കണ്ടെത്തിയത്.\nനാട്ടുകാര് വിവരം അറിയിച്ചതിനെ തുടര്‍ന്ന് മണ്ണഞ്ചേരി പോലീസ് സ്ഥലത്ത് എത്തി വീട് തുറന്ന് മരണം സ്ഥിരീകരിച്ചു. ഇന്‍ക്വസ്റ്റ് നടപടികള്‍ക്ക് ശേഷം മൃതദേഹം പോസ്റ്റ്‌മോര്‍ട്ടത്തിനായി ആശുപത്രിയിലേക്ക് മാറ്റും. മത്സ്യത്തൊഴിലാളികളാണ് ഇവരെന്നും ഇന്നലെയും ജോലിക്ക് പോയിരുന്നുവെന്നും അയല്‍വാസികള് പറയുന്നു. രാത്രി വീട്ടില് ചില വഴക്കും ബഹളവും കേട്ടതായും പൊലീസിന് വിവരം ലഭിച്ചിട്ടുണ്ട്. മരാരിക്കുളം തെക്ക് പഞ്ചായത്തിലെ തീരപ്രദേശത്താണ് ഇവരുടെ വീട്.\nആലപ്പുഴയില് വന് തീപിടിത്തം; സീഫുഡ് കമ്പനി കത്തി നശിച്ചു


നമ്മളെ ആര് ഓർമിക്കും? : Deepika.com Sunday Special\nഈ നിമിഷം ദൈവം ഒഴികെ ആരും നമ്മെ ഓർമിക്കുന്നില്ലെങ്കിൽ അതിന്‍റെ കാരണം നാം നമുക്കുവേണ്ടി മാത്രം ജീവിക്കുന്നു എന്നതുതന്നെ. അതായത്, നമ്മുടെ ചിന്തയിലും സ്നേഹവലയത്തിലും അധികം പേർക്കു സ്ഥാനമില്ലെന്നു ചുരുക്കം.\nശതകോടീശ്വരനായ ഒരു മനുഷ്യൻ. ജീവിതസൗകര്യങ്ങൾക്ക് ഒരു കുറവുമില്ല. എല്ലാം അയാൾക്കു വേണ്ടതിൽ ഏറെയുണ്ട്. ഒരു ദിവസം ഒന്നും ചെയ്യാനില്ലാതിരുന്നതുകൊണ്ട് അയാൾ തന്‍റെ തോട്ടത്തിൽ നടക്കാനിറങ്ങി. അവിടെവച്ച് അയാൾ ഒരു അപരിചിതനെ കണ്ടുമുട്ടി. ആരാണു നിങ്ങൾ? എന്‍റെ ഈ തോട്ടത്തിൽ എന്തു ചെയ്യുന്നു?\nഅപ്പോൾ അപരിചിതൻ പറഞ്ഞു: “ഞാൻ ഒരു മാലാഖയാണ്. എന്തെങ്കിലും ഒരു കാര്യം എന്നോടു ചോദിക്കാം. ഞാൻ അതു സാധിച്ചുതരും.’’ മാലാഖ പറഞ്ഞതു കൗതുകപൂർവം അയാൾ കേട്ടുനന്നു. താൻ എന്തു ചോദിക്കാനാണ്? തനിക്ക് ഒന്നിന്‍റെയും കുറവില്ലല്ലോ - അയാൾ സ്വയം പറഞ്ഞു. എങ്കിലും അവസരം മുതലാക്കാൻതന്നെ അയാൾ തീരുമാനിച്ചു.\nഅല്പനേരത്തെ ആലോചനയ്ക്കു ശേഷം അയാൾ പറഞ്ഞു: “ഈ ലോകത്തിൽ എത്രപേർ എന്നെക്കുറിച്ചു ചിന്തിക്കുക്കുന്നുണ്ടാകണം എന്നറിയാൻ ആഗ്രഹമുണ്ട്.’’ ഉടനെ മാലാഖ പറഞ്ഞു: “ദൈവത്തെ മാറ്റിനിർത്തിയാൽ ഒരാൾ മാത്രം.’’ അതു കേട്ടപ്പോൾ അയാൾക്ക് ആകെ സങ്കടമായി. ഒരാൾ മാത്രമേ തന്നെക്കുറിച്ചു ചിന്തിക്കുന്നുള്ളോ? എങ്കിൽ അതാരാണെന്നറിയാൻ അയാൾക്കു ജിജ്ഞാസയായി. അയാൾ അതു ചോദിച്ചു.\nഅപ്പോൾ മാലാഖ പറഞ്ഞു: “എന്തെങ്കിലും ഒരു കാര്യം ചോദിക്കാനുള്ള അവസരണാണു ഞാൻ തന്നത്. തന്മൂലം രണ്ടാമതൊരു ചോദ്യം ചോദിക്കാൻ അവകാശമില്ല.’’ മാലാഖ പറഞ്ഞതു ശരിയാണെന്ന് അയാൾ സമ്മതിച്ചു. എങ്കിലും തനിക്ക് ഒരു കാര്യംകൂടി ചോദിക്കാനുള്ള അവസരം തരണമെന്ന് അയാൾ കേണപേക്ഷിച്ചു. അപ്പോൾ ദയ തോന്നിയ മാലാഖ പറഞ്ഞു: “ദൈവം കഴിഞ്ഞാൽ നിന്നെക്കുറിച്ചു ചിന്തിക്കുന്ന ആൾ നീ മാത്രം!’’ ഇതു പറഞ്ഞിട്ടു മാലാഖ അപ്രത്യക്ഷനായി.\nമാലാഖ അനുസ്മരിപ്പിച്ചതുപോലെ ദൈവം എപ്പോഴും നമ്മെക്കുറിച്ചു ചിന്തിക്കുന്നുണ്ട്. എന്നാൽ ദൈവത്തെ മാറ്റിനിർത്തിയാൽ എത്രപേർ ഈ നിമിഷം നമ്മെക്കുറിച്ചു ചിന്തിക്കുന്നവരായിട്ടുണ്ടാകും? അതറിയുക അത്ര എളുപ്പമല്ല. ചിലപ്പോൾ ഏറെപ്പേർ ഈ നിമിഷം നമ്മെക്കുറിച്ചു ചിന്തിക്കുന്നവരായിട്ടുണ്ടാകും. ചിലപ്പോൾ ആരുംതന്നെ ഉണ്ടായെന്നു വരില്ല. അപ്പോൾ ഞാൻ എന്ന ഒറ്റ ഒരാൾ മാത്രമായിരിക്കും എന്നെക്കുറിച്ചു ചിന്തിക്കുന്നവരായിട്ടുണ്ടാകുക.\nമറ്റുള്ളവർ നമ്മെക്കുറിച്ചു ചിന്തിക്കുന്നതു നാം എപ്പോഴും നല്ലവരായിരിക്കുന്നതുകൊണ്ടായിരിക്കുകയില്ല. നമ്മോടു ശത്രുതയുള്ളവരായിരിക്കാം ചിലപ്പോൾ നമ്മെക്കുറിച്ചു ചിന്തിക്കുന്നത്. എന്നാൽ, നമ്മുടെ ന· ആഗ്രഹിക്കുന്നവരും നമ്മെ സ്നേഹിക്കുന്നവരും നമ്മെക്കുറിച്ചു ചിന്തിക്കണമെന്നല്ലേ നമ്മുടെ ആഗ്രഹം? അങ്ങനെയുള്ളവർ എത്രയുണ്ടെന്ന് നമുക്ക് ഉൗഹിക്കാൻ സാധിക്കുമോ?\nനാം മറ്റുള്ളവരെ ഓർമിക്കുന്നവരും അവരെ സ്നേഹിക്കുന്നവരും അവർക്കു നന്മ ചെയ്യുന്നവരുമാണെങ്കിൽ തീർച്ചയായും മറ്റുള്ളവർ ഇടയ്ക്കിടയ്ക്കെങ്കിലും നമ്മെ ഓർമിക്കും. എന്നു മാത്രമല്ല, അവർ നമ്മെ സ്നേഹിക്കുകയും നമ്മുടെ നന്മ ആഗ്രഹിക്കുകയും ചെയ്യും. എന്നാൽ, മുകളിൽ കൊടുത്തിരിക്കുന്ന കഥയിലെ മനുഷ്യനെപ്പോലെ നാം സ്വാർഥരാണെങ്കിൽ നമ്മെക്കുറിച്ചു ഈ നിമിഷം ചിന്തിക്കുന്നവർ നാം മാത്രമായിരിക്കും. അങ്ങനെ വന്നാൽ അതു നമ്മുടെ ജീവിതത്തിലെ വലിയൊരു ദുരന്തമായിരിക്കും.\nഒരിക്കൽ വിശുദ്ധ മദർ തെരേസ അമേരിക്ക സന്ദർശിച്ചപ്പോൾ റേഡിയോ പ്രഭാഷകനായ റോയി ലോയ്ഡ് ലോകം അഭിമുഖീകരിക്കുന്ന ഏറ്റവും വലിയ പ്രശ്നം എന്താണെന്നു മദറിനോടു ചോദിച്ചു. അപ്പോൾ മദർ പറഞ്ഞു: “നാം നമ്മുടെ കുടുംബാംഗങ്ങളായി ഉൾപ്പെടുത്തുന്നവരുടെ വൃത്തം വളരെ ചെറുതായി വരയ്ക്കുന്നു.’’ ഈ പ്രശ്നം അവതരിപ്പിച്ചതിനുശേഷം അതിനുള്ള പരിഹാരവും മദർ പറഞ്ഞു: “ഓരോ ദിവസവും ഈ വൃത്തം കൂടുതൽ വലുതായി നാം വരയ്ക്കണം.’’\nമദർ തെരേസയുടെ വീക്ഷണം എത്രയോ ശരിയാണ്. നാം നമ്മുടെ സ്വന്തമായി കണക്കാക്കുന്നവർക്കായി വരയ്ക്കുന്ന വൃത്തം വളരെ ചെറുതായിപ്പോകുന്നതുകൊണ്ടല്ലേ മറ്റു പലരും നമുക്ക് അന്യരും പരദേശികളുമൊക്കെയായി മാറുന്നത്? അതുകൊണ്ടുതന്നെയല്ലേ വിവിധ കുടുംബങ്ങളിലും സമൂഹങ്ങളിലും രാജ്യങ്ങളിലുമൊക്കെ അക്രമവും അനീതിയും രക്തച്ചൊരിച്ചിലുമൊക്കെ നാം ദർശിക്കുന്നത്?\nനാം എല്ലാവരും ഒരേ ദൈവപിതാവിന്‍റെ മക്കളും മാനവകുടുംബങ്ങളിലെ അംഗങ്ങളുമാണെന്ന ബോധ്യം നമുക്കുണ്ടെങ്കിൽ നാം വരയ്ക്കുന്ന നമ്മുടെ കുടുംബത്തിന്‍റെയും സമൂഹത്തിന്‍റെയും രാജ്യത്തിന്‍റെയുമൊക്കെ വൃത്തം ചുരുങ്ങിപ്പോകുമോ? ഒരിക്കലുമില്ല. എന്നാൽ, നാം നമ്മെക്കുറിച്ചു മാത്രം ചിന്തിക്കുന്നവരായി മാറുന്പോൾ നാം വരയ്ക്കുന്ന കുടുംബത്തിന്‍റെ വൃത്തം നമ്മിലേക്കു ചുരുങ്ങിപ്പോകും. അപ്പോൾപ്പിന്നെ മറ്റുള്ളവർ നമ്മെ ഓർമിക്കണമെന്നും നമ്മെ സ്നേഹിക്കണമെന്നുമൊക്കെ ആഗ്രഹിക്കാൻ നമുക്ക് എന്ത് അവകാശം?\nമദർ തെരേസയ്ക്കു ലോകം മുഴുവൻ ഒരു കുടുംബമായിരുന്നു. തന്മൂലമാണ് സഹായമർഹിക്കുന്നവരുടെ രക്ഷയ്ക്കായി മദർ ലോകമെന്പാടും ഓടിയെത്തിയത്. നമുക്കാർക്കും മദർ തെരേസയെപ്പോലെ പ്രവർത്തിക്കാൻ സാധിച്ചു എന്നു വരില്ല. എന്നാൽ, ഈ വിശുദ്ധയെപ്പോലെ നമ്മുടെ കുടുംബത്തിന്‍റെ വൃത്തം ഓരോ ദിവസവും കൂടുതൽ കൂടുതൽ വലുതായി വരയ്ക്കാൻ നമുക്കു സാധിക്കും. നാം അങ്ങനെ ചെയ്താൽ നാം വലിയൊരു കുടുംബത്തിനു ജന്മം നൽകുന്നതോടൊപ്പം നാം ഒറ്റപ്പെട്ടവരായി മാറാതിരിക്കുകയും ചെയ്യും.


ഓണ്‍ലൈന് റമ്മി നിയമവിരുദ്ധം; സര്‍ക്കാര് വിജ്ഞാപനം പുറത്തിറക്കി - Live Newage\nതിരുവനന്തപുരം: ഓണ്ലൈന് റമ്മി ഗെയിമുകള് നിയമവിരുദ്ധമെന്ന് സര്ക്കാര്. നിലവിലുള്ള നിയമത്തില് ഓണ്ലൈന് റമ്മി കളിയെ കൂടി ഉള്പ്പെടുത്തിക്കൊണ്ട് കേരള സര്ക്കാര് വിജ്ഞാപനം പുറത്തിറക്കി. 1960 ലെ കേരള ഗെയിമിങ് ആക്റ്റ് സെക്ഷന് 14എയിലാണ് ഓണ്ലൈന് റമ്മി കൂടി ഉള്പ്പെടുത്തി ഭേദഗതി വരുത്തിയത്.\n1960 ലെ കേരള ഗെയിമിങ് നിയമത്തില് ഓണ്ലൈന് ഗാംബ്ലിങ്, ഓണ്ലൈന് ബെറ്റിങ് എന്നിവ കൂടി ഉള്പ്പെടുത്തുന്നതില് ഉചിതമായ തീരുമാനമെടുക്കണമെന്ന് കേരള ഹൈക്കോടതി സര്ക്കാരിന് നിര്ദേശം നല്കിയിരുന്നു.\nഓണ്ലൈന് റമ്മിയും സമാനമായ ചൂതാട്ട പ്രവര്ത്തനങ്ങളും പ്രോത്സാഹിപ്പിക്കുന്ന വെബ് പോര്ട്ടലുകള്ക്കെതിരെ ചലച്ചിത്ര സംവിധായകന് പോളി വടക്കന് നല്കിയ ഹര്ജി പരിഗണിച്ചുകൊണ്ടായിരുന്നു കോടതി നിര്ദേശം.\nഈ കേസില് വിവിധ ഓണ്ലൈന് റമ്മി പോര്ട്ടലുകളുടെ ബ്രാന്റ് അംബാസഡര്മാരായ ഇന്ത്യന് ക്രിക്കറ്റ് കാപ്റ്റന് വിരാട് കോഹ്ലി, അഭിനേതാക്കളായ തമന്ന ഭാട്ടിയ, അജു വര്ഗീസ് എന്നിവര്ക്ക് നോട്ടീസ് നല്കിയിരുന്നു.\nഓണ്ലൈന് റമ്മി കളിയിലൂടെ ആളുകള്ക്ക് വന്തോതില് പണം നഷ്ടപ്പെടുകയും അതുവഴി ഒരു ആത്മഹത്യ നടക്കുകയും ചെയ്ത പശ്ചാത്തലത്തിലാണ് കോടതിയില് ഇതുമായി ബന്ധപ്പെട്ട് പരാതിയെത്തിയത്.\nകേരളത്തിലെ നിലവിലുള്ള നിയമം അനുസരിച്ച് പരസ്യമായി പണം വെച്ച് ചീട്ടുകളിക്കുന്നത് കണ്ടാല് പോലീസിന് നിയമനടപടി സ്വീകരിക്കാന് കഴിയുമായിരുന്നു. എന്നാല് അടുത്തകാലത്ത് രംഗപ്രവേശം ചെയ്ത ഓണ്ലൈന് റമ്മി കളി ഈ നിയമപരിധിയില് ഉള്പ്പെട്ടിരുന്നില്ല. ഈ പഴുത് മുതലെടുത്താണ് വലിയ പ്രചാരണത്തോടെ ഓണ്ലൈന് റമ്മി ആപ്പുകള് സജീവമായത്.\nഎന്നാല് നിയമ ഭേദഗതി വന്നതോടെ ഈ ആപ്പുകള്ക്കെതിരെ പരാതി ലഭിക്കുന്ന മുറയ്ക്ക് പോലീസിന് നിയമനടപടി സ്വീകരിക്കാന് സാധിക്കും.


Posted by Jinu Jayadevan at 11:32 AM4comments Links to this post\nനടവഴികൾ - തകഴി - പുളിങ്കുന്ന് (പമ്പയിലൂടെ ഒരു യാത്ര )\nഓരോ യാത്രയും ഓരോ തിരിച്ചറിവാണ് !!!\nരാവിലെ അഞ്ചരക്ക് എണീക്കണമെന്ന് കരുതിയാണ് തലേന്ന് കിടന്നത് . പക്ഷെ ഉണർന്ന് വന്നപ്പോൾ സമയം ആറ് കഴിഞ്ഞിരുന്നു. ചെറിയ ചാറ്റൽ മഴയത്താണ് ആലപ്പുഴയിലേക്ക് ബൈക്കിൽ പോയത് . ബസ് സ്ടാന്റിൽ കൊണ്ട് വണ്ടി വെച്ച് തിരുവനന്തപുരം ഫാസ്റ്റിൽ കയറി അമ്പലപ്പുഴക്ക് ടിക്കറ്റ് എടുത്തു . അമ്പലപ്പുഴയിൽ നിന്ന് ബസ്സും ഓട്ടോയും പിടിച്ച് തകഴിയിൽ എത്തി\nതകഴി വഴി ആലപ്പുഴക്ക് ഒരു ബോട്ട് ഉണ്ട്. തകഴിക്കപ്പുറത്ത് എവിടെയോ പോയി തിരികെ വരുന്ന ബോട്ട് രാവിലെ എട്ട് മണിക്ക് മുമ്പായിട്ട് തകഴി ജെട്ടിയിൽ എത്തും . കൃത്യസമയം അറിയില്ല. ഈ ബോട്ട് പോയിക്കഴിഞ്ഞാൽ അങ്ങോട്ട് പോയ പോലെ തന്നെ തിരികെ ബസ്സിൽ വീട്ടിലേക്ക് പോരേണ്ടി വരും . തകഴി വഴി പുളിങ്കുന്നിനു രാവിലെ 8.15 കഴിഞ്ഞ് ഒരു ബോട്ടുണ്ടെന്നു മത്തായി എന്നോട് പറഞ്ഞിരുന്നു . ഇതിനെ കുറിച്ച് ആലപ്പുഴ ബോട്ട് ജെട്ടിയിൽ അന്വേഷിച്ചപ്പോൾ അവർക്കങ്ങനെ ഒരു സർവീസിനെ കുറിച്ച് അറിയില്ലാ എന്ന് പറഞ്ഞു . അത് കൊണ്ട് ഏക സാധ്യത ആയ തകഴി ആലപ്പുഴ ബോട്ട് മിസ്സ് ആവാതിരിക്കാൻ വേണ്ടിയാണ് അത്യാവശ്യം മഴ പെയ്തു , ആ നനഞ്ഞ വെളുപ്പാൻകാലത്ത് ഞാൻ തകഴിയിലെത്തിയത് .\nതകഴി പാലം തുടങ്ങുന്നതിനു മുമ്പായിട്ട് ഇടത് വശത്ത് കൂടി ഉള്ളിലേക്ക് കിടക്കുന്ന റോഡിലൂടെ പോവുമ്പോൾ ആദ്യത്തെ വളവിനടുത്ത് പാലത്തിനടിയിൽ തന്നെയാണ് ബോട്ട് ജെട്ടി . 7.30 നോടടുത്താണ് ബോട്ട് വരാറുള്ളത് എന്ന് അപ്പറത്തെ കടവിൽ നിന്നു പാല്പാത്രം കഴുകുന്ന ഒരു ചേട്ടൻ പറഞ്ഞു !!!\nമഴയുടെ ബലം അറിയാനുണ്ട് . പമ്പയാർ മുന്നില് നിറഞ്ഞൊഴുകുന്നു . പാലത്തിനു കീഴെ ഒരാൾ കൊച്ചുവള്ളത്തിൽ ഉണ്ട് . വലയെടുക്കുന്ന സമയമേ ആയുള്ളൂ !!!\nബോട്ട് വരാൻ അല്പം കൂടി സമയം ഉള്ളതു കൊണ്ട് അവിടെ തന്നെ ഇരുന്നു . അല്പം കഴിഞ്ഞ് ഒരു പ്രായമായ സ്ത്രീ കൂടി വന്നു . വരേണ്ട സമയം കഴിഞ്ഞിട്ടും ബോട്ട് കാണാഞ്ഞപ്പോൾ എനിക്ക് പിന്നെയും സംശയം ആയി . ഞാൻ എത്തുന്നതിനും മുമ്പേ ബോട്ട് അതിന്റെ വഴിയെ പോയോ എന്ന് .\nവള്ളത്തിൽ വലയുമായിട്ടിരിക്കുന്ന ചേട്ടനോട് വിളിച്ച് ചോദിച്ചു " ആലപ്പുഴക്കുള്ള ബോട്ട് പോയോ ? " എന്ന്.\n"ഇന്നാ ബോട്ട് ആലപ്പുഴയിൽ നിന്നും വന്നില്ലല്ലോ ... "\nമനസ്സിൽ എന്റെ തന്നെ ഫോട്ടൊ ഫ്രെയിം ചെയ്തു വെച്ചിരിക്കുന്ന ചിത്രം തെളിഞ്ഞു. ഫോട്ടൊക്കു താഴെ സ്വർണ്ണലിപികളിൽ എഴുതിയിരിക്കുന്നു "സോമസ്ഥാനം കൈവരിച്ചിരിക്കുന്നു"\n"നേരം വെളുക്കുന്നതിനു മുമ്പു തന്നെ പണി ഏറ്റു വാങ്ങിയല്ലൊ " എന്നു കരുതിയപ്പോൾ ആണ് കൂടെ ഉണ്ടായിരുന്ന പ്രായമായ ചേച്ചി പറഞ്ഞത് , ഒരു ബോട്ട് കൂടി വരാൻ ഉണ്ട് , പുളിങ്കുന്നിലേക്ക് എന്ന്. 8.15 നാണ് ബോട്ടെന്ന് അതിലെ പോയ മറ്റൊരു സ്ത്രീ പറഞ്ഞു. ജെട്ടിക്കടുത്ത വീട്ടിലെ ചേട്ടനോട് , വള്ളവും വലയുമായി വന്ന് , വള്ളത്തിൽ തന്നെ ഇരുന്ന് ചായ കുടിക്കുന്നവരോട്, എല്ലാം ചോദിച്ച് ഉറപ്പാക്കി .\nവള്ളത്തിൽ ഇരിക്കുന്നവർ ചായ കുടിക്കുന്നത് കണ്ടപ്പോൾ മാത്രമാണ് അവിടെ ഒരു ചായക്കട ഉള്ള കാര്യം മനസ്സിലായത് തന്നെ .കടയുടെ യാതൊരു ലുക്കും ഇല്ലാത്ത ഒരു ചായക്കട. വീടും കടയും എല്ലാം ഒരുമിച്ചാണ്. വിഭവങ്ങൾ ഒന്നും കാഴ്ച വസ്തുവായി വെച്ചു കണ്ടില്ല. ഒരു ചായ വാങ്ങി കടയുടെ പുറത്ത് നിന്നും കുടിച്ചു . ചെറിയ മഴ വല്ലാതെ അലോസരപ്പെടുത്തുന്നുണ്ട്. വലയുമായി വള്ളത്തിൽ ഇരുന്നവർ യാത്ര പറഞ്ഞ് പോയി. ആദ്യം കണ്ട വലക്കാരൻ അപ്പോഴും പാലത്തിനടിയിൽ വള്ളത്തിൽ ഇരിപ്പുണ്ടാായിരുന്നു.\n8.15 ന് എത്തുമെന്ന് പറഞ്ഞ ബോട്ടും വന്നില്ലെങ്കിൽ അടുത്ത പരിപാടി എന്താ എന്നാലോചിച്ച് കൊണ്ട് നിൽക്കുമ്പോൾ ആണ് അവിടെ നിന്ന ആരോ പറഞ്ഞത് ബോട്ട് വരുന്നുണ്ടെന്ന് . ക്യാമറ ഇല്ലാത്തതിന്റെ പേരിൽ നഷ്ട്ടബോധം. നല്ലൊരു ഷോട്ട് നഷ്ട്ടപ്പെട്ടു :(. നിർത്തിയ ബോട്ടിൽ നിന്ന് ഇറങ്ങുന്ന ആൾക്കാരുടെ കൂടെ ബോട്ടിലെ ശ്രാങ്ക് പെട്ടെന്ന് മുന്നിലേക്ക് വന്ന് നിന്നപ്പോൾ "ഇതെത്ര മണിക്ക് പുളിങ്കുന്നിലേക്ക് എത്തും ചേട്ടാ " എന്നാണ് ആദ്യം ചോദിച്ചത്.\n"ഡാ ... " എന്ന വിളി കേട്ട് ഞെട്ടിയപ്പോഴാണ് ശ്രാങ്കിനെ ഞാൻ ശ്രദ്ധിച്ചത് . പുളിങ്കുന്നിലെ കണ്ണാണ്ണൻ മുന്നിൽ നിന്ന് ചിരിക്കുന്നു.\nപോയി ..എന്റെ ദിവസം പോയി ... എന്നെ ഇന്ന് കുളിപ്പിച്ച് കിടത്താതെ പുള്ളി വിടുകേലാ എന്നുറപ്പായി .\nവാടാ ചായ കുടിക്കാം .\nഞാൻ കുടിച്ചതാ ...\nവാടാ എന്റെ കൂടെ ... (കലിപ്പ് )\nനമുക്ക് രണ്ട് ഇഡ്ഡിലി തിന്നാം . എന്താ ..\nവേണ്ടാ ..ഞാൻ രാവിലെ കഴിച്ചതാ ...\nശരി..ചേട്ടാ രണ്ട് പ്ലേറ്റ് ഇഡ്ഡലി\nങേ ...ഞാൻ കഴിച്ചതാ ...\nആയിക്കോട്ടെ..ഇതും കൂടി കഴിക്ക് ..\nകഴിച്ച് കഴിഞ്ഞ് നേരെ ബോട്ടിലേക്ക് നടന്നു.\nഒരു ചുണ്ടൻ വള്ളം ബോട്ട് ജെട്ടിക്കരികിൽ കൊണ്ട് അടുപ്പിച്ച് തുഴക്കാർ എല്ലാം ഇറങ്ങുന്നത് അപ്പോഴാണ് ശ്രദ്ധിച്ചത് . "നാളെ ചമ്പക്കുളം വള്ളംകളി ആണ്. പുറകിൽ നിന്ന കണ്ണാണ്ണനാണ് പറഞ്ഞത്. "നീ വരുന്നോ ? ഒരു കെട്ടുവള്ളത്തിൽ ഞങ്ങൾ പോവുന്നുണ്ട് " ഞാൻ വരാൻ നോക്കാം എന്ന് പറഞ്ഞു. കാരിച്ചാൽ ചുണ്ടൻ ആയിരുന്നു എന്നു തോന്നുന്നു . കൂട്ടമായി വിരിഞ്ഞ് നിന്ന വയലറ്റ് നിറമുള്ള ആമ്പലുകൾക്കപ്പുറം ആ ചുണ്ടന്റെ പ്രൗഡമായ കിടപ്പിന് ഒരു സൗന്ദര്യം ഉണ്ടായിരുന്നു .\n8.40 നു എടുക്കേണ്ട ബോട്ട് എടുത്തപ്പോൾ 8.50 . (യാത്രക്കാരുടെ ശ്രദ്ധക്ക് : 8.40 നു തകഴിയിൽ നിന്നും ചമ്പക്കുളം , നെടുമുടി വഴി പുളിങ്കുന്നിലേക്ക് പോവുന്നൊരു ബോട്ട് ഉണ്ട് )\nനെടുമുടിയിൽ ഇറങ്ങാമെന്നാണ് കരുതിയത് . അടവിയെ വിളിച്ചപ്പോൾ അവനും പൊറ്റയും വീട്ടിൽ ഉണ്ടെന്ന് പറഞ്ഞതിനാൽ പുളിങ്കുന്നിലേക്ക് ടിക്കറ്റെടുത്തു. ടിക്കറ്റ് ചാർജ്ജ് 12 രൂപ.\nചമ്പക്കുളം സ്കൂളിൽ പഠിക്കുന്നവർ , ആലപ്പുഴക്ക് പോവാൻ ഉള്ളവർ അങ്ങനെ ആറ്റിങ്കരയിൽ താമസിക്കുന്നവർ ഒരുപാട് പേർ ആ ബോട്ടിൽ ഉണ്ടായിരുന്നു. സീറ്റിൽ ഇരിക്കാൻ ഉള്ള കപ്പാസിറ്റി കഴിഞ്ഞ് നിന്ന് യാത്ര ചെയ്യുന്നവർ. ആകെ ശബ്ദമാനം. യാത്രകളിൽ ബഹളം ഇഷ്ട്ടപ്പെടത്ത എനിക്ക് അത് കൊണ്ട് തന്നെ അത്രക്ക് സന്തോഷം ഒന്നും തോന്നിയില്ല. പമ്പയാറിന്റെ ഒരു വശത്തെ കാഴ്ചകൾ മാത്രമേ കാണാൻ പറ്റിയുള്ളൂ . മറുവശത്തെ കാഴ്ചകൾ ആൾക്കാർ നിൽക്കുന്നതിനാൽ മറഞ്ഞിട്ടുണ്ട് . ബോട്ടിന്റെ ഏകദേശം മുന്നിലാണെങ്കിലും ഡ്രൈവറുടെ കാബിൻ ഏറ്റവും മുന്നിലായത് കാരണം മുന്നിൽ ഉള്ള കാഴ്ചകളും നന്നായി കാണാൻ പറ്റുന്നില്ല. വൻ ഡസ്പ് !!! എവിടെയൊക്കെയോ ബോട്ട് നിർത്തി. ആളുകൾ കയറുകയും ഇറങ്ങുകയും ചെയ്യുന്നുണ്ട്.\nഈ വഴിയിൽ തകഴി കഴിഞ്ഞ് ആകെ പരിചയം തോന്നിയ ആദ്യത്തെ സ്റ്റോപ് ചമ്പക്കുളം ആണ്. അവിടെ എത്തിയപ്പോൾ ഉണ്ടായിരുന്ന യാത്രക്കാരിൽ ഭൂരിഭാഗവും ഇറങ്ങി. പിന്നീടുള്ള യാത്രയിൽ അകമ്പടിയായിട്ട് മഴ പെയ്യാൻ തുടങ്ങിയത് സന്തോഷം ഉണ്ടാക്കുന്ന ഒന്നായിരുന്നു. അടുത്ത വലിയ സ്റ്റോപ്പ് ആയ നെടുമുടിയിൽ എത്തിയപ്പോൾ ബാക്കി ഉണ്ടായിരുന്നവരും ഇറങ്ങിപ്പോയി . ഞാൻ ഇറങ്ങുന്നുണ്ടോ എന്ന് കണ്ണാണ്ണൻ ഇതിനിടയിൽ എന്നോട് വിളിച്ച് ചോദിച്ചിരുന്നു. നെടുമുടിയിൽ നിന്നും ബോട്ടെടുക്കുമ്പോൾ യാത്രക്കാരായി ഞാനടക്കം പത്ത് പേരിൽ താഴെ ആൾക്കാർ മാത്രം . നെടുമുടിക്ക് ശേഷം സ്ഥലങ്ങൾക്ക് ഒരു പ്രത്യേക ഭംഗി തോന്നി. ഈ വഴി ആദ്യായിട്ടാണ് യാത്ര ചെയ്യുന്നത്. ബോട്ടിന്റെ ഇടത് വശത്ത് സ്വസ്ഥമായിരുന്ന് യാത്ര ചെയ്യുന്നതിനിടയിൽ പിന്നെയും മഴ ആർത്തലച്ച് വന്ന് വീണു. അല്പ സമയത്തിനു ശേഷം തോർന്നെങ്കിലും ആകാശം തെളിയാതെ തന്നെ നിന്നു. ഇരു കരയിലും കർഷകസംഘങ്ങളുടെ ഓഫീസ്സുകൾ കാണാം. പിന്നെ പണിതു കൊണ്ടിരിക്കുന്ന റിസോർട്ടുകളും .\nഇതിനിടയിൽ ഒന്ന് മൂത്രമൊഴിക്കാൻ ബോട്ടിന്റെ ഏറ്റവും പിറകിലേക്ക് ഒന്ന് പോയി. മഴ പെയ്തേക്കും എന്ന് കരുതി കുടയും എടുത്തിരുന്നു. ബാത്രൂമിൽ കയറി വാതിലടച്ച് നിന്നതും മഴ വന്നു തലയിൽ വീണു. അതും നല്ല കല്ല് വാരി എറിയുന്ന കനത്തിൽ ഉള്ള മഴ . കുട തുറക്കാൻ ഉള്ള സാവകാശം പോലും കിട്ടിയില്ല . മൊത്തം നനഞ്ഞു. ഇതിനിടയിൽ എങ്ങനെയോ കുട നിവർത്തി , കാറ്റത്ത് അത് പറന്ന് പോവാതെ പിടിച്ച് പോയ കാര്യം സാധിച്ച് നനഞ്ഞ് വിറച്ച് സീറ്റിൽ വന്നിരുന്നു :(\nപത്തരയാവുമ്പോൾ പുളിങ്കുന്നിൽ എത്തുമെന്നാണ് കണ്ണാണ്ണൻ പറഞ്ഞത് . പത്ത് മണി കഴിഞ്ഞിട്ടും യാതൊരു പരിചയവും ഇല്ലാത്ത വഴികൾ മാത്രമാണ് ഇപ്പോഴും കണ്മുന്നിൽ. പമ്പയാറിൽ നിന്നും എപ്പോഴോ വേറെ ഏതോ ആറ്റിൽ കയറിയിരുന്നു. ഇരു കരകളിലും കുട്ടനാടിന്റെ സ്ഥിരം കാഴ്ചകൾ കാണാനുണ്ട്. ഉച്ചക്കത്തെ ഊണീനുള്ള മീൻ പിടിക്കാൻ വേൺറ്റി വീടിന്റെ വാതിൽക്കൽ നിന്ന് ആറ്റിലേക്ക് ചൂണ്ടയിടുന്ന പെണ്ണൂങ്ങളും വലയിടുന്ന ആണുങ്ങളും പാടത്ത് പണിക്ക് പോവുന്നവരും തെങ്ങ് ചെത്തുന്നവരും അങ്ങനെ കുറെ ഗ്രാമീണ കാഴ്ചകൾ . പഴയൊരു ചുണ്ടൻ വള്ളം ഷെഡ്ഡിൽ കയറ്റി ഇട്ടിരിക്കുന്നത് കണ്ടു.\nഅങ്ങകലെ ഒരു പാലവും കൃസ്ത്യൻ പള്ളിയുടെ മുഖപ്പും കണ്ടു. പുളിങ്കുന്ന് എത്താറായി. അത്രയും നേരം ഉണ്ടായിരുന്ന സമാധാനം പോയി. അടവിയുടെയും പൊറ്റയുടെയും കയ്യിൽ നിന്നും എങ്ങനെ രക്ഷപെടും എന്നായി അടുത്ത ചിന്ത. പോയി പെട്ടാൽ ഇന്ന് ഇരുട്ടാതെ വീട്ടിൽ എത്തില്ല. എല്ലാം ആലോചിച്ച് നിന്ന എന്റെ അരികിലേക്ക് കണ്ണാണ്ണൻ വന്ന് പറഞ്ഞു\n" നമ്മളെ വിളിക്കാൻ അടവിയും പൊറ്റയും വരുന്നുണ്ട് !!!!!"\nപുളിങ്കുന്നിൽ 10.25 ന് തന്നെ ബോട്ട് അടുപ്പിച്ചു. ജെട്ടിയിലേക്ക് ഇറങ്ങിയ എന്നെ സ്വീകരിച്ചത് ചിരിച്ചോണ്ട് നിൽക്കുന്ന അടവിയാണ്. ആദ്യം തന്നെ ഞാൻ പറഞ്ഞ്\n"എടാാ ...എനിക്കിന്ന് കള്ള് കുടിക്കണ്ട ..എന്നെ എങ്ങും കൊണ്ട് പോയി കേറ്റി അലമ്പാക്കരുത് "\n"അതെന്നാ പറ്റി ?"\n"ഉച്ചകഴിഞ്ഞ് വലിയമ്മയുടെ വീട്ടിൽ ചെല്ലാം എന്ന് പറഞ്ഞിട്ടുണ്ട് "\n"അത് നന്നായി ...ഉച്ച കഴിഞ്ഞ് ഞാൻ കോട്ടയത്തേക്ക് പോവാൻ കരുതി നിൽക്കുവായിരുന്നു"\nഇതിനിടയിൽ പൊറ്റയും വന്നു. നേരേ വീട്ടിലേക്ക് . രാവിലത്ത ബ്രേക് ഫാസ്റ്റിന്റെ ബാക്കി പുട്ട്, പഴം , ചായ പിന്നെ സൈഡായിട്ട് കുറച്ച് പൊടിമീൻ വറുത്തതും കഴിച്ചു.\nചിറ്റൻ വല വീശാൻ പോയിട്ട് ഒന്നും കിട്ടിയില്ല എന്ന് പറഞ്ഞ് വന്നു. അടവി അത് വാങ്ങി വീശിയിട്ട് കിട്ടിയത് എന്തൊക്കെയോ പൊടിൻ മീൻ മാത്രമാണ് . എല്ലാത്തിനേയും വാരി പാടത്തെറിഞ്ഞു.\nസ്ഥിരം കത്തി വെപ്പ്, അവരെ വിളിക്കുന്നില്ല എന്ന് പറഞ്ഞ് രണ്ടവന്മാരുടെയും വക ചെവി പൊട്ടുന്ന തരത്തിൽ ഉള്ള കുറെ തെറി . പൊറ്റയുടെ പുതിയ പ്രണയം അങ്ങനെ കുറെ കാര്യങ്ങൾ എന്തൊക്കെയോ പറഞ്ഞ് ഒരു മണിക്കൂറോളം അവിടെ നിന്നു. പിന്നീട് അതിലെ പോയ ഒരു കാർ തടഞ്ഞ് നിർത്തി ചാടി കയറി കിടങ്ങറയിൽ എത്തി ആദ്യത്തെ ബസ്സിന് ആലപ്പുഴയിലേക്ക് !!\nഎനിക്ക് പുറകിൽ അപ്പോൾ മഴ വീണ്ടും ഘനം വെച്ച് തുടങ്ങിയിരുന്നു.\nനീണ്ട ജലപ്പരപ്പുകളാണ് ഇപ്പോഴും ആവേശം . ഇരു കരകളും അടുത്ത കാണവുന്ന കാഴ്ചകൾക്കും അപ്പുറം കണ്ണെത്താ ദൂരത്ത് പരന്ന് കിടക്കുന്ന കായലിന്റെ , കായലിന്റെ അക്കരയിൽ കാണുന്ന ഉയർന്ന തെങ്ങുകളുടെ കാഴ്ചകൾ , അതിനും പുറകിലെ പച്ച പാടങ്ങൾ , കായലിനും പാടത്തിനും മേലെ പെയ്യുന്ന മഴ ഇവയെല്ലാമാണ് കൂടുതലും ഇഷ്ടം. പക്ഷേ ഈ യാത്രയുടെ അവസാനം, അതു വരെ കണ്ട ഓരോ കാഴ്ചയും ഓരോ ഫ്രെയിമായി മനസ്സിൽ എടുത്ത് നോക്കിയപ്പോൾ ആണ് മനസ്സിലായത് കായലോളം തന്നെ ഭംഗി ഉണ്ടായിരുന്നു പമ്പയാറിൽ കൂടി ഉള്ള ഈ യാത്രക്കും . പ്രത്യേകിച്ചും മഴ പമ്പയാറിന് നൽകിയ സൗന്ദ ര്യം മറ്റൊന്നായിരുന്നു. മാത്രമല്ല എന്റെ സ്വന്തം നാട്ടിൽ ഇനിയും ഒരുപാടു ജലപഥങ്ങൾ കാണാൻ ബാക്കി ഉണ്ട് എന്ന തിരിച്ചറിവും കൂടിയായിരുന്നു തകഴിയിൽ നിന്നും പുളിങ്കുന്നു വരെ ഉള്ള ഈ ബോട്ട് യാത്ര എനിക്ക് തന്നത്.\nഇനിയും ഇതേ വഴി വന്ന് പോവാം . അധികം ശബ്ദങ്ങൾ ഒന്നും ഉണ്ടാവില്ല എന്നുറപ്പുള്ള അവധി ദിനങ്ങളിൽ വെറുതെ ബോട്ടിന്റെ കൈവരിയിൽ തല ചായച്ച് വെച്ച് പമ്പയുടെ ഓളങ്ങൾ കണ്ട് വെറുതെ കാറ്റ് കൊള്ളാൻ വേണ്ടി മാത്രം ഇനിയും ഇതു പോലെ ആരേയും അറിയിക്കാതെ ഒരു യാത്ര പോവണം .\nPosted by Jinu Jayadevan at 9:13 AM3comments Links to this post\nനടവഴികള് - പുളിങ്കുന്ന്\nപൂതത്തിനെ വിളിച്ചു പറഞ്ഞു ആദ്യം കിട്ടുന്ന വണ്ടിക്കു പുളിങ്കുന്നിനു പോരാന് . പുളിങ്കുന്നില് വന്നാല് ഉള്ള കലാപരിപാടി എന്തൊക്കെ ആണെന്ന് അറിയാവുന്നത് കൊണ്ട് അവന് കുളിക്കാന് പോലും നിന്നില്ല .\nപുളിങ്കുന്ന് ആറ്റിലെ വള്ളം കളി .\nഅനിയന്റെ ഫേസ് ബുക്കില് നിന്നും കിട്ടിയത്\nപുളിങ്കുന്നിന്റെ പ്രത്യേകത പലതാണ് . കുടുംബ വീടിനു വാതില്‍ക്കലെ തോട്. പരിസരത്തുള്ള നാലോളം ഷാപ്പുകള് , ആമ വറുത്തതും കള്ള് ഒഴിച്ചുണ്ടാക്കിയ അപ്പവും കുരുമുളകിട്ടു മൂപ്പിച്ച താറാവ് റോസ്റ്റും.... ഭക്ഷണ വിഭവങ്ങളുടെ ലിസ്റ്റ് കുറെ ഉണ്ട് .. ഷാപ്പിലെ കള്ള് വേണ്ടെങ്കില് ഏതേലും ചെത്തുകാരന്റെ വീട്ടില് പോയി വാങ്ങിക്കുകയും ചെയ്യാം . അവിടെ ഏതു വീട്ടിലും നല്ല മുളകിട്ട മീന് കറിയുണ്ടാവും....\nഞാനും മത്തായിയും തകഴിയില് നിന്നും കിഴക്കോട്ട് യാത്ര തുടങ്ങി .\nതകഴി പാലം ഇറങ്ങിക്കഴിഞ്ഞാലും റോഡിനു ഇരുവശവും പാടങ്ങള് ആണ്. കുറച്ചു മുമ്പോട്ടു ചെന്നാല് ഉള്ള സ്ഥലമാണ് പച്ച . പച്ച പച്ചയായ ഒരു ഗ്രാമം തന്നെ ആണ് . റോഡരികിലൂടെ പോവുമ്പോള് രണ്ടു വശത്തും നെല് വയലുകള് കാണാം . ഉള്പ്രദേശങ്ങളെ കുറിച്ച് എനിക്ക് വലിയ അറിവ് ഇല്ല . ചെറു പ്രായത്തില് അമ്പലപ്പുഴയില് നിന്നും എത്തിപ്പെടാവുന്ന ദൂരത്തിനും അപ്പുറത്തായിരുന്നു ഈ സ്ഥലം . ഒരു ഗ്രാമ പ്രദേശത്ത് കൂടെ തന്നെ ആണ് റോഡു കടന്നു പോവുന്നത് . പോവുന്ന വഴിയില് ഒരു ഹോസ്പിറ്റലും നഴ്സിംഗ് കോളേജും മാത്രമാണ് ശ്രദ്ധിക്കപ്പെടാന് മാത്രം വലിപ്പമുള്ള കെട്ടിടം എന്ന് തന്നെ പറയാം. നല്ല വീടുകള് ഒരുപാടെണ്ണം പൊങ്ങി വന്നിട്ടുണ്ട് ഈ വഴിക്കിരുവശവും .\nപച്ചക്കും കിഴക്കാണ് എടത്വ . എടത്വ എത്തുന്നതിനു മുമ്പ് തന്നെ എടത്വ കോളേജ് കാണാം . വിശാലമായ ക്യാമ്പസ് ഉണ്ട് ഈ കോളേജിന് . റോഡില് നിന്നും അകലെയായി കോളജിന്റെ കെട്ടിടങ്ങള് കാണാം . മത്തായിയുടെ പ്രണയിനിയും അയല്‍ക്കാരിയും ഇപ്പോള് ഏതോ പട്ടാളക്കാരന്റെ ഭാര്യയും രണ്ടു കുട്ടികളുടെ അമ്മയുമായ പെണ്‍കുട്ടി പഠിച്ചിരുന്നത് ഈ കോളേജില് ആയിരുന്നു . ഞാനും മത്തായിയും കൂടി അവളെ കോളേജില് നിന്നും വരുന്ന വഴി, തകഴി പാലത്തില് പിടിച്ചു നിര്‍ത്തിയാണ് മത്തായിയുടെ പ്രണയം വെളിപ്പെടുത്തിയത് . അതൊരു നീണ്ട കഥ ആണ് . പിന്നെ പറയാം .\nഎടത്വയിലെ പള്ളി പ്രസിദ്ധമാണ് . ഇരുനൂറു കൊല്ലത്തില് കൂടുതല് പഴക്കം ഉണ്ട് ഈ പള്ളിക്ക് . ബ്ലെസ്സിയുടെ കാഴ്ച എന്ന സിനിമയില് കാണിക്കുന്നത് എടത്വ പള്ളിയാണ് . പള്ളിയുടെ മുറ്റത്തേക്ക് കടക്കുന്നത് ഒരു തടി പാലം കയറി വേണം . ആ പാലത്തിലൂടെ ബസ്സ് വരെ കയറി പോവും എന്നുള്ളതാണ് അമ്പരപ്പിക്കുന്നത് . പള്ളിയുടെ മുറ്റത്ത് തന്നെ ഒരു ഹയര് സെക്കന്ററി സ്കൂള് ഉണ്ട് .\nഎടത്വയില് നിന്നും പിന്നെയും മുന്നോട്ട്. കുറച്ചു ദൂരം പോയിക്കഴിഞ്ഞാല് ഒരു പാലമെത്തും . ആ പാലത്തിലൂടെ നേരെ പോവുകയാണെങ്കില് തിരുവല്ലയിലേക്ക് എത്തിച്ചേരാം. ആ പാലത്തിന്റെ ഇടതു വശത്ത് കൂടെ താഴേക്കു പോവുന്ന റോഡിലൂടെ പോയാല് ചക്കുളത്ത് കാവിലെത്താം . ചക്കുളത്ത് കാവില് ഒരിക്കല് മാത്രം പോയിട്ടുണ്ട് . അത് മത്തായിയുടെ കൂടെ തന്നെ ആയിരുന്നു . ഒരു ദിവസം രാവിലെ5മണി ആയപ്പോള് അമ്പലപ്പുഴയില് നിന്നും ചക്കുളത്ത് വരെ വന്നു തൊഴുതു . ഞാന് പെട്ടെന്ന് തൊഴുതിട്ടു ഇറങ്ങി .മത്തായി തൊഴുതു തൊഴുതു ദൈവങ്ങളെ എല്ലാം വെറുപ്പിച്ചിട്ടാണ് ഇറങ്ങിയത് . അവന് പണ്ടേ അങ്ങനെയാണ് . അമ്പലത്തില് പോയാല് ശാന്തിക്കാരനെയും സഹായത്തിനു നില്‍ക്കുന്നവനെയും കൊണ്ടു മാത്രമല്ല അകത്തു ശ്രീകോവിലിനുള്ളില് ഇരിക്കുന്ന ദേവനെകൊണ്ടും ഉപദേവന്മാരെ കൊണ്ടു വരെ സ്വന്തം തന്തക്കു വിളിപ്പിക്കും ...അമ്മാതിരി പ്രാര്‍ഥനയാണ് അവന്റെത് .\nചക്കുളത്ത് നിന്നും നിന്നും പിന്നെയും മുമ്പോട്ട് പോവുമ്പോള് കിടങ്ങറയിലേക്ക് എത്താം . കിടങ്ങറയിലേക്കുള്ള വഴിക്ക് ഇരു വശവും പാടങ്ങളും തോടുകളും തന്നെയാണ് . കുട്ടനാടിന്റെ ഒരു ഭാഗം തന്നെയാണ് കിടങ്ങറക്കുള്ള വഴികള് . ആ ഭംഗി ആ പ്രദേശങ്ങള്‍ക്ക് ഉണ്ട് താനും . ചെറിയ ഷാപ്പുകളും തോടും വരമ്പുകളും പാടങ്ങളും കൊറ്റികളും , രാത്രി സമയത്ത് പാടങ്ങളില് നിന്നു കേള്‍ക്കുന്ന തവളയുടെ കരച്ചിലും എല്ലാം . ... അനുഭവിക്കാനും രുചിക്കാനും ഒരുപാടുണ്ട് ഇനിയും ഈ ഗ്രാമങ്ങളില്... . ഇതിലെ പോവുന്ന ഓരോ തവണയും ഏതെങ്കിലും വ്യത്യസ്തമായത് കാണുവാനോ രുചിക്കാനോ ശ്രമിക്കാറുണ്ട് .\nകിടങ്ങറക്ക് പോവുന്ന വഴി എടുത്ത ഫോട്ടൊ\nകിടങ്ങറയില് എത്തിയ ഞങ്ങള് നേരെ വലത്തേക്ക് തിരിഞ്ഞു പാലം കയറി ഇറങ്ങി . കുട്ടനാട്ടിലെ വലിയ പാലങ്ങളില് ഒന്നാണ് കിടങ്ങറ പാലം . കിടങ്ങറ പാലം ഇറങ്ങി നേരെ പോവുകയാണെങ്കില് ചങ്ങനാശേരിയില് എത്താം . ഞങ്ങള് പാലം ഇറങ്ങി ആദ്യം കാണുന്ന ഇടതു വശത്തേക്കുള്ള റോഡിലൂടെ നേരെ വിട്ടു . വീണ്ടും പാടങ്ങള് ...അതും രണ്ടറ്റവും കാണാന് പോലും പറ്റാത്ത അത്രയും വിസ്താരമുള്ള പാടങ്ങള്‍ക്കു നടുവിലൂടെയാണ് റോഡ് . കുറെ ഉള്ളിലേക്ക് ചെല്ലുമ്പോള് റോഡു രണ്ടായി പിരിയും . ഒന്ന് കണ്ണാടിയിലെക്കും മറ്റൊന്ന് ചിങ്ങവനത്തേക്കും പോവുന്നത്.\nചിങ്ങവനത്തേക്ക് പോവുന്ന റൂട്ടില് ആണ് തട്ടയില് ഷാപ്പ് . ഒരിക്കല് കയറിയിട്ടുണ്ട് കുറെ ഭക്ഷണം കഴിക്കുകയും ചെയ്തു അന്ന്. , താറാവ്, പറവ അങ്ങനെ എന്തൊക്കെയോ... അവിടുന്ന് കിട്ടുന്ന കള്ളിനെക്കളും ഭക്ഷണത്തേക്കാളും എനിക്കിഷ്ടപ്പെട്ടത് ആ ഷാപ്പ് ഇരിക്കുന്ന സ്ഥലവും അതിന്റെ പരിസരവും എല്ലാം ആണ് . വലിയ ഒരു പാടത്തിനു നടുവിലൂടെ പോവുന്ന റോഡിനരികില് ആണ് ഷാപ്പ് . ഷാപ്പിനെ നിര്‍ത്തിയിരിക്കുന്നത് പാടത്ത് നാട്ടിയ തൂണുകള്‍ക്കു മുകളില് ആയാണ്. മുമ്പിലും പിന്നിലും പാടശേഖരം . വെള്ളം നിറഞ്ഞു കിടക്കുന്ന പാടത്ത് ഷാപ്പില് നിന്നോണ്ട് തന്നെ ചൂണ്ട ഇട്ടു മീന് പിടിക്കാം ........\nഞങ്ങള് കണ്ണാടിക്കു തിരിച്ചു . കുറച്ചു കൂടി ചെന്നപ്പോള് അങ്ങ് ദൂരെയായി പാടങ്ങള്‍ക്ക് നടുവിലായി തുരുത്ത് പോലെ , അടവിയുടെയും മട്ടിന്റെയും പൊറ്റയുടെയും വീടുകള് കാണാം .\n2007 ഡിസംബറില് തകഴിയില് നിന്നും കിടങ്ങറയിലേക്ക്\nപോവുമ്പോള് എടുത്ത ഫോട്ടോ\nപുളിങ്കുന്ന് ആറ്റിലെ കടത്ത് വള്ളം\nഒരു പത്ത് കൊല്ലം മുമ്പ് വരെ പുളിന്കുന്നിലേക്ക് പോയി തിരികെ എത്തുക എന്ന് പറഞ്ഞാല് എന്തോ വലിയ സംഭവം പോലെ ആയിരുന്നു .\nപുളിങ്കുന്ന് ആറിന്റെ കരയില് വരെ ബസ്സ് കിട്ടും. ഇപ്പോള് ജങ്കാര് സര്‍വ്വീസ് ഉണ്ട് . അതിനോടൊപ്പം തന്നെ കടത്ത് വള്ളവും ഉണ്ട് . ജന്കാര് ഓരോ തവണയും പോയി തിരികെ വരുവാന് ഇരുപതു മിനിട്ട് വരെ സമയം എടുക്കും . കാത്തു നില്ക്കാന് സമയം ഇല്ലാത്തവര് കടത്ത് വള്ളമാണ് ആശ്രയിക്കുക . അന്ന് ആകെ ഉണ്ടായിരുന്നത് കടത്ത് വള്ളം മാത്രം ആണ് . കടത്ത് ഇറങ്ങി അവിടെ നിന്ന് കണ്ണാടിയിലെ വീട്ടിലേക്ക് ചെല്ലാനും പോരാനും പിന്നെയും വള്ളം കേറി യാത്ര ചെയ്യണം . അല്ലെങ്കില് നാലഞ്ചു കിലോമീറ്റര് ദൂരം തോടിനരികിലൂടെ നടക്കണം. വീട്ടിലെത്തുന്നതിനു മുമ്പ് ഒരിക്കല് എങ്കിലും നമ്മള് ചെളിയില് തെന്നിയിരിക്കും . ഭാഗ്യമുണ്ടെങ്കില് ചെളിയില് തെന്നി തോട്ടിലേക്ക് വീണെന്നും വരാം. കുറച്ചു വര്‍ഷങ്ങളെ\nആയുള്ളൂ കണ്ണാടി വഴി റോഡു വന്നിട്ട് .മുമ്പ് തോട് ആയിരുന്നിടത്ത് ഇപ്പോള് ബസ്സോടുന്ന റോഡാണ് .\nപുളിങ്കുന്നിലെ ജങ്കാര് സര്‍വ്വീസ്\nഎന്റെ മേല് അച്ഛനും അമ്മയ്ക്കും ഉണ്ടായിരുന്ന നിയന്ത്രണം ബന്ധു വീടുകളിലേക്കുള്ള യാത്രകളുടെ എണ്ണം ഗണ്യമായി കുറച്ചിട്ടുണ്ട് എന്നത് സത്യമാണ്. അത് കൊണ്ടാവാം പുളിങ്കുന്നിലേക്ക് കുട്ടിക്കാലത്ത് വല്ലപ്പോഴുമൊക്കെയേ വന്നിട്ടുള്ളൂ . അമ്പലപ്പുഴക്ക് പോയിരുന്നത് പോലും അപൂര്‍വ്വമായിരുന്ന സമയത്ത് പുളിങ്കുന്നിലേക്കുള്ള യാത്രകളെ ഞാന് ആഗ്രഹിച്ചിട്ടു കൂടി ഇല്ല . അവിടെക്കുള്ള യാത്രകള്‍ക്ക് വര്‍ഷങ്ങളുടെ ഇടവേളകള് ഉണ്ടായിരുന്നു . ഒരു ബന്ധുവിന്റെ വിവാഹത്തിന് മാത്രം അവിടെ മൂന്നു രാത്രികള് ഉറങ്ങി . അല്ലാതെ ഒരിക്കലും ഒരു ദിവസത്തില് കൂടുതല് അവിടെ നിന്നിട്ടില്ല . മാത്രമല്ല പോവുന്നതും വരുന്നതും എല്ലാം മുതിര്‍ന്ന ആരുടെയെങ്കിലും കൂടെ ആയിരിക്കുകയും ചെയ്യും . ആ സമയത്ത് അവിടേക്ക് പോവാനും കാണാനും എനിക്ക് അറിയാവുന്നവര് അല്ലെങ്കില് കൂട്ടുകാരായിട്ട് ആരും ഇല്ലായിരുന്നു . അടവിയും കച്ചിയും എന്നും അവിടെ ഉണ്ടായിരുന്നു എങ്കില് കൂടിയും എനിക്ക് മേല് ഉണ്ടായിരുന്ന പെരുമാറ്റ ചട്ടങ്ങള് അവരുടെ വികൃതികള്‍ക്ക് കൂട്ട് നില്‍ക്കാന് സമ്മതിച്ചിരുന്നില്ല . വല്ലപ്പോഴും കാണുന്നവനായ എന്നോട് അവര്‍ക്കും അന്ന് വലിയ താല്പര്യം ഒന്നും ഉണ്ടായിരുന്നില്ല എന്ന് തോന്നുന്നു . പക്ഷെ അവിടെ പോയപ്പോള് ഉണ്ടായ സംഭവങ്ങള് എല്ലാം രസകരം ആയിരുന്നു .\nആദ്യമൊക്കെ പുളിങ്കുന്നില് ചെല്ലുന്ന കാലത്ത് എല്ലാവരും കൂടി തൊട്ടരികില് കുടുംബ വീട്ടിലായിരുന്നു താമസം .\nഅടവി ഇന്നത്തെത് പോലെ തന്നെ അന്നും സംഭവം ആയിരുന്നു . അവന് തല്ല് വാങ്ങിച്ചു കൂട്ടാത്ത ഒരു ദിവസം പോലും ഉണ്ടാവില്ല . അവനെ തല്ലാന് ആണെങ്കില് ആര്‍ക്കും ഒരു മടിയും ഇല്ലതാനും . അത്രയ്ക്കുണ്ട് കയ്യിലിരിപ്പിന്റെ ഗുണം . എനിക്കാണേല് വീട്ടില് നിന്നു പോരുമ്പോള് "എന്തേലും അലമ്പുണ്ടാക്കി എന്നറിഞ്ഞാല് തല്ലി കൊന്നു കളയും" എന്നുള്ള അച്ഛന്റെ ഭീഷണി ആയിരുന്നു എന്ത് ചെയ്യാന് ഒരുങ്ങുമ്പോഴും ഓര്‍മ്മ വന്നിരുന്നത് .\nവീടിനു മുമ്പിലെ തോട് . ഈ തോട്ടിലൂടെ സര്‍ക്കാരിന്റെ\nവക ബോട്ട് സര്‍വ്വീസ് ഉണ്ടായിരുന്നു .\nസര്‍ക്കാര് സര്‍വീസ് ബോട്ട് പോവുന്ന , രണ്ടാള്‍ക്ക് മേല് ആഴമുള്ള തോട്ടില് ഒരു വയസ്സിന്റെ ഇളപ്പമുള്ള അനിയന് അടവി ചാടി മറിഞ്ഞു കുളിക്കുന്നത് അന്ന് നീന്തലറിയാത്ത എനിക്ക് നോക്കി നില്‍ക്കാനേ കഴിഞ്ഞിട്ടുള്ളൂ . വല്ലാത്ത അസൂയ തോന്നിയിട്ടുണ്ട് അവനോട് ആ കാര്യത്തിന്.\nഒരിക്കല് അടവിയുടെ കൂടെ തോട്ടില് കുളിക്കാന് ഇറങ്ങി നിലയില്ലാത്ത വെള്ളത്തില് മുങ്ങിപ്പോയി , കുറെ വെള്ളം കുടിച്ചു , ശ്വാസം എവിടെയോ നഷ്ടപ്പെട്ടത് പോലെ തോന്നി .... എങ്കിലും എങ്ങനെയോ കയ്യും കാലും ഇട്ടടിച്ചു തിരികെ കേറി . അന്ന് നെഞ്ചിലൂടെ ഒരു ഇടിമിന്നല് പാഞ്ഞു പോയ പോലെ തോന്നിയിരുന്നു . മരണം മുന്നിലെത്തിയത് പോലെ... അടുത്ത ദിവസം രാവിലെ അടവിയും കച്ചിയും തോട്ടില് നീന്തുന്നത് വെറുതെ നോക്കി നിന്ന ഞാന് മറിഞ്ഞടിച്ചു വെള്ളത്തില് വീണു . അന്നും വെള്ളം കുടിച്ചു . പക്ഷെ ആദ്യം തോന്നിയ അത്രയും ഭയം തോന്നിയില്ല . തലേന്നത്തെ അനുഭവം ധൈര്യം തന്നത് കൊണ്ടാവാം . രണ്ടു തവണയും ആരുടേയും സഹായം കൂടാതെ തന്നെ കരക്ക് കയറി . വീട്ടിലേക്ക് പോരുമ്പോള് എങ്ങനെയും നീന്തല് പഠിക്കണം എന്നുള്ളത് പ്രതിജ്ഞ ആയിരുന്നു . വീടിനു കിഴക്ക് വശം വിശാലമായ കായല് ഉണ്ടായിരുന്നിട്ടും അഴമുള്ളിടത്ത് നീന്താന് കഴിയില്ല എന്നുള്ളത് ഒരു പോരായ്മ ആയിരുന്നു അന്ന് വരെ.\nപുളിങ്കുന്ന് - ഒരു മഴക്കാലത്ത്\nഒരിക്കല് ഒരു മഴക്കാലത്ത് പുളിങ്കുന്നില് എത്തിയിട്ടുണ്ട് . മുടി മുതല് കാല്‍പാദം വരെ നനഞ്ഞു , മഴയുടെ താളത്തിനൊപ്പം നനഞ്ഞു കുതിര്‍ന്നു ഒരു വരവ് . മഴക്കാലത്ത് കുട്ടനാട്ടില് കാണാന് പലതുമുണ്ട് . പച്ചപ്പിനു മുകളില് വെള്ളം വീഴുന്നതും ആകാശത്ത് നിന്നും ഭൂമിയിലേക്ക് വരച്ച നേര്‍ത്ത വരകള് പോലെ തോടുകളുടെയും കായലിന്റെയും മുകളില് വെള്ളം വന്നു വീഴുന്നതും ചാറ്റ മഴയ്ക്കൊപ്പം ഉള്ള കാറ്റില് നെല് ചെടികള് ചെറുതായി ആടുന്നതും പാടവര‍മ്പുകള് നനയുന്നതും കണ്മുന്നില് വെള്ളം പൊങ്ങുന്നതും എല്ലാം കുട്ടനാട്ടിലെ മഴക്കാല കാഴ്ചകള് ആണ്.\nഅതെ സമയം ജീവിതം ദുരിതവും . വീടിനു മുമ്പിലും കൃഷിയിടത്തിലുമെല്ലാം വെള്ളം കയറി നിറഞ്ഞു , മട വീഴുമോ എന്നുള്ള പേടിയില് , മഴയില് കൃഷി മുങ്ങി പോവുമോ എന്നുള്ള പേടിയില് ഒക്കെ ആണ് കുട്ടനാട്ടുകാരുടെ മഴക്കാല ജീവിതം .\nഞാനും മത്തായിയും നേരെ ചെന്നു കേറിയത് പൊറ്റയുടെ വീട്ടിലേക്ക്. അതിന് അപ്പുറത്തായി അടവിയുടെ വീട് . അടവിയുടെ വീട്ടില് നിന്നും ഒരു കള്ളി മുണ്ടും എടുത്തുടുത്തു നേരെ കുടുംബ വീട്ടിലേക്ക് . എല്ലാവരെയും കണ്ടു ഹാജര് വെച്ചു. വന്നിട്ടുണ്ട് എന്ന് എല്ലാവരെയും ബോധ്യപ്പെടുത്തി കഴിഞ്ഞപ്പോള് പുറത്തേക്ക് ഇറങ്ങി . തിരികെ റോഡരികില് എത്തി അല്പം കഴിഞ്ഞപ്പോള് പുളിങ്കുന്ന് ജങ്കാറിനരികില് പൂതം എത്തിയിട്ടുണ്ട് എന്നറിഞ്ഞു കച്ചി വണ്ടിയുമെടുത്ത് പൂതത്തിനെ വിളിച്ചു കൊണ്ട് തിരികെ വന്നു .\nഅടവിയോടും കൂട്ടരോടും ഒപ്പമുള്ള ഷാപ്പില് പോക്ക് , കുറച്ചു കള്ള് , കുറെ അധികം കുട്ടനാടന് ഭക്ഷണം, ഏതേലും തോട്ടിലൂടെ കുറച്ചു ദൂരം വള്ളം തുഴയല്, തോട്ടരികിലൂടെ, പാടവരമ്പിലൂടെ ഉള്ള നടത്തം ഇതൊക്കെയാണ് ഇപ്പോള് പുളിങ്കുന്നിലേക്കുള്ള യാത്രകള്‍ക്ക് ഹരം പകരുന്നത് .\nഉച്ചക്കുള്ള ഭക്ഷണം ഏതോ വീട്ടില് കേറി തിന്നും ബോട്ട് പുരയില് കിടന്ന ബോട്ടിന്റെ മുകളില് കേറി കിടന്നു മയങ്ങിയും വെറുതെ അങ്ങോട്ടുമിങ്ങോട്ടും കറങ്ങി നടന്നും പഴയ ഒറ്റത്തടി പാലത്തില് നിരന്നിരുന്നും സമയം കളഞ്ഞു . വൈകുന്നേരം ആയപ്പോള് മത്തായി വീട്ടിലേക്കു പോയി. ഞാനും പൂതവും പിറ്റെന്നത്തെക്ക് പോവാം എന്ന് തീരുമാനിച്ച് അവിടെ നിന്നു . നേരം ഇരുട്ടാന് തുടങ്ങിയപ്പോള് എല്ലാ അവന്മാരും വീണ്ടും ഒരുമിച്ചു കൂടി .\nഎന്നെയും ബാക്കി ഉള്ളവരെയും കൊണ്ട് പോയത് വ്യാസപുരം ഷാപ്പിലെക്കായിരുന്നു . ഈ ഷാപ്പ് നില്‍ക്കുന്നത് തോടിന്റെ മറുകരയില് ആണ് . ഷാപ്പിന്റെ മറ്റൊരു വശത്ത് കൂടി ചെറിയ ഒരു തോട് കൂടി ഒഴുകുന്നുണ്ട് . മറ്റു രണ്ടു വശങ്ങളും പാടമാണ്. പാടവരമ്പിലൂടെ നടന്നു വേണം ഷാപ്പിലേക്ക് എത്താന് . നല്ല ഭക്ഷണം .\nകുറച്ചു നാളുകള്‍ക്കു മുമ്പ് അടവിക്കു ഒരു കാമുകി ഉണ്ടായിരുന്നു . തോടിനരികിൽ തന്നെ ആയിരുന്നു ആ പെണ്‍കുട്ടിയുടെ വീട്. ഈ ഷാപ്പിനു എതിര്‍വശത്ത് തോടിനരികില് എന്നെ നിര്‍ത്തി , അല്പം കൂടി മുന്നോട്ടു മാറി തോടിന്റെ കരയില് തന്നെ അവനെ കാത്തു നിന്ന കാമുകിയോട് സംസാരിക്കാന് അടവി അങ്ങോട്ട് പോയി .വേറെ ഒന്നും ചെയ്യാനില്ലാത്ത തോടിന്റെ ഭംഗിയും ആഴവും വെള്ളവും എന്നൊക്കെ ആലോചിച്ചു ഞാൻ കുറെ നേരം തൊട്ടരികില് ഇരുന്നു . വളരെ റൊമാന്റിക് ആയ സ്ഥലവും സമയവും .... ഏതോ തേങ്ങ വീണു വെള്ളം തെറിച്ച ശബ്ദം ഉണ്ടായതല്ലാതെ ബാക്കി എല്ലാം നിശബ്ദം ആയിരുന്നു. കുറച്ചധികം സമയം കഴിഞ്ഞിട്ടും അവനെ കാണാത്തത് കൊണ്ട് ചെന്നു നോക്കിയപ്പോള് അവിടെ അവനും ഇല്ല കാമുകിയും ഇല്ല . തോട്ടരികിലൂടെ തലയും ചൊറിഞ്ഞു തെക്ക് വടക്ക് നടക്കുന്ന എന്നെ കണ്ടിട്ടാവണം അക്കരെ ഷാപ്പില് നിന്നും അന്ന് രാവിലെ പരിചയപ്പെട്ട ചെത്തുകാരന് ചേട്ടന് "അടവിയെ ആണോ നോക്കുന്നെ ?" എന്ന് വിളിച്ചു ചോദിച്ചത് .\nകുട്ടനാട്ടില് എവിടെയോ വെച്ച് എടുത്ത ചിത്രം .\nഎവിടെ വെച്ച് എന്ന് ഓര്‍ക്കുന്നില്ല\nഅതിലെ വള്ളവും കൊണ്ട് പോയ ഒരു ചേട്ടന് തോടിന്റെ മറുകരയില് എത്താന് സഹായിച്ചു .  ഷാപ്പില് ചെന്നപ്പോള് അടവി നനഞ്ഞു കുളിച്ചിരുന്നു കള്ള് കുടിക്കുന്നു . വെള്ളത്തില് തേങ്ങ വീണതെന്ന് കരുതിയ ശബ്ദം അവന് വെള്ളത്തില് ചാടിയതായിരുന്നു എന്ന് അപ്പോളാണ് മനസ്സിലായത്. കാമുകിയോട് സംസാരിക്കാന് പോയവന് എന്തോ പറഞ്ഞു അവളുമായി ഉടക്കി . വഴക്ക് കൂടിയതിന്റെ സങ്കടം തീര്‍ക്കാന് തോട്ടില് ചാടി നീന്തി ഷാപ്പില് കേറി കടം പറഞ്ഞു കള്ള് കുടിച്ചു കരയുന്ന അടവിയുടെ രൂപം ആണ് ഈ ഷാപ്പ് കാണുമ്പോള് എപ്പോളും ഓര്‍മ്മ വരുന്നത് . വേറെ ഒന്ന് കൂടി ഉണ്ട് . പിന്നൊരിക്കല് ഒരു പോസ്റ്റ് ആയിട്ട് പറയാം )\nഎല്ലാ പ്രണയങ്ങള്‍ക്കും സംഭവിക്കുന്നത് പോലെ തന്നെ , അടവിയുടെ പ്രണയവും നിറം മങ്ങി നര ബാധിച്ചു ഇല്ലാതെയായി . വേറെ ആരെയോ വിവാഹം കഴിച്ചു ആ പെണ്‍കുട്ടി കുടുംബിനി പട്ടം നേടി . പക്ഷെ തിരിച്ചു കിട്ടാത്ത ഒരു വസന്തം പോലെ അടവി ഇപ്പോളും ആ സമയത്തെ കുറിച്ച് പറയാറുണ്ട്\nപഴയ കാമുകിയെ കുറിച്ചുള്ള ഓര്‍മ്മകളും പണ്ടെങ്ങോ സംഭവിച്ച കുറെ തമാശകളും ... രാത്രി ഭക്ഷണം ... ഏതോ സമയത്ത് ഉറക്കം...\nനേരം വെളുത്തപ്പോള് കിട്ടിയ ആദ്യത്തെ വണ്ടിക്കു പൂതം വീട് പിടിച്ചു . തെങ്ങിന് മുകളിലെ മാട്ടത്തിലെ കള്ള്, ഷാപ്പിലെ വറ്റ കറിയും പൊടിമീന് വറുത്തതും എന്നൊക്കെ പറഞ്ഞു പ്രലോഭിപ്പിച്ചു അടവി എന്നെ പിടിച്ചു നിര്‍ത്തി . രാവിലെ തന്നെ തോട്ടിലെ കുളിയും കുടുംബ വീട് മുതല് അടവിയുടെ വീട് വരെ പലയിടത്തു നിന്നുമായി ഫുഡ് അടിയും മുറക്ക് നടന്നു .\nപത്ത് മണിയായപ്പോള് അമ്മ ഇങ്ങോട്ട് വിളിച്ചു ചൂടായി ...മുട്ടന് കലിപ്പ് ....\nഉച്ചക്ക് മുമ്പ് വീട്ടില് വന്നില്ലേല് ഇനി നീ ഇങ്ങോട്ട് വരണ്ട !!!!!\nഅമ്മയുടെ പ്രസ്താവന കേട്ട് ഞാന് ഞെട്ടി .\nഅതോടെ എല്ലാ പ്ലാനും മാറ്റി വെച്ച് പോവാന് ഒരുങ്ങി . നേര്‍വഴി (പുളിങ്കുന്നില് നിന്നും ബസ്സിനു പോകുവാണേല് ഒരു മണിക്കൂര് കൊണ്ട് വീട്ടിലെത്താം ) പണ്ടേ താല്പര്യം ഇല്ലാത്തത് കൊണ്ടു ആലപ്പുഴ വരെ ബോട്ടില് പോവാം എന്ന് തീരുമാനിച്ചു . തട്ടാശ്ശേരിയില് നിന്നും പന്ത്രണ്ടു മണിക്ക് ബോട്ട് ഉണ്ടെന്നു അറിയാമായിരുന്നു. അടവി കൂടെ വരാന് ഇറങ്ങി .\nഇനിയെന്നാ വരുന്നേ എന്നാ ചോദ്യത്തിനു എന്റെ ഉള്ളില് ഉത്തരം തിരഞ്ഞു ഞാന് മറുപടി പറയാതെ ഇറങ്ങി ...\nകണ്ണാടി വരെ നടന്നു . അവിടെ നിന്നും തട്ടാശ്ശേരിക്ക് ഷെയര് ഓട്ടോ കിട്ടി . തട്ടശ്ശേരിയില് ചെന്നിറങ്ങിയപ്പോള് ആണ് കൂടെ ഉണ്ടായിരുന്ന ഒരു പ്രായമായ അമ്മൂമ്മ ഇപ്പോള് വീണേക്കും എന്ന പോലെ നടക്കുന്നത് കണ്ടത് . അടവിയും ഞാനും കൂടെ താങ്ങി പിടിച്ചു ഒരു കടയുടെ മുന്നില് ഇരുത്തി . ആശുപത്രിയില് കൊണ്ട് പോവാം എന്ന് പറഞ്ഞു എങ്കിലും വേണ്ട വെള്ളം മതി എന്നവര് പറഞ്ഞു . കുടിക്കാന് സോഡാ നാരങ്ങാ വാങ്ങി കൊടുത്തു . മകന് ഇപ്പോള് വിളിക്കാന് വരും , മക്കള് പൊയ്ക്കോ എന്നൊക്കെ അവര് പറയുന്നുണ്ടായിരുന്നു എങ്കിലും അയാള് ജങ്കാര് ഇറങ്ങി നടന്നു വരുന്നത് വരെ ഞങ്ങള് കൂടെ നിന്നു .\nഎല്ലാം കഴിഞ്ഞു ബോട്ട് ജെട്ടിയില് എത്തിയപ്പോള് ആലപ്പുഴക്കുള്ള ബോട്ട് അതാ അകന്ന് അകന്ന് പോവുന്നു .വിളിച്ചു കൂവിയിട്ട് കാര്യമില്ലല്ലോ ...ഓടി കേറാന് ബോട്ട് ഓടുന്നത് റോഡിലും അല്ല.. അടുത്ത ബോട്ട് ഒന്നേകാലിനാണ് എന്ന് ജെട്ടിയിലെ കടക്കാരന് പറഞ്ഞു .\nഡസ്പ് ...പൂര ഡസ്പ് ...\nജങ്കാര് കയറി കാവാലം കടവില് ഇറങ്ങി . ഏ ടി എമില് നിന്നും കാശ് എടുത്തു . കടത്ത് വള്ളം കയറി തിരികെ ഇറങ്ങി നേരെ തട്ടാശ്ശ്ശേരി ഷാപ്പിലോട്ടു കയറി.\n(പുളിന്കുന്നിലെത് പോലെ തട്ടാശ്ശേരിയിലും ജങ്കാര് സര്‍വ്വീസ് ആണ് , ഒരു കരയെ തട്ടാശ്ശേരി എന്നും മരുകരയെ കാവാലം എന്നും പറയും ).\nഒരു ഷാപ്പില് നിന്നും കഴിച്ച പൊടിമീന് വറുത്തത് .\nനല്ല വറ്റ കറിയും പൊറോട്ടയും ... കറിക്ക് ഒടുക്കത്തെ എരിവ് . ആ പഞ്ചായത്തിലെ മുഴുവന് മുളകും ആ കറിയില് ഉണ്ടായിരുന്നു എന്ന് തോന്നുന്നു . എരിവ് മാറാന് കള്ള് കുടിച്ചാല് മതിയെന്ന് അടവിയുടെ ഭാഷ്യം . ഷാപ്പില് വെള്ളവും കിട്ടും , പക്ഷെ എല്ലാവരും കള്ളിനോട് ആയിരിക്കും ആ സമയത്ത് താല്പര്യം കാണിക്കുക. സംശയം ഉള്ളവര്‍ക്ക് സ്വയം പരീക്ഷിക്കാവുന്നതാണ് !!!!\nകാശ് കൊടുത്തു പുറത്തിറങ്ങി ബോട്ട് ജെട്ടിയില് വന്നപ്പോള് അടവിക്കു വിശക്കുന്നു എന്ന് പറഞ്ഞു . അവിടെ ഉള്ള ഹോട്ടലില് കയറി അവന് ഊണ് കഴിക്കാന് തുടങ്ങി. നാല്പതു രൂപയ്ക്കു മീന് കറിയും ഒഴിച്ച് കൂട്ടാനും എന്തൊക്കെയോ തോരനും ഒക്കെ ആയിട്ട് നല്ല സ്വയമ്പന് ഊണ് ആയിരുന്നു എന്ന് അടവി പറഞ്ഞു . കണ്ടിട്ടും അങ്ങനെയാണ് തോന്നിയത് . ചില്ലലമാരയില് ഇരുന്ന പഴമ്പൊരിയിലാണ് എനിക്ക് താല്പര്യം തോന്നിയത് . വറ്റക്കറിയുടെ എരിവു പോവാന് വേണ്ടിയാണ് അത് കഴിച്ചത് . പഴത്തിന്റെ മധുരത്തില് എരിവു അല്പം കുറഞ്ഞു എങ്കിലും ആ രുചി നാവിനെ അപ്പോഴും ത്രസിപ്പിച്ചിരുന്നു.\nതിരികെ വീട്ടിലേക്കു പോവുന്നവഴി ബോട്ടില്\nനിന്നും എടുത്ത ഫോട്ടോ\nഊണ് കഴിഞ്ഞു ക്ഷീണിച്ചു നേരെ ജെട്ടിയില് വന്നിരുന്നു . അടവി കരിങ്കല്ലിനു കാറ്റ് പിടിച്ചത് പോലെ എന്റെ കൂടെ ഇരി‍പ്പുണ്ടായിരുന്നു . ഒരുത്തന് നിന്ന് കരിമീന് ചൂണ്ട ഇടുന്നു . ഒന്ന് രണ്ടെണ്ണം കിട്ടിയാല് അവനിന്ന് കുശാല് ആയി .\nബോട്ട് വന്നു , അടവിയോടു യാത്രയും പറഞ്ഞു ബോട്ടില് കയറി ...... ബോട്ട് അകലുന്നതും നോക്കി അടവി കടവില് തന്നെ നില്‍ക്കുന്നുണ്ടായിരുന്നു .\nകായലില് കാറ്റ് ചൂളമടിക്കുന്നത് പോലെ കേള്‍ക്കാം ചില സമയത്ത് ..... ഒരേ സമയം പല ദിശകളില് നിന്നും കാറ്റ് വീശുന്നത് പോലെയും തോന്നാറുണ്ട് കായലിന്റെ മധ്യത്തില് ...\nലിസ്സിയോ പള്ളി, പതിനാറായിരം ( പതിനാറായിരം പറ നെല്ല് വിതച്ചിരുന്നത് കൊണ്ട് ആ പേര് ) , വട്ടക്കായാല് ... ബോട്ട് ആലപ്പുഴയിലേക്ക് ......\nമുരിക്കന് ജോസഫ് പണിത പള്ളി. റാണി , ചിത്തിര തുടങ്ങിയ കായല്\nപാടശേഖരങ്ങളുടെ അരികില് ആണിത് നില്‍ക്കുന്നത്\nബോട്ടില് അധികം ആള്‍ക്കാരൊന്നും ഇല്ലായിരുന്നു . കാഴ്ചകള് കാണാന് ഉള്ള സൌകര്യത്തിനു വേണ്ടി ഒരു സൈഡ് സീറ്റില് തന്നെ ഇരിപ്പുറപ്പിച്ചു . യാത്രക്കാരില് ഭൂരി ഭാഗവും ഉറക്കമാണ് . അല്ലെങ്കില് ഉറങ്ങാന് ഉള്ള ശ്രമത്തിലും . സ്ഥിരം യാത്രക്കാര്‍ക്ക് കാറ്റും കായല്പരപ്പും ഒന്നും വലിയ കാര്യമല്ല .\nകായലിനും അപ്പുറം പച്ച വിരിച്ചു പാടശേഖരങ്ങള് . കുട്ടനാട് ഒരുകാലത്ത് നെല്ലറ ആയിരുന്നു.കായലിനെയും കായലില് നിലം ഉയര്‍ത്തി കൃഷി നടത്തിയിരുന്നവരെയും കുറിച്ച് കഥകള് ഒരുപാടുണ്ട് .\nകായല് രാജാവ് മുരിക്കന് ജോസഫിനെ കുറിച്ചെല്ലാം അറിവ് കിട്ടിയിട്ട് അധികം നാളായിട്ടില്ല എങ്കിലും ഓര്‍മ്മ വെച്ച നാള് മുതല് കേള്‍ക്കുന്ന പേരുകള് ആണ് കായല് നിലങ്ങള് ആയ റാണി, ചിത്തിര , ആര് ബ്ളോക്ക് , മാര്‍ത്താണ്ഡം എന്നൊക്കെ . ഇന്നും നാട്ടില് നിത്യവും ആര് ബ്ളോക്കില് ജോലിക്ക് പോയി തിരികെ വരുന്നവരെ കാണാം .\nകൃഷി ഇല്ലാതെ നശിച്ച റാണി കായലില് വലയിട്ടു മീന് പിടിക്കുന്നവരില് എന്റെ അയല്‍ക്കാരും ഉള്‍പ്പെടുന്നുണ്ട് . കൃഷി ഇല്ലെങ്കിലും കായല് നിലങ്ങള് അങ്ങനെയും ഇപ്പോഴും അതി ജീവനത്തിനു വഴി ഒരുക്കുന്നുണ്ട് . കായലില് ചെളി കുത്തി പൊക്കി ബണ്ട് കെട്ടി അതിലെ വെള്ളം തേവി കളഞ്ഞു കൃഷി നടത്തി വിജയം കൈവരിച്ച ഒരു ജനതയുടെ ചങ്കുറപ്പാണ് അവിശ്വസനീയം . അവരുടെ അദ്ധ്വാനമാണ് ഇന്ന് ബണ്ട് തകര്‍ന്നു വെള്ളം കയറി കായലിനേക്കാള് ആഴമുള്ള കായല് നിലം ആയി കിടക്കുന്നത് .\nഒരു മണിക്കൂര് യാത്ര ഉണ്ട് ആലപ്പുഴയിലേക്ക് ....\nഇനിയും കാണാത്ത ഒരുപാട് കാഴച്ചകളുമായി വേമ്പനാട് കായല് പരന്നു കിടക്കുന്നു . ഓരോ യാത്രയിലും പുതിയ കാഴ്ചകളുമായി വേമ്പനാട് കായല് എന്നും വരവേല്‍ക്കാരുണ്ട് . ഇനിയും വരണം എന്നുള്ള നിശ്ചയം ആണ് ഓരോ യാത്രാ അവസാനവും തോന്നാറുള്ളത് .\nജലപ്പരപ്പിനെ പിന്നില് ഉപേക്ഷിച്ചു ബസ്സില് കയറി വീടെത്തി ...\nകിടക്കുന്നതിനു മുമ്പ് മൊബൈലില് തെളിഞ്ഞ കച്ചിയുടെ മെസ്സേജ് കണ്ടു ....\n"ഇനിയെന്നാ വരുന്നേ ??? "\nPosted by Jinu Jayadevan at 6:46 AM 14 comments Links to this post\nLabels: അനുഭവം, യാത്രകള്


kovalam palace | കൊട്ടാരം കൈമാറാൻ തന്റെ ജീവനുള്ളിടത്തോളം സമ്മതിക്കില്ലെന്ന് പിണറായിയുടെ മുഖത്ത് നോക്കി പറഞ്ഞു; കണ്ണിലെ കരടിനെ പീഡനക്കേസിൽ അഴിക്കുള്ളിലടച്ച് രവി മുതലാളിക്ക് എല്ലാം നൽകി; ജയിലിനുള്ളിൽ നിരാഹാരം തുടങ്ങി കോവളം എംഎൽഎ; വെട്ടിലായത് കോൺഗ്രസ് നേതാക്കൾ; പ്രതിഷേധവുമായി വിഎസും: കോവളം വിഷയം വീണ്ടും ചൂടുപിടിക്കും - MarunadanMalayali.com\nJuly 27, 2017 | 01:15 PM IST | Permalink\nതിരുവനന്തപുരം: കോവളം കൊട്ടാരം രവി പിള്ളക്ക് കൈമാറാൻ തന്റെ ജീവനുള്ളിടത്തോളം സമ്മതിക്കില്ലന്ന് നിയമസഭയിൽ മുഖ്യമന്ത്രി പിണറായിയുടെ മുഖത്ത് നോക്കി എം വിൻസന്റ് പറഞ്ഞത് മുതൽ പിണറായിയുടെ കണ്ണിലെ കരടാണ് അദ്ദേഹം. മഹൽ ഹോട്ടലിൽ വിരുന്നൊരുക്കിയതിന് ശേഷം കൊട്ടാരം കൈമാറ്റക്കെസിൽ ഇനി നിയമയുദ്ധം സർക്കാർ നടത്തേണ്ടന്ന് തീരുമാനം ആയിരുന്നുവെന്നും കോൺഗ്രസ് നേതാക്കൾ പറയുന്നു.\nകോവളം കൊട്ടാരം ഡീലിന് തടസ്സം നിന്നതാണ് വിൻസന്റ് എംഎൽഎയെ ജയിലിലടക്കാൻ കാരണമെന്ന് കോൺഗ്രസ് ആരോപിക്കുന്നു. അതിനിടെ കോൺഗ്രസ് സംസ്ഥാന നേതൃത്വത്തിന്റെ എതിർപ്പ് അവഗണിച്ചും വിഷയം ചർച്ചയാക്കാൻ ഒരുങ്ങുകയാണ് വിൻസന്റ് പക്ഷത്തെ പ്രമുഖർ. കോവളം കൊട്ടാരം രവിപിള്ളയ്ക്ക് വിട്ടുകൊടുക്കാനുള്ള മന്ത്രിസഭാ തീരുമാനം പുറത്തുവന്നതോടെ ജയിലിനുള്ളിൽ വിൻസന്റ് നിരാഹാരവും തുടങ്ങി.\nഇതോടെ വിൻസന്റിന്റെ അറസ്റ്റുമായി ബന്ധപ്പെട്ട പ്രതിഷേധങ്ങൾ കോവളം കൊട്ടാരം ഏറ്റെടുക്കലിനെതിരെയുള്ളതായകുന്നു. ഇതോടെ കോൺഗ്രസ് സംസ്ഥാന നേതൃത്വത്തിനും ഇതിനെതിരെ രംഗത്ത് വരേണ്ടി വരും. ഏതായാലും കോവളം കൊട്ടാരം വിഷയം കത്തിക്കാൻ തന്നെയാണ് ജയിലിനുള്ളിലുള്ള എംഎൽഎയുടെ തീരുമാനം. കോവളം കൊട്ടാരം പതിച്ചു നൽകാനായി തന്നെ ജയിലിലടയ്ക്കുകയായിരുന്നുവെന്നാണ് വിൻസന്റ് പറയുന്നത്. അതിനിടെ കൊട്ടാരം കൈമാറിയതിൽ പ്രതിഷേധവുമായി വി എസ് അച്യുതാനന്ദനും രംഗത്ത് വന്നു. ഇതോടെ കൊട്ടാര കൈമാറ്റത്തിൽ എതിർപ്പുയരുമെന്ന് വ്യക്തമായി. കോവളം കോട്ടാരം സ്വകാര്യ ഗ്രൂപ്പിനു കൈമാറാനുള്ള സർക്കാർ തീരുമാനം നിർഭാഗ്യകരമെന്നു അച്യുതാനന്ദൻ പറഞ്ഞു ഇതിനെതിരെ സിവിൽ കേസ് ഫയൽ ചെയ്യണം. ഭാവിയിൽ കൊട്ടാരം സ്വകാര്യ മുതലാളിയുടെ കൈയിൽ അകപ്പെട്ടേക്കാമെന്നും വി എസ്. പറഞ്ഞു.\nകോവളം കൊട്ടാരം സ്വകാര്യ ഗ്രൂപ്പിന് കൈമാറാനാണ് സർക്കാർ തീരുമാനം. ഇന്നു നടന്ന മന്ത്രിസഭായോഗത്തിലാണ് കോവളം കൊട്ടാരം കൈമാറാൻ തീരുമാനിച്ചത്. കൊട്ടാരവും അനുബന്ധ 64.5 ഏക്കർ സ്ഥലവും രവി പിള്ള ഗ്രൂപ്പിന് കൈമാറാനാണ് തീരുമാനം. ഉടമസ്ഥാവകാശം നിലനിർത്തിക്കൊണ്ടാണ് കൈമാറാൻ തീരുമാനിച്ചിരിക്കുന്നത്. ഇന്നത്തെ യോഗത്തിൽ ടൂറിസം വകുപ്പിന്റെ നിർദ്ദേശം മന്ത്രിസഭ പരിഗണിക്കുകയായിരുന്നു. നിരുപാധികമായി കോവളം കൊട്ടാരം കൈമാറുന്നതിനെ സിപിഐ എതിർത്തു. തുടർന്നാണ് ഉടമസ്ഥാവകാശം നിലനിർത്തി കൊട്ടാരം കൈമാറാൻ തീരുമാനമായത്. റവന്യൂമന്ത്രി ഇ ചന്ദ്രശേഖരൻ ഇന്നത്തെ മന്ത്രിസഭാ യോഗത്തിൽ എത്തിയിരുന്നില്ല. ഈ സാഹചര്യത്തിലാണ് തീരുമാനം കൂടുതൽ വിവാദത്തിന് തിരികൊളുത്തുന്നത്.\nകോവളം കൊട്ടാരം സ്വകാര്യ ഹോട്ടൽ ഉടമകളായ രവി പിള്ള ഗ്രൂപ്പിന് കൈമാറണമെന്ന നിർദ്ദേശം ടൂറിസം വകുപ്പ് ദീർഘകാലമായി മന്ത്രിസഭാ യോഗത്തിന്റെ പരിഗണനയ്ക്ക് വെച്ചിരുന്നു. റവന്യു വകുപ്പിന്റെയും സിപിഐയുടെയും എതിർപ്പിനെ തുടർന്നാണ് ഈ തീരുമാനം നടക്കാതെപോയത്. കോവളം കൊട്ടാരം അടക്കമുള്ള ഭൂമി കൈമാറുന്നതുമായി ബന്ധപ്പെട്ട് അറ്റോർണി ജനറലിൽനിന്ന് നിയമോപദേശം തേടിയിരുന്നു. എന്നാൽ സംസ്ഥാന അഡ്വക്കേറ്റ് ജനറൽ സി പി സുധാകരപ്രസാദ് സ്യൂട്ട് ഫയൽ ചെയ്യാനുള്ള അധികാരവും കൈവശാവകാശവും നിലനിർത്തിക്കൊണ്ടു വേണം ഭൂമി കൈമാറാൻ എന്ന് നിർദ്ദേശിച്ചിരുന്നു. ഇതിനെ തുടർന്നായിരുന്നു തർക്കം നീണ്ടുപോയത്.\nഇന്ത്യാ ടൂറിസം വികസന കോർപ്പറേഷന്റെ ഉടമസ്ഥതയിലായിരുന്ന കോവളം കൊട്ടാരവും ഭൂമിയും 2002-ൽ കേന്ദ്രസർക്കാർ വിൽപ്പനയ്ക്കുവെച്ചപ്പോൾ ഗൾഫാർ ഗ്രൂപ്പ് 43.68 കോടി രൂപയ്ക്ക് സ്വന്തമാക്കി. പിന്നീട് ലീലാ ഗ്രൂപ്പും തുടർന്ന് രവി പിള്ളയുടെ ഉടമസ്ഥതയിലുള്ള ആർ.പി. ഗ്രൂപ്പും സ്വന്തമാക്കി. 2004-ൽ സംസ്ഥാന സർക്കാർ പൈതൃക സ്മാരകമായ കോവളം കൊട്ടാരവും ഭൂമിയും തിരികെ ഏറ്റെടുക്കാൻ തീരുമാനിച്ചു. കൊട്ടാരം ഏറ്റെടുത്തതിനു നിയമ പരിരക്ഷ നൽകാൻ 2005-ൽ കോവളം കൊട്ടാരം ഏറ്റെടുക്കൽ നിയമവും കൊണ്ടുവന്നു. ഇതോടെയാണ് നിയമപോരാട്ടം തുടങ്ങിയത്. 64.5 ഏക്കർ ഭൂമിയും കൊട്ടാരവുമാണ് ഇവിടെയുള്ളത്.\nകേരള ഹൈക്കോടതി വിധിയുടെയും നിയമോപദേശത്തിന്റെയും അടിസ്ഥാനത്തിൽ കോവളം കൊട്ടാരത്തിന്റെയും അനുബന്ധമായ 4.13 ഹെക്ടർ സ്ഥലത്തിന്റെയും കൈവശാവകാശം ആർ.പി. ഗ്രൂപ്പിന് കൈമാറാൻ തീരുമാനിച്ചുവെന്നാണ് സർക്കാർ വിശദീകരിക്കുന്നത്. സർക്കാർ ഇക്കാര്യം പുനഃപരിശോധിക്കാൻ തീരുമാനിക്കുകയാണെങ്കിൽ അധികാരപ്പെട്ട കോടതിയിൽ സിവിൽ കേസ് ഫയൽ ചെയ്യുന്നതിനുള്ള സംസ്ഥാന സർക്കാരിന്റെ അവകാശം നിലനിർത്തിക്കൊണ്ടാണ് കൈവശാവകാശം വിട്ടുകൊടുക്കാൻ തീരുമാനിച്ചതെന്നും പറയുന്നു. തിരുവിതാംകൂർ രാജ്യകുടുംബത്തിന്റെ ഉടമസ്ഥതയിലുള്ള കൊട്ടാരവും അനുബന്ധ ഭൂമിയും 1962-ലാണ് സർക്കാർ ഏറ്റെടുത്തത്. 1970-ൽ കൊട്ടാരവും ഭൂമിയും ഇന്ത്യാ ഗവൺമെന്റിന്റെ വിനോദസഞ്ചാര വകുപ്പിന് കൈമാറി. ഐ.ടി.ഡി.സിയുടെ അശോക ബീച്ച് റിസോർട്ട് 2002 വരെ ഇവിടെ പ്രവർത്തിച്ചു.\nഎന്നാൽ സ്വകാര്യവൽകരണത്തിന്റെ ഭാഗമായി കൊട്ടാരവും സ്ഥലവും 2002-ൽ കേന്ദ്ര സർക്കാർ ലീല വെൻച്വർ ലിമിറ്റഡിന് വിറ്റു. പൈതൃക സ്മാരകമായി കൊട്ടാരം നിലനിർത്തണമെന്ന രാജ്യകുടുംബത്തിന്റെ അഭ്യർത്ഥന മാനിച്ച് 2004-ൽ കൊട്ടാരവും അനുബന്ധ ഭൂമിയും ഏറ്റെടുത്തുകൊണ്ട് സർക്കാർ ഉത്തരവിട്ടു. അതിനു മുമ്പ് ലീല ഗ്രൂപ്പ് ഈ വസ്തു എം.ഫാർ ഹോട്ടലിനു വിറ്റിരുന്നു. എം.ഫാർ ഗ്രൂപ്പിന്റെ ഹരജി പരിഗണിച്ച് ഏറ്റെടുക്കാനുള്ള സർക്കാർ ഉത്തരവുകൾ 2005-ൽ ഹൈക്കോടതി റദ്ദാക്കി. ഇതിനെ തുടർന്ന് കൊട്ടാരം ഏറ്റെടുക്കാൻ 2005 ആഗസ്റ്റിൽ സർക്കാർ നിയമം കൊണ്ടുവന്നു. ഈ നിയമം ഭരണഘടനാ വിരുദ്ധമാണെന്ന് 2011-ൽ ഹൈക്കോടതി വിധിച്ചു. ഇതിനെതിരെ സംസ്ഥാന സർക്കാർ സമർപ്പിച്ച റിട്ട് ഹരജിയും ഹൈക്കോടതി തള്ളി. സുപ്രീം കോടതിയിൽ സമർപ്പിച്ച സ്‌പെഷ്യൽ ലീവ് പെറ്റീഷൻ 2016-ൽ നിരസിക്കപ്പെട്ടു. എംഫാർ ഗ്രൂപ്പിൽനിന്നാണ് കൊട്ടാരവും അനുബന്ധ സ്ഥലവും ആർപി ഗ്രൂപ്പ് ഏറ്റെടുത്തത്.\nഹൈക്കോടതിവിധി അനുസരിച്ച് വസ്തു കൈമാറാത്തതിനെതിരെ ആർപി ഗ്രൂപ്പ് കോടതിയലക്ഷ്യത്തിന് ഹർജി ഫയൽ ചെയ്തിട്ടുണ്ട്. ഈ സാഹചര്യത്തിൽ സർക്കാർ നിയമവകുപ്പിന്റെ ഉപദേശം തേടുകയുണ്ടായി. സൂപ്രീകോടതി സ്‌പെഷ്യൽ ലീവ് പെറ്റീഷൻ തള്ളിയ സാഹചര്യത്തിൽ വീണ്ടും അപ്പീലിന് സാധ്യതയില്ലെന്നാണ് നിയമ വകുപ്പും അഡ്വക്കേറ്റ് ജനറലും അഭിപ്രായപ്പെട്ടത്. ഇതെല്ലാം കണക്കിലെടുത്താണ് പിന്നീട് കോടതിയിൽ സിവിൽ കേസ് ഫയൽ ചെയ്യാനുള്ള അവകാശം നിലനിർത്തികൊണ്ട് കൊട്ടാരവും അനുബന്ധ ഭൂമിയും ആർപി ഗ്രൂപ്പിന് കൈമാറാൻ തീരുമാനിച്ചതെന്ന് സർക്കാർ പറയുന്നു.


ഇന്ത്യയിലെ ആറാമത് വൈസ് പ്രസിഡന്റും പതിനൊന്നാമത് ചീഫ് ജസ്റ്റിസും\n↑ "മുഹമ്മദ് ഹിദായത്തുള്ള". ഭാരത സർക്കാർ. മൂലതാളിൽ നിന്നും 2014-07-28-ന് ആർക്കൈവ് ചെയ്തത്. ശേഖരിച്ചത് 02-07-2013. Check date values in: |accessdate= (help)\n↑ "ഇന്ത്യയിലെ മുൻ ഉപരാഷ്ട്രപതിമാർ". ഭാരത സർക്കാർ. മൂലതാളിൽ നിന്നും 2014-07-28-ന് ആർക്കൈവ് ചെയ്തത്. ശേഖരിച്ചത് 02-07-2013. Check date values in: |accessdate= (help)\n↑ ടി.എസ്, കുപ്പുസ്വാമി (2012). ജനറൽ നോളജ് ഓൺ ഇന്ത്യ. സുറാ ബുക്സ്. പുറം. 20. ISBN 978-8172541453.\n"https://ml.wikipedia.org/w/index.php?title=മുഹമ്മദ്_ഹിദായത്തുള്ള&oldid=3641611" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 17 ഓഗസ്റ്റ് 2021, സമയം: 05:47\nഈ താൾ അവസാനം തിരുത്തപ്പെട്ടത്: 05:47, 17 ഓഗസ്റ്റ് 2021.


sashi taroor | തരൂരിനെ കാണാനില്ല ...തിരുവനന്തപുരം സീറ്റില് പ്രകാശ് ബാബു സ്ഥാനാര്‍ത്ഥിയാവും... തരൂരിനെ കെട്ടുകെട്ടിക്കാന് ഇടതും വലതും ഒരേമനസ്സോടെ - Malayalivartha.com Widgets Magazine\nതരൂരിനെ കാണാനില്ല ...തിരുവനന്തപുരം സീറ്റില് പ്രകാശ് ബാബു സ്ഥാനാര്‍ത്ഥിയാവും... തരൂരിനെ കെട്ടുകെട്ടിക്കാന് ഇടതും വലതും ഒരേമനസ്സോടെ\n16 JULY 2018 02:18 PM IST\nതിരുവനന്തപുരം പാര്‍ലെമെന്റ് സീറ്റില് ശശി തരൂരിന്റെ കാര്യം സംശയത്തിലായതോടെ സി പി ഐ നേതാവ് പ്രകാശ് ബാബുവിനെ രംഗത്തിറക്കാന് ഇടതുമുന്നണി തീരുമാനിച്ചു. സി പി ഐ ക്കാണ് തിരുവനന്തപുരം സീറ്റ് നല്‍കുന്നത്.\nസുരേഷ് ഗോപിയെ ബിജെപി സ്ഥാനാര്‍ത്ഥിയാക്കാന് ബി ജെ പിയുടെ കേന്ദ്ര തലങ്ങളില് ആലോചനയുണ്ട്. ശശി തരൂരിന്റെ സാധ്യതകള് അദ്ദേഹം തന്നെ ഇല്ലാതാക്കിയതായാണ് കോണ്‍ഗ്രസ് ഹൈക്കമാന്റിന്റെ കണക്കുകൂട്ടല്.\nസുരേഷ് ഗോപിക്ക് സാധ്യത കല്പിക്കുന്ന ബി ജെ പി നേതാക്കള് നിരവധിയുണ്ട്. നായര് സമുദായംഗമായ സുരേഷ് ഗോപിക്ക് പക്ഷേ എന് എസ് എസിന്റെ പിന്തുന്ന ലഭിക്കില്ല. എന് എസ് എസിന്റെ പിന്തുണ നായര് സമുദായംഗമായ പ്രകാശ് ബാബുവിന് ലഭിക്കുമെന്നാണ് ഇടതു കേന്ദ്രങ്ങള് കരുതുന്നത്. ജി.സുകുമാരന് നായര്‍ക്ക് താത്പര്യമുള്ള നിരവധി കാര്യങ്ങള് നടത്തി കൊടുക്കാന് പിണറായി സര്‍ക്കാരിന് കഴിഞ്ഞിട്ടുണ്ട്. പ്രകാശ് ബാബുവിന് എന്‍എസ്എസുമായി നല്ല ബന്ധമുണ്ട്. ചെങ്ങന്നൂരില് സമുദായത്തിന് നിന്നും ലഭിച്ച പിന്തുണ ഇക്കുറിയും ലഭിക്കുമെന്നാണ് പാര്‍ട്ടി കരുതുന്നത്.\nഇന്ദ്രപ്രസ്ഥം ബി ജെ പി പിടിച്ചാല് ഇന്ത്യ ഹിന്ദു പാകിസ്ഥാന് ആകുമെന്നത തരൂരിന്റെ പ്രസ്താവന യഥാര്‍ത്ഥത്തില് തിരുവനന്തപൂരം പാര്‍ലെമെന്റിലെ ഹിന്ദു വോട്ടുകള് അദ്ദേ ഹത്തിന് ഇല്ലാതാക്കും. മാത്രവുമല്ല കഴിഞ്ഞ5വര്‍ഷ കാലയളവില് തരൂര് തലസ്ഥാനത്തിന് വേണ്ടി യാതൊന്നും ചെയ്തുമില്ല. തരൂരിന് വികസന പ്രവര്‍ത്തനങ്ങള് നടത്താനുള്ള ശേഷി ഉണ്ടായിരുന്നിട്ടും അദ്ദേഹം നിശബ്ദത പാലിച്ചു. അദ്ദേഹം തുടക്കമിട്ട കഴക്കൂട്ടം കാരോട് ഹൈവേ പൂര്‍ത്തിയായതേയില്ല. വിഴിഞ്ഞം തുറമുഖം വഴിയില് കിടക്കുന്നു.\nഒരു എം എല് എക്ക് കഴിയുന്ന വികസന പ്രവര്‍ത്തനങ്ങള് പോലും എം പി എന്ന നിലയില് തരൂര് നടത്തിയില്ല. അദ്ദേഹത്തിന്റെ ഫണ്ടുകള് ലാപ്‌സായതായി ആരോപണം ഉയര്‍ന്നു. പണം വെറുതെ കളഞ്ഞ തരൂര് മറ്റ് എം പികളില് നിന്നും തീരെ പിന്നാക്കം പോയി. മണ്ഡലത്തില് അദ്ദേഹം സജീവമല്ലായിരുന്നു. ആര്‍ക്കും തരൂരിനെ കാണാന് കഴിയില്ലെന്ന് പ്രചരണം വന്നു. ഓഫീസില് ചെന്നാല് പി എ യെ കണ്ട് മടങ്ങേണ്ട ഗതികേടുണ്ടായി. അതിനിടെ കോണ്‍ഗ്രസ് നേതാക്കളുടെ നിസഹരണം കാരണം നടത്തിയ വികസന പ്രവര്‍ത്തനങ്ങള് പോലും നടത്തിയില്ലെന്നു വന്നു. ചെയ്തു കഴിഞ്ഞ കാര്യങ്ങള്‍ക്ക് പ്രചരണം ലഭിച്ചുമില്ല. ഇതെല്ലാമാണ് തരൂരിന് വിനയായി തീര്‍ന്ന കാര്യങ്ങള്.\nതരൂരിനെ വീണ്ടും ജയിപ്പിക്കാന് കോണ്‍ഗ്രസിന് താത്പര്യമില്ല. തരൂര് സ്ഥിരമായി ജയിച്ചു കൊണ്ടിരുന്നാല് തങ്ങളുടെ സാധ്യത ഇല്ലാതാകുമെന്നാണ് കോണ്‍ഗ്രസ് നേതാക്കള് പറയുന്നത്. അതു കൊണ്ടു തന്നെ കോണ്‍ഗ്രസ് നേതാക്കള് പാര്‍ലെമെന്റ് തെരഞ്ഞെടുപ്പിന് വേണ്ടി ഒന്നും ചെയ്യുന്നില്ല. സി പി എമ്മും സി പി ഐ യും കാര്യക്ഷമമായി തങ്ങളുടെ തൊഴില് ഏര്‍പ്പെട്ടു കഴിഞ്ഞു. പാര്‍ലെമെന്റ് തെരഞ്ഞടുപ്പില് ഇടതിന്റെ ജയം സര്‍ക്കാരിനെ സംബന്ധിച്ചടത്തോളം അനിവാര്യമാണ്. ഇടത് മുന്നണി ഭൂരിപക്ഷം സീറ്റുകളിലും ജയിക്കാമെങ്കില് അടുത്ത നിയമസഭാ തെരഞ്ഞെടുപ്പിലും ജയിക്കാമെന്ന് സര്‍ക്കാര് കരുതുന്നു.\nമുത്തലാഖ് ബില് ലോക്സഭയില്; സഭ നിര്‍ത്തിവച്ചു (12 minutes ago)\nസിഖ് വിരുദ്ധ കലാപത്തില് മധ്യപ്രദേശ് മുഖ്യമന്ത്രി കമല്‍നാഥിന് പങ്കെന്ന് ആരോപണം ; ബിജെപി അനിശ്ചിതകാല നിരാഹാര സമരത്തിലേക്ക് (23 minutes ago)\nഹാദിയയുടെ അച്ഛന് അശോകൻ ബി ജെ പി യിൽ ചേർന്നു... (25 minutes ago)\nപുതിയ സെക്‌സ് റോബോട്ട് വേശ്യാലയത്തില് മനുഷ്യരെ പോലെ റോബോട്ടുകളോടും സെക്‌സിലേര്‍പ്പെടാന് അനുമതി (25 minutes ago)\nസുരേഷ് ഗോപിയെ രശ്മിനായര് വിലയിരുത്തുന്നതിങ്ങനെ (30 minutes ago)\nപുരസ്‌കാരം ഏറ്റുവാങ്ങിശേഷം രണ്‍വീര് പറഞ്ഞത് കേട്ട് നിറകണ്ണുകളോടെ ദീപിക (34 minutes ago)\nഓണ്‍ലൈന് ഷോപ്പിംഗിലെ ഓര്‍ഡര് കണ്ട് സോനാക്ഷി ഞെട്ടിപ്പോയി (38 minutes ago)


'ലോര്‍ഡ്‌സിലെ ആ സ്വപ്‌ന നിമിഷമാണ് എന്റെ ജീവിതം' ആ ബാല്‍ക്കണി വീണ്ടും കൈഫ് തുറന്നപ്പോള് | Mohammed Kaif| Lords test| Nat West Series| Sourav Ganguly\n'ലോര്‍ഡ്‌സിലെ ആ സ്വപ്‌ന നിമിഷമാണ് എന്റെ ജീവിതം' ആ ബാല്‍ക്കണി വീണ്ടും കൈഫ് തുറന്നപ്പോള്\nJul 13, 2017, 06:15 PM IST\nആ ഇന്നിങ്‌സോടെ കൈഫ് ഇന്ത്യയുടെ പുതിയ ഹീറോ ആയതിനൊപ്പം കളിയിലെ താരവുമായി.\nന്യൂഡല്‍ഹി: ഒരു ക്രിക്കറ്റ് ആരാധകന്റെ മനസ്സില് നിന്നും ഒരിക്കലും മാഞ്ഞുപോകില്ല, ലോര്‍ഡ്‌സിന്റെ ബാല്‍ക്കണിയിലിരുന്ന ദാദ തന്റെ ജഴ്‌സിയൂരി വീശിയ ആ നിമിഷം. തന്റെ അക്രമോണത്സുകത മുഴുവന് കളിക്കാരിലേക്ക് ഒരു ക്യാപ്റ്റന് പകരുന്ന നിമിഷമായിരുന്നു അത്. പക്ഷേ ഇന്ത്യന് ക്യാപ്റ്റന് അന്ന് അങ്ങനെയൊരു ആഘോഷാവസരം ഒരുക്കികൊടുത്തത് ക്രീസിനുള്ളില് പുറത്തും ഉറ്റചങ്ങാതിമാരായ രണ്ട് താരങ്ങളായിരുന്നു. മുഹമ്മദ് കൈഫും യുവരാജ് സിങ്ങും.\nഇംഗ്ലണ്ട് മുന്നോട്ടുവെച്ച 326 റണ്‍സെന്ന കൂറ്റന് സ്‌കോര് പിന്തുടര്‍ന്ന ഇന്ത്യ ഓപ്പണിങ് വിക്കറ്റില് 103 റണ്‍സ് അടിച്ച ശേഷം പിന്നീട് തകര്‍ന്നടിയുകയായിരുന്നു. 45 റണ്‍സുമായി സെവാഗും 60 റണ്‍സെടുത്ത ഗാംഗുലിയും പുറത്തായതിന് പിന്നാലെ ഇന്ത്യന് മധ്യനിരക്ക് പിടിച്ചു നില്‍ക്കാനായില്ല. അലക്‌സ് ടുഡറിന്റെ ബൗളിങ്ങില് തകര്‍ന്ന ഇന്ത്യ അഞ്ചു വിക്കറ്റിന് 146 എന്ന നിലയില് പരാജയം മണത്തു.\nഎന്നാല് മുഹമ്മദ് കൈഫ് ക്രീസിലെത്തിയതോടെ കളിയുടെ ദിശ മാറി. യുവരാജ് സിങ്ങുമൊത്ത് ആറാം വിക്കറ്റില് 121 റണ്‍സിന്റെ കൂട്ടുകെട്ടുണ്ടാക്കി കൈഫ് ഇന്ത്യക്ക് വിജയം സമ്മാനിക്കുന്നതാണ് കണ്ടത്. കൈഫ് 87 റണ്‍സും യുവരാജ് 69 റണ്‍സുമാണ് അടിച്ചെടുത്തത്.\nകൈഫ് വിജയറണ് സ്‌കോര് ചെയ്തതോടെ സകല നിയന്ത്രണവും വിട്ട ഗാംഗുലി ജഴ്‌സിയൂരി ആകാശത്തേക്ക് വീശി. ഈ പ്രവൃത്തി തെറ്റായിരുന്നുവെന്ന് ഗാംഗുലി പിന്നീട് പറഞ്ഞെങ്കിലും ഇന്ത്യന് ആരാധകര് ആ നിമിഷത്തെ അഭിമാനത്തോടെയാണ് നെഞ്ചോട് ചേര്‍ത്തത്. ആ ഇന്നിങ്‌സോടെ കൈഫ് ഇന്ത്യയുടെ പുതിയ ഹീറോ ആയതിനൊപ്പം കളിയിലെ താരവുമായി.\n— Mohammad Kaif (@MohammadKaif) 13 July 2017\nഇന്ന് ലോര്‍ഡ്‌സിലെ ആ ദിവസത്തിന് 15 വര്‍ഷം പൂര്‍ത്തിയാകുമ്പോള് കൈഫ് ആരാധകരെ ഫ്ലാഷ്ബാക്കിലേക്ക് നയിക്കുകയാണ്. തന്റെ ട്വിറ്റര് പേജിലെ ട്വീറ്റിലൂടെ. 'ഞാനൊരു സ്വപ്‌നത്തിലാണ് ജീവിച്ചത്, എന്റെ ജീവിതകാലം മുഴുവനുണ്ടാകുന്ന ഒരു സ്വപ്‌നം. നാറ്റ്‌വെസ്റ്റ് പരമ്പരയില് ഇംഗ്ലണ്ടിനെ തോല്‍പ്പിച്ച നിമിഷം' കൈഫ് ട്വിറ്ററില് കുറിച്ചു.


പതിനേഴ് വർഷം; പിണറായിക്ക് മേൽ വീണ കരിനിഴൽ ഹൈക്കോടതിയും മായ്ച്ചു-What is SNC Lavlin case, HowPinaryi involved in it\nവിജിലൻസും സിബിഐ പ്രത്യേക കോടതിയും സ്വീകരിച്ച അതേ നിലപാടാണ് കേരള ഹൈക്കോടതിയും ചൂണ്ടിക്കാട്ടിയിരിക്കുന്നത്\nUpdated: August 23, 2017 8:03:32 pm\nനീണ്ട പതിനേഴ് വർഷത്തെ ചരിത്രമാണ് കേരളത്തിൽ ലാവ്ലിൻ കേസുമായി ബന്ധപ്പെട്ടുള്ളത്. 2001 ൽ ആരംഭിച്ച വിജിലൻസ് അന്വേഷണത്തിൽ അന്ന് തന്നെ പ്രതിസ്ഥാനത്തേക്ക് വന്നവരിൽ പ്രധാനി പിണറായി വിജയനായിരുന്നു. ഒന്നര പതിറ്റാണ്ടിലേറെ കാലം കുറ്റപ്പെടുത്തലുകളും ആരോപണങ്ങളും കരിനിഴൽ വീഴ്ത്തിയിട്ടും പിണറായി വിജയനെന്ന രാഷ്ട്രീയ നേതാവ് പാറപോലെ ഉറച്ചുനിന്നു; ഒപ്പം സിപിഎമ്മും.\n1994 മാർച്ച് 29 നാണ് കേരളത്തിൽ പള്ളിവാസൽ, ചെങ്കുളം, പന്നിയാർ ജലവൈദ്യുത പദ്ധതികൾ നവീകരിക്കാൻ കേരള സംസ്ഥാന സർക്കാർ തീരുമാനിച്ചത്. ഒരു വർഷം കഴിഞ്ഞ് 1995 ആഗസ്ത് 10 ന് ഇതിനായുള്ള പദ്ധതിക്കായി എസ്എൻസി ലാവ്ലിൻ കന്പനിയുമായി ധാരണാപത്രം ഒപ്പുവച്ചു.\nആറ് മാസം കഴിഞ്ഞ് 1996 ഫെബ്രുവരി 24 ന് കന്പനിയെ കൺസൾട്ടൻ്റാക്കി ആൻ്റണി സർക്കാർ കരാർ ഒപ്പുവച്ചു.ചാരക്കേസ് വിവാദങ്ങളുടെ പശ്ചാത്തലത്തിൽ കരുണാകരനെ അധികാരത്തിൽ നിന്നും പുറത്താക്കി എ കെ. ആന്റണി അധികാരത്തിലേറിയതിന് ശേഷം വന്ന യു ഡി എഫ് സർക്കാരിന്റെ കാലത്താണ് ഇത്. ജി. കാർത്തികേയനായിരുന്നു അന്ന് വൈദ്യുത മന്ത്രി.\nതിരഞ്ഞെടുപ്പിൽ എൽ ഡി എഫ് വിജയത്തെ തുടർന്ന് 1996 മെയ് 20 ന് ഇകെ നായനാർ മന്ത്രിസഭ അധികാരത്തിൽ വരുന്നു. പിണറായി വിജയന് വൈദ്യുതി മന്ത്രിസ്ഥാനം.\n1997 ഫിബ്രവരി2ന് കേന്ദ്ര പൊതുമേഖലാ സ്ഥാപനമായ ഭെല്ലിനെ പന്നിയാർ, പള്ളിവാസൽ, ചെങ്കുളം പദ്ധതികളുടെ അറ്റകുറ്റപ്പണികൾക്ക് ചുമതലപ്പെടുത്തിയാൽ മതിയെന്ന് ഇ.ബാലാനന്ദൻ കമ്മിഷൻ്റെ റിപ്പോർട്ട്.\nഎന്നാൽ എസ്എൻസി ലാവ്ലിനുമായി മുന്നോട്ട് പോകാൻ സംസ്ഥാന സർക്കാർ തീരുമാനിക്കുന്നു. കരാർ തുക 153.6 കോടിയായി പുതുക്കി നിശ്ചയിച്ച് സർക്കാരിൻ്റെ തീരുമാനം.\n1997 ജൂണിൽ പിണറായി വിജയനും ഇ.കെ.നായനാരും കാനഡ സന്ദർശിക്കുന്നു. പിന്നാലെ 1998 ഏപ്രിലിൽ കാനഡ സർക്കാരുമായി മലബാർ കാൻസർ സെൻ്ററിന് ധനസഹായം ലഭ്യമാക്കണമെന്ന വിഷയത്തിൽ പിണറായി വിജയനും ഇകെ നായനാരും ചർച്ച നടത്തുന്നു. മൂന്ന് മാസത്തിന് ശേഷം കാനഡയിലെ കയറ്റുമതി വികസന കോർപ്പറേഷനുമായി ഇക്കാര്യത്തിൽ കേരള സർക്കാർ കരാർ ഒപ്പുവയ്ക്കുന്നു.\nസി പി എം സംസ്ഥാന സെക്രട്ടറിയായി തിരഞ്ഞെടുക്കപ്പെട്ടതിനെ തുടർന്ന് 1998 ഒക്‌ടോബർ 19 ന് പിണറായി വിജയൻ മന്ത്രി സ്ഥാനം ഒഴിഞ്ഞു.\n1998 ഒക്‌ടോബർ 25ന് എസ്. ശർമ്മ പുതിയ വൈദ്യതി, സഹകരണ മന്ത്രിയായി ചുമതലയേറ്റു.\n1999 മുതൽ ലാവ്‌ലിൻ സംഭവുമായി ബന്ധപ്പെട്ട് അഴിമതി നടന്നതായ വാർത്തകൾ വരുന്നു.\nനിയമസഭയിലും പലതവണ ഈ വിഷയം ചർച്ചയ്ക്കു വന്നു.\n2001 ൽ എകെ ആൻ്റണി സർക്കാർ അധികാരത്തിൽ. യുഡിഎഫ് എംഎൽഎമാർ ഒന്നടങ്കം എഴുതി നൽകിയ പരാതിയിൽ ഈ വൈദ്യുത പദ്ധതികളുമായി ബന്ധപ്പെട്ട് വിജിലൻസ് അന്വേഷണത്തിന് സർക്കാർ ഉത്തരവിട്ടു.\n2005 ജൂലായിൽ പദ്ധതി വഴി കേരളത്തിന് 374 കോടി രൂപ നഷ്ടം സംഭവിച്ചുവെന്ന് സിഎജി റിപ്പോർട്ട്. പിന്നാലെ ഈ കരാർ പാർട്ടിയിലും ഇടതുമുന്നണിയിലും ചർച്ച ചെയ്തില്ലെന്ന് വിഎസ്.\n2006 ഫെബ്രുവരിയിൽ പിണറായി വിജയന് ആദ്യ ആശ്വാസം. പ്രതിയാക്കാനാകില്ലെന്ന റിപ്പോർട്ട് വിജിലൻസ് കോടതിയിൽ സമർപ്പിച്ചു.\nഒരു മാസത്തിന് ശേഷം കേസ് സിബിഐക്ക് വിടാൻ സംസ്ഥാന സർക്കാർ തീരുമാനം. നവംബറിൽ കേസന്വേഷണം ഏറ്റെടുക്കുന്നില്ലെന്ന് സിബിഐ തീരുമാനിക്കുുന്നു. സിബിഐ അന്വേഷണം ആവശ്യമില്ലെന്ന് അഡ്വക്കേറ്റ് ജനറൽ ഹൈക്കോടതിയിൽ വ്യക്തമാക്കി. ഇതിന് പിന്നാലെ ഇക്കാര്യത്തെ കുറിച്ച് തനിക്ക് അറിയില്ലെന്ന് മുഖ്യമന്ത്രി വിഎസ് അച്യുതാനന്ദൻ.\n2007 ൽ ജനവരിയിൽ സിബിഐ അന്വേഷണത്തിന് കേരള ഹൈക്കോടതി വിധി പുറപ്പെടുവിക്കുന്നു. കേസന്വേഷണത്തിന് സിബിഐ ഡയറക്ടർ ചെന്നൈ യൂണിറ്റിന് നിർദ്ദേശം നൽകുന്നു. കരാർ വഴി കേരളത്തിന് ലാഭമുണ്ടായില്ലെന്ന് 2008 ഫിബ്രവരിയിൽ സിബിഐ സത്യവാങ്മൂലം സമർപ്പിച്ചു.\n2008 ജൂലൈയിൽ പിണറായിക്കെതിരായ അനധികൃത സ്വത്ത് സന്പാദന ആരോപണം തള്ളി ആദായ നികുതി വകുപ്പ് അന്വേഷണ റിപ്പോർട്ട് കോടതിയിൽ സമർപ്പിച്ചു. രണ്ട് മാസം കഴിഞ്ഞപ്പോൾ സിബിഐ ലാവലിൻ കേസ് അന്വേഷിച്ചതിനെ കടുത്ത ഭാഷയിൽ ഹൈക്കോടതി വിമർശിച്ചു. ഇതേ തുടർന്ന് സെപ്തംബർ 22 ന് കേസ് ഡയറി സിബിഐ ഹൈക്കോടതിയിൽ സമർപ്പിച്ചു.\n2009 ജനവരി 23 ന് കേസന്വേഷണം പൂർത്തിയാക്കി സിബിഐ കുറ്റപത്രം സമർപ്പിച്ചു. പിണറായിക്കും ഉദ്യോഗസ്ഥർക്കുമെതിരെ കുറ്റപത്രത്തിൽ പരാമർശം. ഔദ്യോഗിക പദവി ദുരുപയോഗം ചെയ്ത് പ്രവർത്തിച്ചത് മൂലം സംസ്ഥാന സർക്കാരിനും വൈദ്യുതി ബോർഡിനും 390 കോടി നഷ്ടമുണ്ടായെന്നാണ് സിബിഐ കുറ്റപത്രത്തിൽ കുറ്റപ്പെടുത്തിയത്. ജാമ്യമില്ലാ വകുപ്പുകളായിരുന്നു പ്രതികൾക്കെതിരെ ചുമത്തിയത്.\n2009 ജനവരി 23 ന് അന്നത്തെ സിപിഎം സംസ്ഥാന സെക്രട്ടറിയും പൊളിറ്റ് ബ്യൂറോ അംഗവുമായ പിണറാിയി വിജയനെ പ്രൊസിക്യൂട്ട് ചെയ്യാൻ ഗവർണർ ആർഎസ് ഗവായിയുടെ അനുമതി.\n2009 ജൂണിൽ പിണറായി വിജയനെ ഏഴാം പ്രതിയാക്കി സിബിഐ കോടതിയിൽ റിപ്പോർട്ട് നൽകി. ആദ്യം ഒൻപതാം പ്രതിയായിരുന്നു പിണറായി. ഗവർണർ തന്നെ വിചാരണ ചെയ്യാൻ അനുമതി നൽകിയത് ചോദ്യം ചെയ്ത് പിണറായി വിജയൻ സുപ്രീം കോടതിയിൽ.\n2013 നവംബർ അഞ്ചിന് സിബിഐ പ്രത്യേക കോടതി പിണറായി വിജയനെതിരായ ആരോപണങ്ങൾ തള്ളി വിധി പുറപ്പെടുവിച്ചു. തൊട്ടടുത്ത ദിവസം ഇതിനെതിരെ ക്രൈം പത്രാധിപർ നന്ദകുമാർ ഹൈക്കോടതിയെ സമീപിച്ചു.\n2014 ഫെബ്രുവരിയിൽ ലാവലിൻ കേസ് പരിഗണിക്കുന്നതിൽ നിന്ന് ഹൈക്കോടതി ജസ്റ്റിസുമാർ പിന്മാറി. തുടർന്ന് ചീഫ് ജസ്റ്റിസിൻ്റെ നിർദ്ദേശ പ്രകാരം ജസ്റ്റിസ് കെ.രാമകൃഷ്ണൻ ലാവലിൻ കേസിൽ വാദം കേട്ടു. സംസ്ഥാന ഖജനാവിന് ഈ ഇടപാടിൽ 266.25 കോടിയുടെ നഷ്ടമാണ് ഉണ്ടായതെന്ന് സംസ്ഥാന സർക്കാരിൻ്റെ സത്യവാങ്മൂലം.\n2017 ആഗസ്ത് 23: വീണ്ടും പിണറായി വിജയന് അനുകൂലമായ കോടതി വിധി. പിണറായിക്കെതിരായ ആരോപണങൾ രാഷ്ട്രീയപ്രേരിതമാണെന്നും അദ്ദേഹത്തെ പ്രതിയാക്കാൻ സിബിഐ മനപ്പൂർവ്വം ശ്രമിച്ചുവെന്നും കോടതി നിരീക്ഷിച്ചു. ഇതോടെ ഒരിക്കൽ കൂടി പിണറായി വിജയന് നീതിപീഠത്തിൻ്റെ മുന്നിൽ ക്ലീൻ ചിറ്റ്.\nWeb Title: What is snc lavlin case calender pinarayi vijayan kerala electricity board


ഇന്ത്യ-വിന്‍ഡീസ് രണ്ടാം ഏകദിനം ഇന്ന് വിശാഖപ്പട്ടണത്ത് നടക്കും; 1.30ന് ആരംഭിക്കും – Truevision News\nഇന്ത്യ-വിന്‍ഡീസ് രണ്ടാം ഏകദിനം ഇന്ന് വിശാഖപ്പട്ടണത്ത് നടക്കും; 1.30ന് ആരംഭിക്കും\nവിശാഖപ്പട്ടണം: ഇന്ത്യ വിന്‍ഡീസ് രണ്ടാം ഏകദിനം ഇന്ന് വിശാഖപ്പട്ടണത്ത് നടക്കും. ഉച്ചയ്ക്ക് 1.30ന് ആരംഭിക്കും. രണ്ടാം ഏകദിനത്തിന് ഇറങ്ങുമ്പോള് സന്ദര്‍ശകരെ ആശങ്കപ്പെടുത്തുന്നുണ്ട് ഇന്ത്യന് ബാറ്റിംഗ് നിരയുടെ കരുത്ത്. ആഴമേറിയ ബാറ്റിങ് നിരയെ കുറിച്ച് തന്നെയാണ് ബ്രയാന് ലാറ പറഞ്ഞത്, ഗോഹട്ടിയില് 400 റണ്‍സടിച്ചാലും വിന്‍ഡീസിന് ജയിക്കാനാവില്ലായിരുന്നുവെന്ന്. ഇന്ത്യയുടെ ബാറ്റിങ് നിര തന്നെയാണ് വിന്‍ഡീസിന്റെ തലവേദന.\nപ്രത്യേകിച്ചും രോഹിത് ശര്‍മ- വിരാട് കോലി കൂട്ടുകെട്ടിനെ. 81 റണ്‍സ് കൂടി നേടിയാല് 10000 റണ്‍സ് ക്ലബ്ബിലെത്തുന്ന അതിവേഗക്കാരനായി സച്ചിന്റെ റെക്കോഡ് തകര്‍ക്കാന് കോലിക്ക് കഴിയും. മധ്യനിര കഴിഞ്ഞ മത്സരത്തില് പരീക്ഷിക്കപ്പെടാഞ്ഞതിനാല്, ബാറ്റ്‌സ്മാന്മാരില് മാറ്റത്തിന് സാധ്യതയില്ല.\nഗോഹട്ടിയില് പേസര്‍മാര് തല്ല് വാങ്ങിയതിനാല് കുല്‍ദീപ് യാദവിനെ ഉള്‍പ്പെടുത്തുന്നതും ഇന്ത്യ പരിഗണിച്ചേക്കും. ബാറ്റ്‌സ്മാന്മാര് തിളങ്ങിയെങ്കിലും ബൗളിംഗ് നിരക്ക് റണ്ണൊഴുക്ക് തടയാനാകാത്തതാണ് വിന്‍ഡീസിന്റെ പ്രശ്‌നം. രാത്രി മഞ്ഞ് വീഴ്ചയ്ക്ക് സാധ്യതയുള്ളതിനാല് ടോസ് നേടുന്നവര് ഫാല്‍ഡിങ് തെരഞ്ഞെടുത്തേക്കും. വിശാഖപ്പട്ടണത്ത് അവസാനം നടന്ന ഏഴ് ഏകദിനത്തിലും ടോസ് നേടിയവാരാണ് വിജയിച്ചത്.


കോഴിക്കോട് വീണ്ടും ഷിഗെല്ല; ഒന്നര വയസുകാരന് രോഗം സ്ഥിരീകരിച്ചു-Shigella Kozhikkode Health Department\nകോഴിക്കോട് കോട്ടാംപറമ്പില് പതിനൊന്ന് വയസുള്ള കുട്ടി ഷിഗല്ല ബാധിച്ച് മരിച്ചിരുന്നു\nUpdated: December 24, 2020 9:12:29 am\nകോഴിക്കോട്: സംസ്ഥാനത്ത് വീണ്ടും ഷിഗെല്ല രോഗം സ്ഥിരീകരിച്ചു. കോഴിക്കോട് ഫറോക്ക് കല്ലമ്പാറയിൽ ഒന്നര വയസുകാരനാണ് രോഗം സ്ഥിരീകരിച്ചത്. കുട്ടിയെ കോഴിക്കോട്ടെ സ്വകാര്യ ആശുപത്രിയിൽ പ്രവേശിപ്പിച്ചു.\nഷിഗെല്ലാ രോഗം റിപ്പോര്‍ട്ട് ചെയ്ത കോഴിക്കോട് കോട്ടാംപറമ്പിൽ രണ്ട് കിണറുകളിലെ വെള്ളത്തില് ഷിഗെല്ലാ ബാക്ടീരിയയുടെ സമാനമായ ബാക്ടീരിയ കണ്ടെത്തിയതായി പ്രാഥമിക വിവരം. എന്നാല്, ഇത് സംബന്ധിച്ച് അന്തിമ റിപ്പോര്‍ട്ട് ലഭിച്ചിട്ടില്ല.\nനേരത്തെ കോഴിക്കോട് മെഡിക്കല് കോളേജിലെ കമ്യൂണിറ്റി മെഡിസിന് വിഭാഗം നടത്തിയ പ്രാഥമിക പഠനത്തില് വെള്ളത്തിലൂടെയാണ് ഷിഗെല്ലാ പടര്‍ന്നതെന്ന് കണ്ടെത്തിയിരുന്നു. ഇന്ന് പ്രദേശത്ത് വീണ്ടും പ്രത്യേക ഫോളോ അപ്പ് മെഡിക്കല് ക്യാംപ് നടത്താനാണ് ആരോഗ്യവകുപ്പിന്റെ തീരുമാനം. രോഗം റിപ്പോർട്ട് ചെയ്ത പ്രദേശങ്ങളിലെ കിണറുകളിൽ സൂപ്പർ ക്ലോറിനേഷൻ പൂർത്തിയാക്കി.\nRead Also: ഡിവൈഎഫ്‌ഐ പ്രവര്‍ത്തകനെ കുത്തിക്കൊന്നു; പിന്നിൽ ലീഗെന്ന് സിപിഎം\nWeb Title: Shigella kozhikkode health department


Beauty Tips | Feminworld\nഓഫീസ്, അടുക്കള, കുട്ടികള് എന്നിങ്ങനെ തിരക്കോടു തിരക്കായ ജീവിതത്തിനിടയില് ബ്യൂട്ടിപാര്‍ലറുകളില് പോകാന് നമുക്കെവിടെ നേരം എന്നു പരിതപിക്കുന്നവരുടെ കൂട്ടത്തിലാണോ നിങ്ങളും ? എന്നാല് ഒന്നു ശ്രദ്ധിക്കൂ. വീട്ടില് തന്നെ ഉണ്ടാക്കാവുന്ന ചില മാസ്‌ക്കുകളിലൂടെ മുഖകാന്തി വര്‍ദ്ധിപ്പിക്കാനുളള പൊടിക്കൈകള് പറഞ്ഞു തരാം. പണവും സമയവും ലാഭിക്കുന്ന ഈ മാസ്‌ക്കുകള് ഒന്നു പരീക്ഷിച്ചു നോക്കെന്നേ. തക്കാളി മാസ്‌ക്ക് – ... Read More »\nസൌന്ദര്യ സംരക്ഷണ രംഗത്ത് ഇന്ന് ഏറെ പ്രാമുഖ്യമുള്ളത് ‘സ്പാ’ ട്രീറ്റ്‌മെന്റുകള്‍ക്കാണ്. മിതമായ നിരക്കിലുള്ള സ്പാ ട്രീറ്റ്‌മെന്റുകള് മുതല് luxurious spas വരെ ഇന്ന് ലഭ്യമാണ്. വളരെ കുറഞ്ഞ ചിലവില് വീട്ടിലിരുന്നും സ്പാ ചെയ്യാം. സ്പാ ചെയ്യുവാന് ഏറ്റവും ആവശ്യം relaxed ആയ ഒരു മനസ്സും ശരീരവുമാണ്. ‘സ്പാ’ എന്നാല് യഥാര്‍ത്ഥത്തില് ‘വാട്ടര് തെറാപ്പി’ എന്നാണ് ഉദ്ദേശിക്കുന്നത്. ... Read More »\nസൌന്ദര്യമുള്ള കണ്ണുകളാണ് മുഖസൌന്ദര്യത്തിന്റെ ആദ്യ അളവ്. കണ്ണുകളുടെ ഭംഗി നന്നായി അറിയാന് ചന്തമുള്ള പുരികങ്ങള് വേണം. ഓരോ മുഖത്തിനും വ്യത്യസ്ഥമായ പുരികങ്ങളാണ് ചേരുന്നത്. കണ്ണുകള്‍ക്ക് ആകര്‍ഷകത്വം ലഭിക്കുവാന് മുഖത്തിന്റെ ആകൃതിക്കനുസരിച്ച് പുരികങ്ങളുടെ ആകൃതിയും വ്യത്യാസപ്പെടുത്തണം. പുരികങ്ങള്‍ക്ക് നിറം കൊടുക്കുവാന് ഐ‌ബ്രോ പെന്‍സില് ഉപയോഗിച്ച് ഷെയ്ഡ് ചെയ്യുന്നതാണ് നല്ലത്. കൂടുതല് കട്ടിയായി പുരികം വരച്ചാല് രോമം കൊഴിഞ്ഞു ... Read More »\nഇയര് ലോബ് റിപ്പയറിംഗ്\nഭാരം കൂടിയ കമ്മലുകള് ഇപ്പോള് ഒരു ഫാഷന് ആ‍ണല്ലോ. വലിയ കമ്മലുകളിട്ട് കാതിലെ ദ്വാരം വലുതാകുന്നതും, രണ്ടായി കീറുന്നതും ഇന്ന് സര്‍വസാധാരണമാണ്. സ്റ്റിച്ചോ, സര്‍ജറിയോ കൂടാതെ തന്നെ വളരെ എളുപ്പത്തില് വേദനയില്ലാതെ കീറിയ കാത് ഒട്ടിക്കുന്ന ഒരു നൂതനരീതി ഇപ്പോള് നിലവിലുണ്ട്. പ്രത്യേകതരം മെഡിക്കേറ്റഡ് സൊലൂഷന് ഉപയോഗിച്ചാണ് ഇങ്ങനെ ഒട്ടിക്കുന്നത്. ( ഇത് ഗം ആണെന്ന് ... Read More »\nനഖമെഴുത്തിന്റെ ഭംഗി : പേപ്പര് നെയില് ആര്‍ട്ട്\nന്യൂസ് പേപ്പറോ മാഗസിനുകളോ നോട്ട് ബുക്കിലെ എഴുത്തുകുത്തുകളോ ഒക്കെ നഖങ്ങളില് ഫോട്ടോ സ്റ്റാറ്റ് ആയി പതിപ്പിക്കുന്ന ഒരു കലാ പരിപാടിയാണ് ‘പേപ്പര് നെയില് ആര്‍ട്ട് ’ ടീനേജേഴ്സിനിടയില് പ്രിയമുള്ള ഈ ഫാഷനെ വെറും പിള്ളേരു കളിയായി കണക്കാക്കി തള്ളിക്കളയേണ്ട. ഹോളിവുഡ് താരങ്ങള് പോലും പേപ്പര് നെയില് ആര്‍ട്ടിന്റെ ആരാധകര് ആണെന്നറിയുമ്പോളാണ് നമ്മുടെ പിള്ളേരെത്ര ട്രെന്‍ഡിയാണെന്ന് മനസ്സിലാകുന്നത്. ... Read More »


‘സ്വപ്നയെ അറിയാമോ’? സരിത എസ് നായരോട് പിസി ജോർജ്, ഫോൺ സംഭാഷണം പുറത്ത് | Azchavattom Online USA\n‘സ്വപ്നയെ അറിയാമോ’? സരിത എസ് നായരോട് പിസി ജോർജ്, ഫോൺ സംഭാഷണം പുറത്ത്\nPosted by George Kakkanatt | Jun 8, 2022 | Latest News, Trending News\nകോട്ടയം: ഒരിടവേളയ്ക്ക് ശേഷം സ്വർണ്ണക്കടത്ത് കേസ് വീണ്ടും ചൂടുളള ചർച്ചാവിഷയമായി മാറിയിരിക്കുകയാണ്. മുഖ്യമന്ത്രി പിണറായി വിജയനേയും കുടുംബത്തേയുമാണ് സ്വപ്ന സുരേഷ് പ്രതിക്കൂട്ടിലാക്കിയിരിക്കുന്നത്. രാഷ്ട്രീയ ഗൂഢാലോചനയാണെന്ന് ഭരണപക്ഷം ആരോപിക്കുന്നു.\nഅതിനിടെ പിസി ജോർജും സോളാർ കേസ് പ്രതി സരിത എസ് നായരും തമ്മിലുളള ഫോൺ സംഭാഷണം പുറത്ത് വന്നിരിക്കുകയാണ്. സ്വപ്ന സുരേഷുമായി ബന്ധപ്പെട്ടതാണ് സംസാരം. ന്യൂസ് 18 കേരളമാണ് ഫോൺ വിളി പുറത്ത് വിട്ടിരിക്കുന്നത്.\n‘എന്തുണ്ട് ചക്കരപ്പെണ്ണേ’ എന്നാണ് പിസി ജോര്‍ജിന്റെ സംഭാഷണം ആരംഭിക്കുന്നത്. എവിടെ ആണെന്ന ചോദ്യത്തിന് തിരുവനന്തപുരം ഉണ്ടെന്നാണ് സരിതയുടെ മറുപടി. തിരുവനന്തപുരം വരുമ്പോള് കാണാമെന്നും താന് വരുമ്പോള് വിളിക്കാമെന്നും പിസി ജോര്‍ജ് പറഞ്ഞു. താന് ഒറ്റയ്ക്ക് വരാമെന്നും മറ്റുളളവരെ കൂട്ടി അവരെ അറിയിക്കേണ്ടതില്ലല്ലോ എന്നും സരിത പറയുന്നു.\nഅതിന് ശേഷമാണ് സ്വപ്‌ന സുരേഷിനെ അറിയാമോ എന്ന് പിസി ജോര്‍ജ് ചോദിക്കുന്നത്. സ്വപ്‌ന സുരേഷിന്റെ അമ്മയെ അറിയാമെന്നും അവരുടെ വീട് തന്റെ അമ്മയുടെ വീടിന് അടുത്താണ്. സ്വപ്‌ന തന്റെ അടുത്ത് വന്നിരുന്നുവെന്നും സരിത്തും സ്വപ്‌നയും ഭാര്യാ ഭര്‍ത്താക്കന്മാരെ പോലെ ജീവിക്കുകയാണ് എന്നും പിസി ജോര്‍ജ് പറയുന്നു. ഇഡി അവരെ ഇന്നലെ വിളിച്ചിട്ടുണ്ടല്ലോ എന്ന് സരിത പറയുന്നു.\nഎന്‍ഐഎ പിണറായിയുടെ ടീം ആണ്. കേരളത്തില് നിന്നുളള ഉദ്യോഗസ്ഥരാണ്. അവരെല്ലാം പിണറായി പറയുന്നത് കേട്ട് നടക്കുകയാണ് എന്ന് പിസി ജോര്‍ജ് പറയുന്നു. ബാക്കി നേരിട്ട് കാണുമ്പോള് പറയാമെന്ന് പറഞ്ഞാണ് ഫോണ് സംഭാഷണം അവസാനിപ്പിക്കുന്നത്. സംഭാഷണം പുറത്ത് വന്നതിന് പിന്നാലെ പ്രതികരണവുമായി പിസി ജോര്‍ജ് രംഗത്ത് വന്നു.\nസ്വപ്‌ന സുരേഷ് പറയാനുളള കാര്യങ്ങള് തനിക്ക് കടലാസില് എഴുതി തന്നിട്ടുണ്ടെന്ന് പിസി ജോര്‍ജ് പറഞ്ഞു. സ്വപ്‌ന സുരേഷ് തന്നെ കണ്ടത് ഏപ്രില് മാസമാണ്. തൈക്കാട് ഗസ്റ്റ് ഹൗസില് വെച്ചാണ് എഴുതിത്തന്നത്. സരിത ഇങ്ങോട്ട് ആണ് വിളിച്ചത്. സാറിനോട് കാണിച്ചതിനുളള ദൈവത്തിനുളള ശിക്ഷ ആണെന്ന് പറഞ്ഞു. നിരപരാധിയായ തന്നെ പിണറായി ജയിലാക്കി. കൗണ്ട് ഡൗണ് തുടങ്ങിയെന്ന് താന് അന്ന് പറഞ്ഞതാണെന്നും പിസി ജോര്‍ജ് പറഞ്ഞു.\nപിണറായി അയാള്‍ക്ക് സൗകര്യമുളളത് ചെയ്യുന്നു. ദൈവം അയാള്‍ക്ക് കൊടുക്കാനുളളത് കൊടുക്കുന്നു. അയാള് വാങ്ങിക്കൊളളട്ടെ. സ്വര്‍ണ്ണക്കടത്തിലെ പിണറായിയുടെ പങ്ക് തനിക്ക് അറിയാമെന്ന് അയാള്‍ക്ക് അറിയാം. അതുകൊണ്ട് തന്നെ നാറ്റിക്കാന് വേണ്ടി ആയിരുന്നു അറസ്റ്റ്.7പ്രാവശ്യം എംഎല്‍എ ആയ തന്നെ ഫോണില് വിളിച്ചാല് ചെല്ലുമായിരുന്നു. പത്ത് വണ്ടി പോലീസുമായി വന്ന് തന്നെ കൊണ്ട് പോകേണ്ട ആവശ്യം എന്തായിരുന്നുവെന്ന് പിസി ജോര്‍ജ് ചോദിച്ചു.\nഒരു മനുഷ്യ സ്ത്രീയേയും ഇത്ര ഭീകരമായി ആക്രമിക്കരുത്. അവര് ചെയ്തത് പിണറായിയുടെ പ്രൈവറ്റ് സെക്രട്ടറി പറഞ്ഞത് അനുസരിച്ച് പിണറായിക്കുളള കാശ് എത്തിച്ച് കൊടുത്തു. ബാഗില് എന്താണെന്ന് സ്വപ്‌നയ്ക്ക് അറിയില്ല. അറിയുമെന്ന് കരുതി ഉപദ്രവിച്ചു. 16 മാസം ജയിലില് പിടിച്ചിട്ടു. കേസ് എന്‍ഐഎക്ക് കൊടുക്കണമെന്ന് പിണറായി ആവശ്യപ്പെട്ടു. പിണറായിക്ക് രക്ഷപ്പെടാന് വേണ്ടിയാണ്. എന്‍ഐഎക്ക് സ്വര്‍ണ്ണക്കടത്തുമായി എന്താണ് ബന്ധമെന്നും പിസി ജോര്‍ജ് ചോദിച്ചു.\nPreviousഉമാ തോമസിന്റെ ഉജ്ജ്വല വിജയം ഇടതു ഭരണത്തിനെതിരായ വിധിയെഴുത്ത്: ഒഐസിസി യുഎസ്എ ഹൂസ്റ്റൺ ചാപ്റ്റർ\nNext‘ജനങ്ങള് സര്‍ക്കാരിനൊപ്പമുണ്ട്, നുണ പ്രചരിപ്പിക്കുന്നവര് അത് ചെയ്യട്ടേ’: പ്രതികരണവുമായി മുഖ്യമന്ത്രി


കൊവിഡാനന്തരം വണ്ണംവെച്ചതിന്റെ പേരില് ബോഡിഷെയ്മിംഗിന് ഇരയാകുന്നു, തടിച്ചിയെന്ന വിളികളും; തമന്ന പറയുന്നു - BIGNEWSLIVE | Latest Malayalam News\nനടി തമന്നയ്ക്ക് നേരത്തെ കൊവിഡ് സ്ഥിരീകരിച്ചിരുന്നു. എന്നാല് ഇപ്പോള് കൊവിഡാനന്തരം വണ്ണം വെച്ചതിന്റെ പേരില് ബോഡിഷെയ്മിംഗിന് ഇരയാകുന്നത് തുറന്ന് പറഞ്ഞ് രംഗത്തെത്തിയിരിക്കുകയാണ് നടി തമന്ന. വണ്ണംവെച്ചതിന്റെ പേരിലും സമൂഹമാധ്യത്തില് ഇതിനോടകം ട്രോളുകള്‍ക്കും ഇരയാവുകയാണ് താരം.\nകഴിഞ്ഞ മാസമാണ് കൊവിഡ് ബാധിച്ച വിവരവും അതിനെതിരെയുള്ള പോരാട്ടത്തെക്കുറിച്ചും തമന്ന പങ്കുവച്ചത്. തുടര്‍ന്ന് പങ്കുവച്ച ചിത്രങ്ങള്‍ക്ക് കീഴെ വണ്ണം കൂടിയതിന്റെ പേരില് തന്നെ ബോഡിഷെയിമിങ്ങിന് താരം ഇരയാവുകയാണ്. കൊവിഡ് കാലത്തുടനീളം താന് ധാരാളം മരുന്നുകള് കഴിച്ചിരുന്നു. അതിന്റെ അനന്തരഫലമെന്നോണം വണ്ണവും വര്‍ധിച്ചു. ചിത്രങ്ങള് പോസ്റ്റ് ചെയ്യുമ്പോള് തടിച്ചി എന്നു വിളിക്കുന്നവരുണ്ട്. ആ വ്യക്തി കടന്നുപോയ സാഹചര്യത്തെ മനസ്സിലാക്കുന്നതിനു പകരം കുറവുകള് കണ്ടെത്താന് ശ്രമിക്കുന്നതിന്റെ തെളിവാണ് ഇവയെന്നും തമന്ന കൂട്ടിച്ചേര്‍ത്തു.\nTags: Covid-19 battleopens uprespondsTamannaah Bhatiatrolls\n‘മുഖത്ത് പോലും നോക്കാറില്ല, ഞങ്ങള്‍ക്കിടയില് ഒരു മത്സരം നടന്നിരുന്നു’ നടി ശ്രീദേവിയുമായുള്ള ശത്രുത വെളിപ്പെടുത്തി ജയപ്രദ, പക്ഷേ ഇന്ന്…\nനടി തമന്ന ആശുപത്രി വിട്ടു; കൊവിഡ് ചികിത്സ ഇനി വീട്ടില്\nനടി തമന്നയ്ക്ക് കൊവിഡ് 19\nഅശ്ലീല സ്വഭാവമുള്ള ടിവി പരസ്യങ്ങള്‍ക്ക് മദ്രാസ് ഹൈക്കോടതിയുടെ വിലക്ക്


വേദിയിൽ പെൺകുട്ടിക്ക് അപമാനം: സമസ്ത നേതാവിനെതിരെ കേസ്\nHomeKeralaവേദിയിൽ പെൺകുട്ടിക്ക് അപമാനം: സമസ്ത നേതാവിനെതിരെ കേസ്\nതിരുവനന്തപുരം: മദ്രസ വാര്‍ഷിക പരിപാടിയുടെ ഭാഗമായി നടന്ന ചടങ്ങില് പുരസ്‌കാരം വാങ്ങാന് വിദ്യാര്‍ഥിനിയെ വിലക്കിയ സമസ്ത നേതാവിനെതിരെ കേസെടുത്ത് ബാലാവകാശ കമ്മീഷൻ. പരിപാടിയുടെ സംഘാടകൻ എന്ന നിലയിൽ സമസ്തയുടെ സെക്രട്ടറിയോട് രണ്ടാഴ്ചയ്ക്കുള്ളിൽ വിശദീകരണം നൽകാൻ കമ്മീഷൻ ആവശ്യപ്പെട്ടു. സംഭവത്തിൽ പെരിന്തൽമണ്ണ പോലീസിനോടും ജില്ലാ ചൈൽഡ് പ്രൊട്ടക്‌ഷൻ ഓഫിസറോടും അടിയന്തരമായി റിപ്പോർട്ട് നൽകാനും നിർദേശിച്ചിട്ടുണ്ട്.\nസമസ്തയ്ക്കെതിരെ രൂക്ഷ വിമർശനവുമായി ഗവർണർ ആരിഫ് മുഹമ്മദ് ഖാൻ. പ്രതിഭാധനയായ പെൺകുട്ടിയെ സമസ്ത അപമാനിച്ചു.സ്ത്രീകളെ വീട്ടിൽ പൂട്ടിയിടാനുള്ള ഗൂഢാലോചനയാണിത്. സമസ്താ നേതാവിനെതിരെ കേസെടുക്കണമെന്നും രാഷ്ട്രീയ നേതൃത്വങ്ങളുടെ മൗനം നിരാശപ്പെടുത്തുന്നുവെന്നും ഗവർണർ പറഞ്ഞു.


| കണ്ണും കാതും തുറന്നുവയ്ക്കുക | Mangalam\nSaturday, May 19, 2018 Last Updated0Min 42 Sec ago English Edition\nSaturday 19 Aug 2017 04.30 PM\nകണ്ണും കാതും തുറന്നുവയ്ക്കുക\nകണ്ടും കേട്ടും രുചിച്ചും അനുഭവിച്ചും മണത്തും നാം കാര്യങ്ങള് ഗ്രഹിക്കുന്നു. പക്ഷേ, നമ്മുടെ പഞ്ചേന്ദ്രിയങ്ങളുടെ ശക്തിയെ നാം പരമാവധി പ്രയോജനപ്പെടുത്താറുണ്ടോ?\nഎന്.എല്.പിയുടെ അടിസ്ഥാന തത്വങ്ങള് അറിഞ്ഞിരിക്കുക പ്രധാനം തന്നെ. ഓരോ അടിസ്ഥാന തത്വങ്ങളും അതില് തന്നെ വ്യക്തിയേയും വ്യക്തികളെയും മാറ്റി മറിക്കുവാന് പര്യാപ്തം തന്നെ.\n1. പഞ്ചേന്ദ്രിയങ്ങളെ ബലവത്താക്കുക\nമനുഷ്യന് പഞ്ചേന്ദ്രിയങ്ങളിലൂടെ കാര്യങ്ങള് ഗ്രഹിക്കുന്നു. പഞ്ചേന്ദ്രിയങ്ങളെ ബലവത്താക്കിയാല് നാം ഗ്രഹിക്കുന്ന എല്ലാ കാര്യങ്ങളും സാധിക്കും. പഞ്ചേന്ദ്രിയങ്ങള് സ്വീകരിക്കുന്ന വസ്തുതകള് തലച്ചോറ് വസ്തുനിഷ്ഠാപരമായി വിലയിരുത്തി വ്യക്തിയുടെ ഭാഗമാക്കി മാറ്റുന്നു.\nകണ്ടും കേട്ടും രുചിച്ചും അനുഭവിച്ചും മണത്തും നാം കാര്യങ്ങള് ഗ്രഹിക്കുന്നു. പക്ഷേ, നമ്മുടെ പഞ്ചേന്ദ്രിയങ്ങളുടെ ശക്തിയെ നാം പരമാവധി പ്രയോജനപ്പെടുത്താറുണ്ടോ? കണ്ണടച്ച് സ്വസ്ഥമായി നമ്മുടെ കാതുകളെ സജ്ജമാക്കിയാല് നാം ഇതുവരെ കേള്‍ക്കാത്ത എത്രയോ ശബ്ദങ്ങള് നമ്മുടെ കര്‍ണപുടങ്ങളില് പ്രതിധ്വനിക്കും.\nമനോഹരമായ റോസാപ്പൂവിലേക്ക് ശ്രദ്ധയോടെ കണ്ണുകളുറപ്പിച്ചാല് കാണാത്ത എത്രയോ കാര്യങ്ങള് കാണാനാവും. ഈ പ്രപഞ്ചത്തില് എവിടെയും ഒളിഞ്ഞ് കിടക്കുന്ന അനേകം വസ്തുതകളുടെ കാര്യത്തിലും സത്യം ഇതുതന്നെ.\n2. ഭൂപടം ഒരു ഭൂപ്രദേശമല്ല\nഭക്ഷണ പദാര്‍ഥങ്ങളെക്കുറിച്ച് വിവരം നല്‍കുന്ന മെനുകാര്‍ഡ് ഭക്ഷണമല്ല. ആഗ്ര എന്ന സ്ഥലത്തിന്റെ ഭൂപടം കണ്ടു എന്നു കരുതി നാം ആഗ്രയെക്കുറിച്ച് പൂര്‍ണമായി അറിയണമെന്നില്ല. അതു സംഭവിക്കണമെങ്കില് ആഗ്രഹയില് നാം എത്തണം.\nഭക്ഷണത്തിന്റെ രുചി അറിയണമെങ്കില് വിശപ്പ് അടങ്ങണമെങ്കില് നാം അത് ഭക്ഷിക്കണം. മനുഷ്യര് പലപ്പോഴും പ്രതികരിക്കുന്നത് ഇത്തരത്തിലാണ്. അത് വസ്തുതയോടല്ല. അതിനാല് തന്നെ മറ്റുള്ളവരുടെ പ്രതികരണങ്ങളെ നാം ബഹുമാനിക്കണം.\nകാരണം അത് അവരുടെ ഭൂപടമാണ്. അല്ലെങ്കില് വസ്തുതയാണ്. വ്യക്തിയെമാറ്റുന്നതിനപ്പുറത്ത് വ്യക്തി കാണുന്ന രീതിയെ മാറ്റിയാല് ഈ ലോകത്തിന്റെ അവസ്ഥ കൂടുതല് ശോഭനമാകും.\n3. തെരഞ്ഞടുക്കാനുള്ള സാധ്യത\nഎനിക്ക് 'ചോയ്‌സ്' ഇല്ലായിരുന്നു എന്ന് ചിലര് പറയുന്നത് കേള്‍ക്കാറുണ്ട്. ഇത് തികച്ചും തെറ്റാണ്. തെരഞ്ഞെടുപ്പ് എല്ലായ്‌പ്പോഴും സാധ്യമാണ്. ശരിയായതിനെ തെരഞ്ഞെടുക്കുന്നതിലൂടെ മനുഷ്യര് വിജയം നേടുന്നു.\nമനുഷ്യന് സാധാരണരീതിയില് ലഭ്യമായവയില് നിന്നും തെരഞ്ഞെടുക്കുന്നു. എന്നാല് ചിലര് സാധ്യതകളെ സൃഷ്ടിക്കുകകൂടി ചെയ്യുന്നു. ഇത് ഉന്നത വിജയത്തിന് അനിവാര്യമാണ്.\n4. ഒരാള്‍ക്ക് സാധ്യമായത് ആര്‍ക്കും സാധ്യം\nഒരു വ്യക്തി നേടുന്ന നേട്ടം കാണുകയും ആ നേട്ടം തനിക്കും നേടണമെന്ന് ആഗ്രഹിക്കുകയും ആ വ്യക്തി എങ്ങനെയാണോ അത് നേടിയത് അതുപോലെ പ്രവര്‍ത്തിക്കുകയും ചെയ്താല് ആര്‍ക്കും ആ നേട്ടത്തിന് സാധിക്കും.\nചില യുക്തിസഹജമായ കാര്യങ്ങള് ഇവിടെ വിസ്മരിക്കരുത്. 40 വയസായ ഒരു ഇന്ത്യന് പൗരന് സാധാരണ രീതിയില് സിവില് സര്‍വീസില് കയറിപ്പറ്റുവാന് കഴിയില്ല.\nസിവില് സര്‍വീസ് പരീക്ഷ വിജയിച്ച വ്യക്തി എന്നു മുതല് അതിന് പരിശ്രമിച്ചു എന്നതും വിജയിച്ചു എന്നതും നാം മനസിലാക്കണം. ആ പ്രായമാണ് നമുക്കെങ്കില് വിജയിച്ച വ്യക്തിയെ കണ്ട് മനസിലാക്കി പഠിക്കുകയും അതിലൂടെ നമുക്ക് അത് നേടുവാന് കഴിയും.\n5. പരാജയം എന്നൊന്നില്ല നേടുന്നത് അനുഭവസമ്പത്ത്\nജീവിതത്തില് നാം ഒരിക്കലും ഒരിടത്തും പരാജയപ്പെടുന്നില്ല. അനുഭവസമ്പത്തോടെ കൂടുതല് ധൈര്യത്തോടെ നമുക്കത് വീണ്ടും നേടുവാന് അല്ലെങ്കില് വിജയം കൈവരിക്കാന് സാധിക്കും. ഇതാണ് വിജയികളുടെ ഏറ്റവും സുപ്രധാന സമീപന രീതി. ഏതു പ്രവൃത്തിക്കും അതിന്റേതായ ഫലം ലഭിക്കുന്നു. അതിനെ നാം മെച്ചപ്പെടുത്തണം എന്നുമാത്രം.\n6. വ്യത്യസ്ത ഫലം\nഇപ്പോള് ചെയ്യുന്ന കാര്യം നാളെയും ചെയ്യുകയാണെങ്കില് ഇപ്പോള് ലഭിക്കുന്ന ഫലം നാളെയും ലഭിക്കും. വ്യത്യസ്ത ഫലം ആഗ്രഹിക്കുന്നു എങ്കില് വ്യത്യസ്ഥമായ പ്രവൃത്തി ചെയ്യുക.\nവിജയത്തിന്റെ സുപ്രധാന തത്വങ്ങളില് ഒന്നാണിത്. ഇത് വസ്തുതയാണ്. വ്യത്യസ്ത ഫലം ആഗ്രഹിക്കുന്നുവര് പ്രവര്‍ത്തിയില് മാറ്റം വരുത്തുന്നു. അത് അനിവാര്യമാണ്.\n7. സദുദ്ദേശത്തോടെ പെരുമാറ്റം\nഓരോ പെരുമാറ്റത്തിനു പിന്നിലും ഒരു സദുദ്ദേശമുണ്ട്. ഒരു വ്യക്തി ഒരു കാര്യം ചെയ്യുമ്പോള് ആ സമയത്ത് ആ വ്യക്തിയെ സംബന്ധിച്ചിടത്തോളം അത് ശരിയാണ്.\nപക്ഷേ, മറ്റുള്ളവര്‍ക്ക് ചെയ്യുന്ന വ്യക്തിയുടെ മാനസിവസ്ഥയും സാഹചര്യങ്ങളുമായി ബന്ധപ്പെട്ടിരിക്കുന്നു. വ്യക്തി എന്ന് പറയുന്നത് പ്രവൃത്തിയല്ല. വ്യക്തിയുടെ കാഴ്ചപ്പാടില് മാറ്റം വന്നാല് പ്രവൃത്തിയിലും മാറ്റം വരും.\n8. ആശയവിനിമയത്തിന്റെ അര്‍ഥം\nആശയനിവിനിമയത്തിന്റെ അര്‍ഥം നാം അറിയേണ്ടത് നമുക്ക് ലഭിക്കുന്ന പ്രത്യുത്തരത്തില് നിന്നുമാണ്. നമ്മുടെ ആശയവിനിമയം, ശരീരഭാഷ, സംസാരഭാഷ, ശബ്ദവ്യതിയാനങ്ങള്, ടോണ് എന്നിവയുടെ എല്ലാം ആകെ തുകയാണ്.\nഇക്കാരണങ്ങളാല് തന്നെ നാം ആഗ്രഹിക്കുന്ന പ്രത്യുത്തരമാകണമെന്നില്ല നമുക്ക് ലഭിക്കുന്നത്. അതിനാല് നാം നമ്മളില് തന്നെ ചിലമാറ്റങ്ങള് വരുത്തേണ്ടിവരാം.\n9. മനസും ശരീരവും രണ്ട് വ്യത്യസ്ത ഭാഗങ്ങള്\nമനസും ശരീരവും ഒരു സിസ്റ്റത്തിന്റെ രണ്ട് വ്യത്യസ്ത ഭാഗങ്ങളാണ്. ഒരു വ്യക്തിയുടെ രണ്ട് ഭാഗങ്ങളാണ് മനസും ശരീരവും. ഇവ പരസ്പരം വേര്‍തിരിക്കാനാവാത്ത വിധം ബന്ധപ്പെട്ടിരിക്കുന്നു. മനസ് ശരീരത്തിലും ശരീരം മനസിലും അപാരസ്വാധീനം ചെലുത്തുന്നു.\n10. വിഭവങ്ങള് കണ്ടെത്തുക.\nമനുഷ്യരുടെ കൈവശം അവര്‍ക്ക് ആവശ്യമുള്ള എല്ലാ വിഭവങ്ങളും ഉണ്ട് ഇത് നാം കണ്ടെത്തണമെന്ന് മാത്രം. നാം എല്ലാവരും ആവശ്യമായ വിഭവങ്ങളാല് സമ്പന്നരാണ്. ഇവയുടെ കണ്ടെത്തലും ശരിയായ ഉപയോഗവും വിജയത്തെ നിശ്ചയിക്കുന്നു.\nമേല് സൂചിപ്പിച്ച പത്ത് എന്.എല്.പിയുടെ അടിസ്ഥാന തത്വങ്ങളും മനുഷ്യ വിജയത്തിന് അനിവാര്യമായവതന്നെ. ഇത്തരം തത്വങ്ങളെക്കുറിച്ചുള്ള ചിന്തയും വിലയിരുത്തലും വ്യക്തികളുടെ കാഴ്ചപ്പാടില് വലിയ മാറ്റങ്ങള് വരുത്തും.\nവിജയത്തിലേക്കൊരു സ്മാര്‍ട്ട് ഗോള്


മിസ് കേരള പട്ടം ചൂടുന്ന ആദ്യത്തെ 'ഡോക്ടറുകുട്ടി'; എറിന്റെ നേട്ടം ആഘോഷമാക്കി സഹപാഠികള് - Samakalika Malayalam\nമിസ് കേരള പട്ടം ചൂടുന്ന ആദ്യത്തെ 'ഡോക്ടറുകുട്ടി'; എറിന്റെ നേട്ടം ആഘോഷമാക്കി സഹപാഠികള്\nBy സമകാലിക മലയാളം ഡെസ്‌ക് | Published: 03rd February 2021 12:03 PM |\nഎറിന് ലിസ് ജോണ്/ ഫേസ്ബുക്ക്\nകോഴിക്കോട് മെഡിക്കല് കോളജിലെ വൈദ്യവിദ്യാര്‍ഥിയായ എറണാകുളത്തുകാരി എറിന് ലിസ് ജോണ് ഒരു അപൂര്‍വ്വ നേട്ടം സ്വന്തം പേരില് കുറിച്ചിരിക്കുകയാണ്. മിസ് കേരള പട്ടം ചൂടുന്ന ആദ്യ മെഡിക്കല് വിദ്യാര്‍ഥി ആയിരിക്കുകയാണ് ഈ ഇരുപതുകാരി. 200ഓളം മത്സരാര്‍ത്ഥികളില് നിന്നാണ് എറിന് മിസ് കേരള 2020യുടെ വിജയിയായത്.\nരണ്ട് ഘട്ട ഓഡിഷന് ശേഷം 50 മത്സരാര്‍ത്ഥികളാണ് അവസാന റൗണ്ടിലേക്ക് തിരഞ്ഞെടുക്കപ്പെട്ടത്. ഫൈനലില് നാല് റൗണ്ടുകളാണ് ഉണ്ടായിരുന്നത്. ഇന്ത്യന് എത്‌നിക്ക് റൗണ്ട്, ആത്മനാ (മനസ്സിന്റെ ശക്തിയും സൗന്ദര്യവും നിര്‍ണ്ണയിക്കുന്ന റൗണ്ട്), ബാസ്‌ക്യൂ (കോക്ക്‌ടെയില് ഈവനിങ് ലുക്ക്), കേരളീയം എന്നിങ്ങനെയായിരുന്നു റൗണ്ടുകള്. വെസ്റ്റ് ബംഗാളില് നിന്നുള്ള നര്‍ത്തകിയായ അരുണിമ ഗുപ്ത ആയിരുന്നു എറിന്റെ സ്റ്റൈലിസ്റ്റ്. മത്സരത്തിനായുള്ള വസ്ത്രങ്ങളും ആഭരണങ്ങളുമെല്ലാം ഡിസൈന് ചെയ്തത് അരുണിമയാണ്.\nചെറുപ്പം മുതല് ഫാഷന്, മോഡലിങ്, അഭിനയം തുടങ്ങിയവയില് വളരെയധികം താത്പര്യമുണ്ടായിരുന്നെന്ന് എറിന് പറയുന്നു. 'എന്റെ സ്വപ്‌നം പിന്തുടരാന് അമ്മ എല്ലാ പിന്തുണയും നല്‍കിയിരുന്നു. എംബിബിഎസ്സിന് ചേരാനുള്ള തീരുമാനവും എന്റേത് തന്നെയാണ്. ഉത്തരവാദിത്വമുള്ള ഒരു ഡോക്ടര് ആകണം എന്നത് തന്നെയാണ് ആഗ്രഹം. അതിനൊപ്പം മോഡലിങ്ങിലും അഭിനയത്തിലുമുള്ള എന്റെ സ്വപ്‌നം സാക്ഷാത്കരിക്കണമെന്നുമുണ്ട്', എറിന് പറഞ്ഞു.\nചരിത്രത്തില് ആദ്യമായി നടത്തിയ മിസ് കേരള വെര്‍ച്ച്വല് ഇവന്റ് കൂടെയായിരുന്നു ഇത്. ഓണ്‍ലൈന് ആയിരുന്നതുകൊണ്ടുതന്നെ പലരും എറിന് മത്സരിക്കാനുണ്ടെന്ന് പോലും അറിഞ്ഞുരുന്നില്ല. വാര്‍ത്ത കണ്ട സുഹൃത്തുക്കള് പലരും അമ്പരന്നെന്ന് എറിന് പറഞ്ഞു. ഇപ്പോള് മധുരം വിതരണം ചെയ്ത് അവര് സഹപാഠിയുടെ നേട്ടം ആഘോഷിക്കുകയാണ്.\nമിസ് കേരള 2020 വൈദ്യവിദ്യാര്‍ഥി എറിന് ലിസ് ജോണ് മിസ് കേരള മിസ് കേരള വെര്‍ച്ച്വല് ഇവന്റ്